
So’z boshi
        Fanimiz taraqqiyotining keyingi o’ttiz-o’ttiz besh yillik tarixiga nazar tashlansa, o’tgan asrning 70-yillari ikkinchi yarmidan o’zbek tilshunosligiga ham sistem-struktur tilshunoslikning asosiy tushuncha, tamoyillari,tahlil usullari kirib kelgani va keng yoyila boshlagani, mustaqillik sharofati bilan esa ko’p o’tmay har tomonlama takomillashgan to’laqonli ta’limot darajasiga ko’tarilgani ko’zga tashlanadi. Hozirgi kunda sistem-struktur tilshunoslik bir necha yo’nalishda (asosiylari: formal-funktsional, semantik-funktsional, sistem(tizimiy) yo’nalishlar)  jadal rivojlanib bormoqda. Har bir yo’nalish sistem-struktur tilshunoslikning bosh masalasi-til va nutq farqlanishini boshlab bergan B.de Kurtene qarashlari(Kurtene,1963) va ayniqsa, bu farqlanishni xar tomonlama ilmiy asoslab, fan metodologiyasi darajasiga ko’targan F.de Sossyur ta’limotining(Sossyur, 1977) u yoki bu tomonini bo’rttirishi yoki unga o’ziga xos  yondashishi bilan farqlanadi.Lekin ularning hammasi bosh masalaga munosabatda birlashadi-ularning barchasining asosida –til(lison) va nutq farqlanishi yotadi. Shu ma’noda sistem-struktur tilshunoslik sohasida yaratilgan ilmiy qarashlarni farqlash-farqlanish nazariyalari deyish mumkin. Bunday nazariyalar yildan-yilga ko’payib, miqdor jihatidan ham, hajm jihatidan ham ortib bormoqdaki, bu, bir tomondan, mamnun qilsa (nazariyaning chuqurlashishi,takomillashishi,ko’lamining kengayishi ma’nosida), ikkinchi tomondan, ma’lum tashvish ham uyg’otadi (nazariyaning har xil qarashlar tufayli o’ta murakkab-lashishi natijasida amaliyotning undan sezilarli darajada orqada qolib ketish havfi tobora kuchayishi ma’nosida). Ana shunday sharoitda biz buni xohlaymizmi-yo’qmi, sistem-struktur tilshunoslikning o’ziga xos xususiyatlarini, metodologik asosi va tahlil usullarini, uning yuzaga kelishi va taraqqiyotini, asosiy yo’nalishlari, tayanch tushuncha va tamoyillarini aniq bilib olish talab qilinadi. Afsuski, bu dolzarb masala hozirgi o’zbek filologiyasi yo’nalishi o’quv rejalarida umumkasbiy fanlar qatoriga qo’yilmagan. Uni talaba tanlovi asosida o’qitiladigan fanlar yoki qo’shimcha fanlar doirasida o’rganish imkoniyati bor, xolos. Shunga ko’ra, Guliston davlat universiteti o’zbek filologiyasi yo’nalishi bakalavrlari o’quv rejasining tanlov fanlari blokiga  “Sistem tilshunoslik asoslari” fani kiritilgan. Ushbu ma’ruzalar kursi shu fanni o’qitish uchun tuzildi. Uni tayyorlashda sistem-struktur yo’nalishda e’lon qilingan o’quv qo’llanmalari, ilmiy tadqiqotlar, risolalar, ilmiy maqolalardagi materiallardan foydalanildi.
      Ma’ruzalar matnidan maqsad sistem-struktur tilshunoslik, uning tayanch tushunchalari, tamoyillari, tahlil usullari, yo’nalishlari to’g’risida ilmiy tushuncha va amaliy ko’nikma hosil qilishdir.   















” TIL QURILISHI  ASOSLARI”   FANINING 
MAQSAD VA VAZIFALARI .
Mavzu rejasi
1.  “Til qurilishi  asoslari” fanining o’rganish ob’ekti, asosiy maqsadi va vazifalari.
2. An’anaviy tilshunoslik va sistem tilshunoslikning o’zaro munosabati, ularning qiyosiy ilmiy tavsifi.
1-masala bo`yicha o’qituvchining maqsadi: Talabalarga " Til qurilishi  asoslari " kursining o’rganish ob’ekti, maqsadi va vazifalarini ko’rsatib berish. 
Identiv o’quv maqsadi

1." Til qurilishi  asoslari " kursining ob’ekti, maqsadi va vazifalarini aytib beradi. 
 2." Til qurilishi  asoslari " kursining ob’ekti, maqsadi va vazifalarini izohlaydi.
 3.  Sistem tilshunoslik va analitik-an’anaviy tilshunoslik tushunchalarini qiyoslaydi, farqlarini ko`rsatib beradi.
4. Sistem tilshunoslikning tahlil usuli, metodlarini tavsiflaydi.
5.  Sistem tilshunoslikning asosiy tayanch tushunchalarini tavsiflaydi.
1-masala bayoni
       " Til qurilishi  asoslari " kursining ob’ekti yangicha talqindagi til sistemasidir. Yangicha talqindagi til sistemasi avvalgilaridan, yani an`anaviysidan ham, formal-funksional talqindagisidan ham farq qiladi. An`anaviy tilshunoslik talqinidagi til sistemasi bevosita kuzatishda berilgan til birliklari asosida belgilanadigan butunlikdir. Ushbu talqinning kamchiligi tilning faqat moddiy, voqelangan tomoni bilan ish ko`rilgani bo`lsa, formal-funksional tilshunoslikning kamchiligi aksincha tilning bevosita kuzatishda berilmagan tomoniga asoslangan  mavhum sistemani til sistemasi sifatida talqin qilinganidir. Til sistemasining yangicha talqinida an`anaviy va formal-funksional talqinlar birlashtirilgan, yani til sistemasi  tilning bevosita kuzatishda berilmagan tomoniga oid sistemani ham, shuningdek, an`anaviy talqindagi bevosita kuzatishda berilgan tomoniga oid sistemani ham qamrab olgan va formal-funksional talqindagi tilning bevosita kuzatishda berilmagan tomonini ulardan farqli holda lison deb ataladi(formal-funksional talqinda til). Shundan kelib chiqib, til lison va nutqdan tashkil topgan butunlik sifatida talqin qilinadi Bu holda til lison deb atalgan ideal sistema va nutq deb atalgan material sistemadan iborat murakkab tabiatli binar-ikki zid holatli  sistema sifatida tushuniladi. Tilning bu xildagi butunlik sifatida talqin qilinishi ilmiy jihatdan lison va nutqni va ularga oid birliklarni farqlashni taqozo qiladi. “Til qurilishi  asoslari” fanining maqsad va vazifalari ham shu farqlanishlar bilan bog`liq ravishda belgilanadi. Sunday qilib, “Til qurilishi  asoslari” fanining ob`yekti lison va nutqdan tashkil topgan butunlik sifatidagi til sistamasi bo`lsa, uning asosiy maqsadi tilni ana shunday sistema sifatida o`rganish va talqin qilishdan iboratdir. Fan oldiga shunga bog`liq ravishda quyidagi konkret vazifalar qo`yilgan: 
            - Sistem tilshunoslik asoslar fanining o`rganish ob`yekti, maqsad va vazifalarini yoritish; 
- Sistem tilshunoslik  va  analitik-an’anaviy tilshunosliklarni qiyasiy tavsiflash, ularning farqini ko’rsatib berish;
- Sistem –struktur tilshunoslikning  shakllanishi, taraqqiyotini yoritish;
- Sistem –struktur tilshunoslikka poydevor bo`lgan omillarni anuqlash va yoritish;  
-  Sistem –struktur tilshunoslikning  g`oyaviy asosini, asoschilarini aniqlash va yoritish;
- ” Yosh grammatikachilar” ilmiy maktabining tilshunoslik qarashlarini o`rganish;
-  Boduen de Kurtenening ilmiy konsepsiyasi, asosiy tilshunoslik qarashlari,fonologik nazariyasini yoritish;  
- F. de  Sossyurning sistem-struktur tilshunoslikning  asoschisi sifatidagi hizmatlarini ko`rsatib berish; 
- Sistema tushunchasiga ilmiy ta’rif berish;
-  Sistemaning asosiy belgilarini  aniqlash va tavsiflash;
- Struktura tushunchasiga ilmiy ta’rif berish;
-  Strukturaning asosiy belgilarini  aniqlash va tavsiflash;
-  Sistem tilshunoslik tamoyillari, tahlil usullarini yoritish;
- Tilning murakkab strukturali sistema ekanligini ilmiy asoslash;
- Lison va nutqqa qiyosiy tavsif berish; 
-Hozirgi adabiy o’zbek tili asosida til qurulishini bir butun tizim sifatida bayon qilish;
- Lisoniy birliklar tizimini aniqlash va ularga ilmiy tavsif berish;
-  Nutqiy birliklar tizimini aniqlash va ularga ilmiy tavsif berish;
- Til birliklari orasidagi  munosabatlarni tasniflash va ilmiy  o`rganish;
- Til birliklarining paradigmatik, sintagmatik, ierarxik munosabatlariga ilmiy tavsif berish;  
- Til birliklari va lingvistik sath tushunchalariga ilmiy tavsif berish;
- Bir sathga mansub birliklar  va turli sathga mansub birliklar orasidagi munosabatlarni yoritish;
- Til birliklari paradigmalarini yoritish. 
-Til birliklari orasidagi ziddiyatlarni o`rganish va yoritish;
- Til mohiyatini nazariy muammolar asosida tahlil qilish.

Nazorat savollari va topshiriqlari
1.Sistem tilshunoslikning maqsadi va vazifalarini bayon qiling.
2. An`anaviy va sistem-struktur tilshunoslik  asosan qaysi tomonlari bilan farq qiladi?
3. Sistem tilshunoslik tilni qanday o’rganadi?
4. An`anaviy tilshunoslikning tadqiq metodini izohlang.  
2-masala bo’yicha bayoni
An’anaviy tilshunoslik va sistem tilshunoslikning o’zaro munosabati, ularning qiyosiy ilmiy tavsifi
Tilshunoslik tarixida sistemaviy-struktur tilshunoslikka qadar bo’lgan davr ko’pincha an’anaviy tilshunoslik deb yuritiladi.[footnoteRef:1]1 An’anaviy tilshunoslikning muhim jihati o’rganilayotgan ob’ektni sezgi a’zolari bergan ma’lumotga asoslangan holda tavsiflab o’rganishdir. Shu sababli u tavsifiy yoki tasviriy, shuningdek, ikkisini ham qo’shib tavsifiy-tasviriy tilshunoslik deb ham ataladi. U formal tilshunoslik, zamonaviy  tilshunoslik degan tavsifiy nomlari bilan ham yuritiladi. Uning eng oxirgi tavsifiy nomi analitik tilshunoslikdir. Tilshunos O.Bozorov uni shunday deb ataydi. Bularning har biri o’z nuqtai nazaridan mazkur tilshunoslikni tavsiflashga va shu asosda uni boshqa, xususan, sistem-struktur tilshunoslikdan farqlashga xizmat qiladi.   [1: 1 Бархударов А.С. Истоки, принципы и методология порождающей грамматики. –Проблемы порождающей грамматики. тыплам, -М., 1976, с.5.] 

       Ayrim olimlar “an’anaviy tilshunoslik”ni “zamonaviy tilshunoslik”ning ziddi sifatida tushunadilar. Jumladan, xuddi shunday fikr bundan 25 yil avval R.A.Budagov tomonidan  bayon etilgan edi. U “an’anaviy tilshunoslik” va “zamonaviy tilshunoslik” atamalari go’yo “eski, qoloq tilshunoslik” va “yangi, ilg’or tilshunoslik” ma’nolarida qo’llanilishi marksistik ta’limotga mutlaqo yot ekanligini ta’kidlagan edi[footnoteRef:2]2.  [2: 2 Будагов Р.А. Сходства и несходства между родственными языками. –М., 1985, с.7.] 

Aslida “an’anaviy tilshunoslik” “hozirgi tilshunoslik” yoki “zamonaviy tilshunoslik”ka zidlanmaydi. Bu o’rinda “an’anaviy tilshunoslik” sof xronologik ma’noni, ya’ni “hozirgacha bo’lgan tilshunoslik” ma’nosinigina bildirmaydi, balki gnoseologik ma’noda bilishning ikki bosqichiga asoslanuvchi va ontologik nuqtai nazardan til tabiati va mohiyatiga ikki xil yondashuvchi fan sifatida baholanadi va sistemaviy tilshunoslik deb yuritiluvchi tilshunoslikka qarama-qarshi qo’yiladi. Ular til ontologiyasiga yondashuv nuqtai nazaridan ham, uni tekshirish metodologiyasi va metodi nuqtai nazaridan ham bir-biridan farq qiladigan tilshunoslikning teng huquqli ikki yo’nalishi sanaladi. 
Bu o’rinda "an’anaviy" atamasi "sistemaviy" (yoki "struktur") atamaga zidlangan holda "sistemaviy tilshunoslikdan oldingi muayyan davrda ma’lum an’ana yoki odat bo’yicha fao-liyat ko’rsatgan" mazmuniga ega. Ushbu mazmundagi "an’ana" yoki "odat" tushunchalari o’zida "usul" ("metod") ni ham aks ettiradi. Demak, biz "an’anaviy" va "sistemaviy" liklarning asl mohiyatlarini to’liq anglamokchi bo’lsak, avvalo, an’anaviy va sistemaviy tilshunos-liklarning bosh (etakchi) metodlariga diqqat qilishimiz kerak. Sistemaviy tilshunoslik tilni sistema, sistemalilik nuqtai nazaridan tadkik etadi6. Uning asos usuli sintez. Shunday ekan, o’z-o’zidan sistemaviy tilshunoslikka zidlanuvchi an’anaviy tilshunoslik -likning asosiy (etakchi) usuli analiz. Davrlar osha galma-gal qismlar va butunlarni o’rganish usullari hisoblangan analiz birining nisbiy etakchiligi asosida etakchi usuli analiz analitik ("an’anaviy") hamda etakchi usuli sintez bo’lgan sintetik ( struktur) tilshunoslik turlari shakllangan. Demak, agar XX 70-yillaridan boshlab o’zbek tilshunosligida ham (jahon tilshunosligida bu jarayon ancha oldin yuz bergan) asosiy metodi sintez bo’lgan sistemaviy (struktur) tilshunoslik shakllana boshlagan ekan, unga qarama – qarshi  bo’lgan, shartli ravishda "an’anaviy" deb nomlanuvchi tilshunoslik, tilshunosligimizning asosiy yo’nalishi o’z moxiyatiga (etakchiligiga) ko’ra analitik tilshunoslikdir. Demak, "an’anaviy tilshunoslik”(analitik tilshunoslik) o’tmishgagina xos bo’lgan tilshunoslikkina emas, balki muayyan sistemaviy (sintetikG’analitik) likdan so’ng yana yuksakroq darajada takrorlanib faoliyat yurituvchi, navbatdagi sintetik tadkikotlar uchun zamin tayyorlab beradigan tilshunoslikdir. Umuman, ichki lingvistikaning taraqqiyoti sintetik — sintetikG’analitik —analitik -analitikG’ sintetik yo’nalishda davom etaveradi.
E.Benvenist tilshunoslik tarixini uch davrga bo’lar ekan, XX asrning birinchi choragidan tilshunoslikning yangi davri, tilga sistemaviy-struktur yondashuv davri boshlanganini bayon qiladi. Bu davrdan lingvistikaning e’tibori til falsafasiga ham, til evolyutsiyasiga ham emas, balki tilning immanent realligiga qaratildi. Natijada lingvistika formal, ixcham, sistematik fanga aylanishga intila boshladi.[footnoteRef:3]1 Lekin bu bilan an’anaviy tilshunoslik faoliyatini to’xtatib, struktur tilshunoslikka o’z o’rnini to’la bo’shatib berdi, degan fikr kelib chiqmasligi kerak. Ana shu davrdan boshlab struktur tilshunoslik ildiz ota boshladi. [3: 1 Бенвенист Э. Общая лингвистика. –М., 1974, с.23
2 Солнцев В.М. Язык как системно-структурное образование. –М., 1971, с.б-7.] 

Darhaqiqat, XX asr boshqa fanlar taraqqiyotida bo’lgani kabi lingvistika tarixida ham asosiy e’tiborning ob’ektga substantsional nuqtai nazardan yondashuvdan struktur-funktsional nuqtai nazardan yondashuvga o’tishi bilan xarakterlanadi.[footnoteRef:4]2 Bunga F.de Sossyurning “Umumiy lingvistika kursi”da bayon qilingan “til substantsiya emas, balki shakldir” degan bosh g’oyasi sababchi bo’ldi. Bu g’oyaga muvofiq, strukturaning substantsiyadan ajratilishi va uning nisbiy mustaqilligining e’tirof etilishi tilshunoslikning keyingi davrida buyuk kashfiyotlarning qilinishiga turtki bo’lish bilan birga, bir qator yanglish qarashlarning tug’ilishiga ham zamin yaratdi.  [4: ] 

F.de Sossyur substantsiya va shakl atamalari ostida sezgi a’zolarimizga ta’sir qiluvchi moddiy vositalar va bu moddiy vositalar zamirida yotgan munosabatlarni tushunadi, til shakldir deganda tilning munosabatlar sistemasi ekanligiga urg’u beradi. Tilning moddiy tomoni, ya’ni tovush tomoni substantsiya sifatida ikkinchi planga suriladi.
Ana shuning natijasida u til va nutqni ajratdi. A.Gardiner F.de Sossyurning bu dixotomiyasidan ta’sirlanib, tilshunoslikning bundan keyingi barcha yutuqlari ana shu zidlanishga asoslanadi, deb bashorat qilgan edi.[footnoteRef:5]1 [5: 1 Гардинер А. Различие между «речью» и «языком». –Звегинцев В.А. История языкознания XIX и XX веков в очерках и извлечениях. Ч.II. –М., 1960, с.19.] 

Nutqiy faoliyat til va nutqning dialektik munosabatidan tashkil topishining e’tirof etilishi sistemaviy tilshunoslikning vujudga kelishiga dadil qadam bo’ldi. Sistemaviy tilshunoslikka zidlanuvchi an’anaviy tilshunoslik til va nutqni farqlamagan holda, tilni, F.de Sossyur ta’biri bilan aytganda, substantsiya deb tushunadi va asosiy e’tiborni bevosita sezgi a’zolarimiz ta’siriga beriladigan moddiy vositalarni o’rganishga qaratadi. Bu tilning ontologik tabiati yuzasidan an’anaviy va sistemaviy tilshunoslik o’rtasidagi b i r i n ch i f a r q sanaladi.
Tilning ontologik muammosi bo’yicha an’anaviy va sistemaviy tilshunoslik o’rtasidagi ikkinchi farqi tilning ichki tuzilishiga yondashuv masalasidir. 
An’anaviy tilshunoslik substantsiyaning (substantsiya ma’nosi F.de Sossyur talqini bo’yicha qo’llanilmoqda, keyinchalik bu atama mohiyat ma’nosida qo’llanila boshlandi)  - til moddiy tomoni, ifoda jihatining - muayyan tarkibiy qismlardan tashkil topganligiga asosiy e’tiborni qaratsa, sistemaviy tilshunoslik substantsiyani tashkil etgan qismlarning o’zaro munosabatini, ana shu munosabatlar orqali namoyon bo’layotgan farqlovchi (markaziy, differentsial, distinktiv) va farqlamaydigan (chegara, nodifferentsial, nodistinktiv) belgilarini aniqlash va ana shu yo’l bilan shakl (mohiyat)ni, lingvistik birliklarning modelini belgilashni bosh maqsad qilib qo’yadi. Chunki, ularning fikricha, har qanday o’rganilayotgan ob’ekt abstrakt konstrukt darajasiga olib chiqilgandagina o’zining haqiqiy ilmiy talqinini topadi.[footnoteRef:6]2 Shuning uchun sistemaviy tilshunoslikda jiddiy e’tibor moddiy tomonga emas, balki munosabatga qaratiladi. Boshqacha aytganda, haqiqiy lingvistik reallik sifatida muayyan bir tilning alohida fakti emas, balki sistema sifatidagi til e’tirof etiladi. Sistema esa elementlarning oddiy to’plami, majmuasi sifatida qaralmaydi. Har bir elementning butunlik doirasida boshqa element bilan munosabati tufayli mavjud bo’lishi, sistema tuzilishini zamondan tashqaridagi munosabatlar tashkil etishi tan olinadi.  [6: 2 Киров Е.Ф. Теоретические проблемы моделирования языкаю КазГУ, 1989, с.17.] 

Sistemaviy tilshunoslikning an’anaviy tilshunoslikdan uchinchi farqi shundaki, tilga belgilar sistemasi sifatida qaraydi va tilshunoslikni belgi nazariyasi bilan shug’ullanuvchi semiotikaning tarkibiy qismi deb baholaydi. “Substantsiya” va “shakl”ni bir-biridan ajratish fonologik sathda shu darajaga etdiki, tovushlarning artikulyatsion-akustik belgilari tilshunoslik doirasidan chiqarildi, tabiiy fanlar ob’ektiga aylantirildi.
An’anaviy tilshunoslik substantsiyani o’rganishga e’tibor qaratganligi uchun tilning akustik-artikulyatsion vositalar yordamida bevosita yuzaga chiqish jarayonini o’rganishni asosiy maqsad qilib qo’yadi.
Sistemaviy tilshunoslik an’anaviy tilshunoslikdan gnoseologik nuqtai nazardan ham farq qiladi. An’anaviy tilshunoslik sezgi a’zolarimizga ta’sir qiluvchi, bevosita kuzatishda berilgan moddiy vositalarni o’rganish bilan shug’ullanib, bilishning induktiv usuliga asoslansa, sistemaviy tilshunoslik moddiy vositalar yordamida voqelanuvchi, ularning har birida barqaror belgi, konstanta sifatida takrorlanuvchi mohiyatlarni, immanent birliklarni o’rganish bilan shug’ullanadi.[footnoteRef:7]1 Shuning uchun L.Elmslev “struktura pog’onaviylik bilan xarakterlanishi va bu pog’onaviylikni deduktiv yo’l bilangina yoritish mumkinligi”ni bayon qiladi va ob’ektni induktiv usul orqali o’rganishga asoslangan an’anaviy tilshunoslikdan farqlanishini ta’kidlaydi[footnoteRef:8]2.  [7: 1 Бархударов Л.С. Истоки, принципы и методология порождаящей грамматики. – «Проблемы порождающей грамматики» китоби, -М., 1976, с.5.]  [8: 2 Ельмслев Л. Понятие упровления.-Звегинцев В.А. История язқкознания XIX и ХХ веков в очерках и извлечениях Ч.II. –М., 1960, с.47.] 

Ko’rinadiki, an’anaviy va sistemaviy tilshunoslik tilning ichki tuzilishiga yondashuv, bu ichki tuzilish birliklarini o’rganishda qo’llaniladigan tadqiqot usullari nuqtai nazaridan o’zaro farq qiladigan ikki xil yo’nalishdir. 
Ayrim mualliflar o’zbek tilining fonetikasidan tortib sintaksisiga qadar ishlarga e’tibor berilsa, ularning har biri sistema sifatida o’rganilganini inkor qilib bo’lmaydi, deydilar.
To’g’ri, 70-80-yillarga qadar bo’lgan o’zbek tilshunosligida ham sistemaviylik alomatlarini inkor qilib bo’lmaydi. Chunki har bir yangi fan yo’nalishi eskisi bag’rida shakllanadi va undan o’sib chiqadi. F.Mikushning ta’kidlashicha, har qanday lingvistik yo’nalish ma’lum ma’noda strukturalizm elementini o’zida namoyon qiladi. Lekin tilning tipik strukturasini aniqlamagan va unga suyanmagan biron bir yo’nalishni struktur yo’nalish sifatida baholab bo’lmaydi.[footnoteRef:9]1 [9: 1 Микуш Ф. Обсуждение вопросов структурализма и синтагматическая теория. –ВЯ, 1957, №1, с.31.] 

O’zbek tilshunosligida ham sistemaviy tilshunoslikning metodologiyasi va tekshirish metodi 70-yillardan boshlab ommalashgan ekan, bundan oldingi tadqiqotlardan sistemaviylik tamoyillarini qidirish ortiqcha.
L.S.Barxudarov ham an’anaviy tilshunoslik struktur tilshunoslikda bo’lgani kabi distributsiya, transformatsiya, BI bo’yicha tahlil, binar oppozitsiya singari qat’iy ilmiy tadqiqot metodlariga ega emasligini ta’kidlagan edi[footnoteRef:10]2. [10: 2 Бархударов Л.С. Ўша мақола, ўша тўплам, 8-бет.] 

An’anaviy tilshunoslikka zid qo’yilayotgan sistemaviy tilshunoslikni “ilg’or tilshunoslik” sifatida talqin qilish ham noo’rin. Avvalo, sistemaviy tilshunoslik vakillarining qarashlari bir xil emas, hatto ko’p hollarda bir-biriga zid keladi. Xususan, F.de Sossyurning o’zi tilshunoslikni ichki va tashqi lingvistikaga ajratgan holda, faqat ichki lingvistika yuzasidan fikr yuritadi. Tashqi lingvistika uning nazaridan chetda qoladi. F.de Sossyurning til substantsiya emas, shakldir, degan qarashi struktur tilshunoslikning glossematika yo’nalishining bosh g’oyasi bo’lib qoldi va ular tilni moddiylikdan uzilgan sof munosabatlar sistemasi sifatida talqin qildi. Tilning tuzilish birliklari o’rtasidagi munosabatlarni o’rganish tilshunoslikning asosiy vazifasi hisoblandi. Lekin til va jamiyat, til va so’zlovchi shaxs, til evolyutsiyasi, adabiy til va xalq shevalari o’rtasidagi munosabat, til va tafakkur, matn lingvistikasi, til estetikasi singari qator masalalar uning nazaridan chetda qoladi. Funktsional lingvistika yo’nalishi esa F.de Sossyurning nutqiy faoliyat til va nutqning o’zaro munosabatidan iborat degan qarashini rivojlantirgan holda, tilning nutq orqali voqealanishiga va tilning barcha sathlarida til-nutq dixotomiyasining amal qilishiga e’tibor qaratdi. Shuning uchun nutqiy faoliyatga ham substantsiya, ham shakl nuqtai nazardan yondashildi, shu bilan birgalikda glossematiklar tomonidan nazardan chetda qolgan yuqoridagi qator masalalar ham funktsional lingvistikaning diqqatini tortdi. Bu bilan funktsional lingvistika an’anaviy tilshunoslik bilan bog’landi. Amerika generativ lingvistikasi esa an’anaviy tilshunoslikka yana ham yaqinlashdi. 
A.F.Losev bundan salkam ellik yil oldin struktur va an’anaviy tilshunoslik o’rtasidagi farq haqida fikr yuritar ekan, bu farq shakl va mazmunni abstrakt-metafizik ajratishga asoslanganini, an’anaviy (klassik) lingvistika asosiy e’tiborni mazmunga qaratsa, struktur (sistemaviy) lingvistika til shakliga asoslanganini, ana shu jihat har ikkisining ham cheklangan tomoni ekanligini bayon qilgan edi[footnoteRef:11]1. Uning ta’kidlashicha, strukturalistlar (ko’proq glossematiklar - ta’kid bizniki) tilning munosabatlar sistemasi ekanligini birinchi planga olib chiqishi to’g’ri bo’lsa ham, lekin bu g’oyaga o’ta berilib ketgan holda, lingvistik munosabatlarni tilning o’zidan uzib qo’ydilar, til haqida mazmundan tashqaridagi fanni yaratishni orzu qildilar. Ayni paytda, an’anaviy metod ham tilning munosabatlardan tashqarida mavjud bo’lmasligini e’tiborga olmadi[footnoteRef:12]1. Lekin shaklning mazmunsiz yoki mazmunning shaklsiz bo’lmasligi dunyo dialektikasi tomonidan allaqachon tasdiqlanibgina qolmay, umuminsoniy sog’lom fikrning tayanch nuqtasiga aylangan. [11: 1 Лосев А.Ф. О возможности сближения лингвистики классической и лингвистики структуральной.-ВЯ, 1968, № 1, с.50.]  [12: 1 Лосев А.Ф. Ўша ерда.] 

Shunday ekan, an’anaviy tilshunoslikni go’yo “eski, qoloq”, sistemaviy tilshunoslikni esa “yangi, ilg’or” tilshunoslik sifatida baholab bo’lmaydi. L.S.Barxudarov an’anaviy tilshunoslikka bepisandlik bilan qaragan struktur tilshunoslikka baho berar ekan, struktur tilshunoslik bag’ridan o’sib chiqqan generativ (tug’diruvchi) lingvistika an’anaviy tilshunoslikni oqlashga, uning tushuncha va xulosalariga tayanishga harakat qilganini ma’qullaydi[footnoteRef:13]2. V.A.Zvegintsev ta’kidlaganidek, “Tilni empirik va formal o’rganish o’rtasida jarlik yo’q. Ular o’rtasidagi jarlikka model vositasida ko’prik solingan. Bu model bilishning yuqoridagi ikki bosqichini yagona zanjirga bog’lab turadi”[footnoteRef:14]3. Darhaqiqat, bu ikki tilshunoslik tekshirishning ikki usuliga asoslangan, bir-biridan oziqlanadigan va har ikkisi o’zining yutuq va cheklangan tomonlariga ega bo’lgan teng huquqli tilshunoslik yo’nalishlaridir. [13: 2 Бархударов Л.С. Истоки, принципы и методология порождающей грамматики. (Введение).-«Проблемы порождающей грамматики и семантики».-М., 1976, с.24.]  [14: 3 Звегинцев В.А. Структурализм в лингвистике. –Системный анализ и научное знание. –М., 1978, с.183.] 

Hozirgi kunda har ikki yo’nalishning ojiz tomonlarini bartaraf qilish uchun ularning afzal tomonlarini uyg’unlashtirish, tadqiqot jarayonida ularning kuchli tomonlaridan hech ikkilanmay foydalanish davr talabidir. A.F.Losev ham an’anaviy va struktur tilshunoslik o’zaro yaqinlashishi mumkingina emas, balki hozirgi kunda generativ lingvistika orqali bu jarayon amalda boshlanganini ta’kidlagan edi[footnoteRef:15]4. Tilshunoslikning bu ikki yo’nalishi biri ikkinchisining natijalariga asoslanadi. Shuning uchun ham har ikki tilshunoslik hozirgi kunda bab-baravar qadam tashlamoqda. Lekin sistem-struktur tilshunoslikning yuzaga kelish jarayonini, uning poydevorini, asosiy tushuncha va tamoyillarini, metodologiyasi va metodlarini chuqur o’rganmay, u haqda ob’ektiv xulosaga kelib bo’lmaydi. Chunki u an’anaviy-analitik  tilshunoslik bag’ridan o’sib chiqqan bo’lsa-da, undan tubdan farq qiladi. Quyida ana shu masalalar haqida alohida fikr yuritiladi. [15: 4 Хансен К. Пути и цели структурализма.-ВЯ. 1959. № 4, с. 93.
] 

Mavzuning o’zlashtirilganini tekshirish uchun 
nazorat savollari va topshiriqlari
28. F.de Sossyur substantsiya va shakl atamalari ostida nimalarni tushunadi, til shakldir deganda nimaga urg’u beradi? Buning natijasida tilning qaysi tomoni ikkinchi planga surildi? 
29. Tilda substantsiya va shaklning ajratilishi natijasida Sossyur nimaga erishdi?
30. Sossyurning mashhur dixotomiyasi deganda nima tushuniladi?
35. F.de Sossyur substantsiya deganda nimani tushunadi?
36. An’anaviy tilshunoslik substantsiyaning (substantsiya ma’nosi F.de Sossyur talqini bo’yicha qo’llanilmoqda, keyinchalik bu atama mohiyat ma’nosida qo’llanila boshlagan)  - til moddiy tomoni, ifoda jihatining – nimasiga asosiy e’tiborni qaratdi? 
2-masala
2-masalaga oid tayanch  tushuncha va iboralar:
Sistema, sistemaning asosiy belgilari, ideal sistema, material sistema, sistema elementlari, barqaror butunlik, to’plam, oddiy sistema, murakkab sistema, bir xil tarkibli sistema, har xil tarkibli sistema, sistemaning birinchi belgisi, sistemaning ikkinchi belgisi, sistemaning uchinchi belgisi.       

2-masala bo`yicha o’qituvchining maqsadi: Talabalarda sistema to’g’risida ilmiy tushuncha hosil qilish.
Identiv o’quv maqsadi
1. Sistemaning ta’rifini aytib beradi.
      2. Sistemaning belgilarini ko’rsatib beradi.
      3. Sistemaning belgilarini tavsiflaydi.
2-masala bayoni
O’zaro bog’liq va shartlangan ikki va undan ortiq elementlarning munosabatidan tashkil topgan hamda yangi sifatga ega bo’lgan barqaror butunlik sistema sanaladi. Sistemani hosil qilgan, unga birlashgan unsurlar sistemaning elementlari sanaladi. Har qanday to’plam sistema bo’lolmaydi. Masalan, bir to’da bolalar o’yinchog’i bir joyga yig’ilsa, u sistema bo’lolmaydi, ya’ni har qanday to’plam sistema emas.To’plam sistema bo’lishi uchun uni tashkil etuvchi elementlar o’zaro biri ikkkinchisini taqozo etishi, shunday shartlangan va pog’onali munosabat bilan bog’langan bo’lishi lozim. 
Hosil qiluvchi unsurlarning xarakter-xususiyatiga ko’ra sistemaning ikki xil ko’rinishi mavjud:
1. Material sistema.
1. Ideal sistema.
Material sistema rang-barangligi bilan, tarkibidagi unsurlarning xilma-xilligi bilan xarakterlanadi. Chunonchi, oddiy bir g’isht (molekula va ularning munosabatidan tashkil topgan), inson organizmi (gavdani hosil qilgan bosh, oyoq, qo’l, tana… ularning kismlari), harbiy bo’linma va boshqalar.
Material sistema elementlarning tarkibiy xususiyatiga ko’ra ikki xil bo’lishi mumkin: oddiy va murakkab. 
Oddiy sistema unsurlarining bir turga tegishliligi bilan murakkab sistemadan farq qiladi. Chunki murakkab sistemada shu sistemani hosil qiluvchi kichik sistemalar va ularning o’zaro munosabati, butunligi mavjud bo’ladi.
Masalan, avtomobilni boshqarish tizimi murakkab bo’lib, bir necha sistemalar butunligidan iborat.
Ideal sistemalar – tushunchalar, g’oyalar tizimi bo’lib, inson ongi bilan bog’liqdir. Demak, sistemaning o’ziga xos belgilari mavjud. Ular quyidagilar:
1. Tarkibiy qismlarga bo’linishi;
1. Tarkibiy qismlarning butun tarkibidagi o’zaro va butun bilan bo’lak, tur bilan jins o’rtasidagi shartlangan munosabatning bo’lishi;
1. Ko’pincha butunning tarkibiy qismlarida mavjud bo’lmagan yangi sifatga ega bo’lishidir.
Birinchi belgiga ko’ra, har qanday sistema muayyan qurilish birliklaridan tashkil topadi. Bu esa uning ichki bo’laklarga bo’linish xususiyatiga ega ekanligini ko’rsatadi. 
Ikkinchi belgisi butun tarkibida elementlarning bir-biri bilan va ularning butun bilan bo’lgan munosabatini ifodalaydi. Har ikki munosabat zaruriy va o’zaro shartlangandir. Masalan, fonemasiz morfemaning bo’lishi mumkin emas. 
Uchinchi belgiga ko’ra, sistema deb qaralayotgan butunlik tarkibiy qismlarning oddiy yig’indisidan iborat emas. U tarkibiy qismlarida sistemaga kirguncha mavjud bo’lmagan yangi sifatga ham ega bo’ladi. Masalan, ikki xil gazning - vodorod va kislorod birikmasidan suv hosil bo’ladi. Yoxud fonemalar birikmasidan hosil bo’lgan morfema tamomila boshqa ma’no – yo lug’aviy, yo grammatik ma’noga ega bo’ladi.
Sistema qurilma ekan, u albatta tuzilishga-strukturaga ega bo’ladi. Sistemani tashkil etgan elementlarning ichki aloqasi strukturani tashkil etadi.
3-masala
3-masalaga oid tayanch  tushuncha va iboralar:
Struktura, strukturaning asosiy belgilari, struktur birlik, struktur birliklar orasidagi munosabatlar.
Ayon bo’lyaptiki, sistema va struktura tushunchalari bir-biri bilan uzviy aloqador tushunchalardir.Sistema hamma vaqt strukturaga ega.Strukturasiz sistema yo’q.Biroq struktura sistemaga tobe munosabatdadir.Chunki struktura uchun butunlik xos emas, struktura uchun bo’linuvchanlik, pog’onaviylik(ierarxiya) xos, bir butunlik, yaxlitlik esa sistema uchun xos.Har qanday sistema bir butun yaxlitlikdir.Lekin bu absolyut holdagi, mutlaq butunlik emas. Sistemalarning deyarli hammasi nisbiy butunlik, nisbiy yaxlitlikdir.Chunki ularning o’zlari ulardan  katta      butunliklar uchun tashkil etuvchi element, tarkibiy qism bo’lishi mumkin.Masalan, so’zshakl o’z ichida bir butun bo’lishi bilan birga so’z birikmasining yoki gapning-predikativ birikmaning tashkil etuvchisi-tarkibiy qismidir.Yoki morfemalar sistemasi so’zshakl butunligining tarkibiy qismidir.Lekin bu sistemaning butunligini va uning strukturali ekanligini inkor etmaydi. Boshqacha aytganda, har qanday butunlik nisbiy va tarkibli va strukturalidir. Bunday ayon bo’ladiki, struktura butundan ajralgan alohida mohiyat emas, balki ayni butunning  xususiyatidir, butunga tegishli ichki sifat, butunni butun qilib turgan ichki mohiyatdir.A.M.Peshkovskiy ta’biri bilan aytganda «Struktura… - stroenie i vnutrennaya forma organizatsii sistemo’, vo’stupayuhaya kak edinstvo ustoychivo’x zakonomerno’x vzaimosvyazey mejdu eyo elementami» [1]. Demak, struktura sistemaning ichki tarkibi va qurilishi, sistema elementlarini birlashtiruvchi shakldir.Shuning uchun sistemani tashkil etuvchi birliklarni sistema hosil qilmaydigan birliklarga qarama-qarshi o’laroq struktur birliklar deyish maqsadga muvofiqdir.Bu sistema elementlarini boshqa elementlardan farqlab turadi. 
Sistemani tashkil etuvchi struktur birliklar, ya’ni elementlar munosabati dialektik tarzda bo’lib, tashkil etuvchilarning o’zi ham ichki bo’linishga ega bo’lishi, ierarxik hamda butun-bo’lak munosabatida turib ahamiyat kasb etishi mumkin. Masalan, ABSD kvadrat o’ziga xos katta bir hosila butunlikdir:

V			      S


A			       D

Bu butunlik AV, AD, VS, SD to’g’ri chiziqlaridan iborat. Bu to’g’ri chiziqlar ma’lum qonuniyatlar asosida birlashib kvadrat-sistemani hosil qilgan. Sistemani tashkil etuvchilardan birortasi o’zgarsa, butunlik ham o’zgaradi.
Sistema tushunchasini lisoniy jihatdan fonemalar misolida ko’rib o’taylik. O’zbek tilidagi fonemalar ma’lum bir butunlikni, bir sath (fonologik sath)ni tashkil etadi. Bu sath esa, o’z navbatida ikki qismdan, ya’ni unli va undoshlar sistemasidan iborat. Chunonchi, unlilar sistemasi lablanganlar va lablanmaganlar guruhidan tashkil topgan. Lablanmagan unlilar o’z navbatida {i} ~ {e} ~ {a} fonemalari zanjiridan, ularning barqaror munosabatlaridan iboratdir. Bunday bo’linishlarni, butun-bo’lak hamda ierarxik munosabatlarni undoshlar tizimida ham kuzatish mumkin. Sistemadagi birliklar nafaqat butun-bo’lak, pog’onaviy munosabatda, balki o’zaro ziddiyatli munosabatda ham turadi.
Demak, ikki va undan ortiq elementlarning barqaror munosabatidan tashkil topgan butunlik sistema hisoblanadi. Butunlik (sistema), yuqorida ta’kidlangandek, nisbiydir, chunki ayni bir butunlikning o’zi shunday butunliklar bilan sintagmatik munosabatga kirishib, ular bilan birgalikda o’zidan kattaroq butunlikni hosil qiladi. 
Sistema tushunchasi struktura tushunchasini taqozo etadi. Bu ikki tushuncha o’zaro dialektik munosabatda. Sistemaviy tadqiqotlarning tekshirish metodi strukturlik, ya’ni struktur metod sanaladi.
Ayni kunlarda sistemaviy struktur tadqiqot yo’nalishida ko’pgina ilmiy izlanishlar olib borilmoqda.
Ob’ekt (narsa)ga sistemaviy – struktur yondashishning afzal tomoni shundaki, tabiatning istalgan bo’lagi ajralgan holda emas, ichki tuzilishga ega yaxlit – bir butunlik holatida o’rganiladi va natijada narsa-ob’ekt elementlarning ma’lum yig’indisi, bu elementlar o’rtasidagi munosabatlarning ma’lum majmuasi sifatida talqin qilinadi.
Xullas, sistemaviy tilshunoslikning bosh vazifasi bevosita kuzatishda berilgan hodisalar- butunliklar zamirida yashiringan struktur mohiyatlarni-o’zaro va o’zidan yuqori birliklar bilan turli munosabatda yashaydigan abstrakt birliklarni aniqlashdan iboratdir.

Nazorat savollari
1. Sistemaning mavjudlik sharti haqida fikr yuriting.
2. Butunlik va pog’onaviylikni sistema va strukturaga munosabatini bayon qiling.
3. Butunlikning nisbiyligini misollar bilan asoslang.
4. Sistemaning tarkibiy qismlarini struktur birlik deb atash to’g’riligini izohlang. 
5. Nima uchun sistema struktur xususiyatga ega?
                                                         

                                             Adabiyotlar:
1. Solntsev V.M. Yazo’k kak sistemno - strukturnoe obrazovanie. M., «Nauka», 1971., 291 str.
1. Ne’matov H., Bozorov O. Til va nutq, T., «O’qituvchi», 1993.







TIL: LISON VA NUTQ
Til qurilishini bir butun sistema sifatida talqin qilish. 
F. de Sossyur ta`limoti
Ko’rib chiqiladigan asosiy masalalar:
       1. Lison va lisoniy birliklar, nutq va nutqiy birliklar,lisoniy va nutqiy birliklarning o’zaro munosabati. 

1-masalaga  oid tayanch  tushuncha va iboralar:
         Tilning tuzilishi, qurilishi, strukturasi, sathlari, bosqichlari, til, lison, nutq, tilning lison holati, tilning nutqiy holati, material sistema, ideal sistema, umumiy-ijtimoiy(sotsial), individual-shaxsiy;til birligi, lingvistik birlik,lisoniy birlik, nutqiy birlik,sinxroniya, diaxroniya, ichki lingvistika, tashqi lingvistika, lingvistik belgining erkinligi. 
1-masala bo’yicha o’qituvchi  maqsadi: Talabalarga tilning lison va nutq holatiga ega murakkab qurilishli ilning lison va nutq holatiga ega  murakkab qurilishli sistema ekanligi.  
sistema ekanligini ko’rsatib berish va asoslash.
Identiv o’quv maqsadi
1.2.1.Tilning nimalardan tuzilganini aytib beradi.
1.2.2. Til qurilishining sathlari va ularning birliklarini ko’rsatib beradi 
1.2.3. Tilning murakkab qurilishli sistema ekanligini tushuntirib beradi.
1.2.4. Tilning murakkab qurilishli sistema ekanligini asoslaydi.
1.2.5. Tilning lison va nutq holatini farqlaydi.
1-masala bayoni
Til murakkab qurilishga molik bo‘lib, dastlab uning ikki holati – lison va  nutq farqlanadi.
Lison – kishi miyasidagi til xotirasi qismida mavjud til birliklaridan va ulardan foydalanish qoidalaridan iborat boylik. Nutq esa ana shu boylikdan foydalanish jarayoni va shunday jarayonning hosilasi.
Lison kishi miyasidagi til xotirasi qismida mavjud mavhum hodisa bo‘lib, aql bilan idrok qilinadi; nutq esa ana shu mavhum hodisadan foydalanish jarayoni natijasida yuzaga keladigan moddiy hodisa bo‘lib, uni talaffuz birliklari sifatida eshitamiz (yozuvda esa ko‘ramiz).
Lisonda mavjud hodisalarga lisoniy birliklar deyiladi; lisoniy birliklar-ning nutq jarayoni natijasida moddiy shakl olgan holatiga nutqiy birliklar deyiladi.
Har bir kishining miyasidagi til xotirasi qismida lisoniy birliklarning va ulardan foydalanish qoidalarining ramzlari mavjud, har bir kishi ehtiyojga qarab bu ramzlardan foydalanib nutq hosil qiladi. 
Ayrim adabiyotlarda til bilan nutq o‘zaro dixotomiya, oppozitsiya hosil etuvchi hodisalar deb qaralib,  til  nutq tarzida baholanadi. Aslida til bilan nutq dixotomiyasi haqida, oppozitsiyasi haqida gapirish to‘g‘ri emas (dixotomiya yunoncha dicha – ikki qismga Q tome ajratish; oppozitsiya lot. oppositio - qarama-qarshi holatda bo‘lish), chunki til bilan nutq – butun bilan qism munosabatidagi hodisalar. Nutqqa muqobil holda ajratiladigan hodisa deb til emas, balki lison ta'kidlanishi lozim. Bu munosabatni chizmada quyidagicha ko‘rsatish mumkin:

	T i l

	Lison
	nutq



Lison bilan nutq o‘zaro dixotomiya hosil etadi, lekin zidlanuvchi (oppozitiv) hodisalar emas, balki asos va hosila munosabatidagi hodisalar. Bunday munosabatni lisondagi boylikdan foydalanish jarayonini ham hisobga olgan holda quyidagicha chizma bilan ko‘rsatish mumkin:

	T i l

	Lison
	lisondagi boylikdan foydalanish jarayoni
	nutq



Til hodisasi dastlab nutqda paydo bo‘ladi, takror-takror ishlatilishi natijasida miyaning til xotirasi qismida bu hodisaning ramzi shakllanadi, keyinchalik ana shu ramzdan nusxa olib nutqiy birlik hosil qilinadi. Demak, asli til hodisalari nutqdan lisonga ko‘chadi va keyin-gina lisondan nutqqa olib chiqiladi. Bunday ikki tomonlama munosabatni chizmada quyidagicha aks ettirish mumkin:

	T  i  l

	
Lison
	
lisonning nutq asosida
shakllanish va boyish jarayoni
	
nutq

	
	lisondagi boylikdan
foydalanish jarayoni

	



Lisonda bor imkoniyatlar-gina nutqda voqelanadi, lisonning imkoniyatlari boy bo‘lib, nutqda uning ma'lum bir qismi-gina namoyon bo‘ladi deyishdan lison go‘yo azaliy, tug‘ma, mukammal degan fikr tushuniladi. Vaholanki hali tili chiqmagan go‘dakning miyasidagi til xotirasi qismida hech qanday ramz bo‘lmaydi; go‘dak nutqni egallay boshlaganidan keyin-gina miyasida ramzlar paydo bo‘ladi. Demak, lison azaliy (zot) emas, balki nutq asosida shakllanadigan, to‘ldiriladigan boylik. Tilning taraqqiyoti nutq yordamida voqe bo‘ladi. Har qanday yangilik, masalan, yangi leksema yasash, boshqa tildan leksema olish avvalo nutqda voqe bo‘ladi, bu yangilik til taraqqiyoti qonunlariga zid bo‘lmasa lisonda ramz sifatida muhrlanadi, ana shundan keyin lisondagi bu ramzdan nusxa olib nutq hosil qilinadi.
Yuqorida aytilgan mulohazalardan xulosa shuki, lisonni mutlaq, azaliy, birlamchi deb qarash asosli emas.
Tilni o‘rganish, o‘rgatish ham lison asosida emas, nutq asosida amalga oshiriladi, chunki bevosita kuzatishda berilgan hodisa – nutq. Nutqni kuzatish orqali til qurilishini, til qurilishining lison deb ataladigan holatini anglashga harakat qilinadi. Tilshunosning tilni kuzatish, o‘rganish quroli – nutq. Tilga, lisonga xos hodisalarning mohiyati, bu hodisalar orasidagi munosabatlar nutqni kuzatish orqali aniqlanadi. Ushbu qo‘llanmada hozirgi ada-biy o‘zbek tilining qurilishi mavhum fikrlash yo‘li bilan emas, balki bevosita kuzatishda berilgan nutqiy hodisalar tahlili asosida bayon qilinadi.
Til qurilishining asosiy birliklari haqida
Tilga tizim sifatida yondashib, til qurilishining asosiy birliklarini quyidagicha tavsiflash mumkin:
1. Til qurilishining asosida yotuvchi birliklar sifatida til tovushlari ta'kidlanadi. Til tovushlari til birliklariga qurilish ashyosi bo‘lib xizmat qiladi. Til tovushi birlamchi qurilish birligi sifatida til birliklaridan tub leksemaga, tub morfemaga ifoda jihati bo‘ladi. Faqat ifoda jihati bo‘lishini nazarda tutib til tovushi bir jihatli birlik deyiladi.
Til tovushining ikki holati – lisoniy birlik holati va nutqiy birlik holati farqlanadi. Lisoniy birlik sifatida miyaning til xotirasi qismida mavjud ramzga teng bo‘lib, ana shu ramzda til tovushiga xos belgi-xususiyatlar haqida axborat bo‘ladi. Masalan, u tovushi haqida "ovozdan iborat", "og‘iz bo‘shlig‘i tor holatda", "tovush hosil bo‘lish oralig‘i til yuzasining orqa qismida", "lablar aktiv qatnashadi" kabi axborat bor. Inson faoliyatini, shu jumladan til faoliyatini ham boshqaruvchi miyadan u tovushini aytish haqida "ko‘rsatma" (impuls) berilsa, tovush hosil qilish a'zolari shu tovushning ramzida mujassamlashgan axboratga binoan harakatga kelib, ko‘rsatma asosida ma'lum holat egallaydi va o‘pkadan ma'lum zarb bilan chiqarilayotgan havo oqimi nutq tovushi sifatida, nutqiy birlik sifatida namoyon bo‘ladi.
Miyadagi til xotirasi qismida shu tildagi barcha til tovushlarining ramzi bo‘ladi, bu ramzlar shu tildagi tovushlarning artikulatsion bazasini (nutq a'zolarini tovush hosil qilishga jalb etish ko‘nikmalari yig‘indisini) tashkil etadi. Boshqa tilga mansub tovushning noto‘g‘ri talaffuz qilinishi bunday tovush uchun miyaning til xotirasi qismida maxsus ramzning yo‘qligi bilan izohlanadi. Bunday begona tovush uchun miyaning til xotirasi qismida ramz paydo bo‘lsa, shundan keyin-gina bu tovushni to‘g‘ri talaffuz qilishga erishiladi. Masalan, o‘zbek tili tovushlar tizimiga turkiy til sifatida sirg‘aluvchi j tovushi xos bo‘lmagan, eroniy til egalari bilan uzoq muddat birga yashash, doimiy muloqotda bo‘lish natijasida bu tovush ajdar, mujda, gijda kabi til birliklari tarkibida o‘zbek tiliga qabul qilingan, natijada bu tovush uchun miyaning til xotirasi qismida alohida ramz paydo bo‘lgan.
Til tovushi o‘zicha ma'no bildirmaydi, ma'no bildiradigan til birliklariga ifoda jihati bo‘lib xizmat qiladi.
Til tovushlarini o‘rganuvchi va o‘rgatuvchi tilshunoslik sohasiga fonetika deyiladi.
2. Asosiy, birlamchi til birliklari – leksema va morfema. Bulardan leksema yetakchi, morfemani o‘ziga qo‘shib oluvchi birlik, morfema esa tobe, leksemaga qo‘shilib keluvchi birlik.
Til birligi bo‘lish uchun bir butunni tashkil qiluvchi ikki jihat - ifoda jihati va mazmun jihati mavjud bo‘lishi lozim. Leksemaning, morfemaning ifoda jihati bo‘lib til tovushi xizmat qiladi, shunga ko‘ra bu til birliklari segment til birliklari deyiladi (lot. segmentum - qism, parcha). Leksema va morfemaning mazmun jihati asosini ma'no (leksik ma'no va grammatik ma'no) tashkil etadi. Masalan, qo‘l- leksemasining ifoda jihati bo‘lib q , o‘, l tovushlarining shunday tartibda joylashgan qatori xizmat qiladi; mazmun jihati asosini gavdaning yelkadan boshlanib, barmoq uchigacha davom etadigan qismi ma'nosi tashkil etadi; -di morfemasining ifoda jihati bo‘lib d , i tovushlarining shunday tartibda joylashgan qatori xizmat qiladi, mazmun jihatini aniq yaqin o‘tgan zamon ma'nosi tashkil etadi.
Leksemani o‘rganuvchi tilshunoslik sohasini leksemika deb nomladik (Adabiyotlarda leksikologiya deb yuritiladi). Morfemani o‘rganuvchi tilshunoslik sohasiga morfemika  deyiladi.
Leksemaning, morfemaning til birligi sifatida ikki holati – lisoniy birlik va nutqiy birlik holati farqlanadi. Lisoniy birlik sifatida leksema va morfema mavhum birlik hisoblanadi. Miyaning til xotirasi qismida har bir leksemaning, morfemaning alohida ramzi bo‘lib, ana shu ramzdagi axboratdan foydalanish qoidalari ham mavjud; har ikkisi asosida leksemalarning, morfemalarning talaffuz birligi holati yuzaga keltiriladi; leksema va morfema ana shunday nutqiy birlik holatida moddiy birlik, segment birlik sifatida namoyon bo‘ladi.
Til tovushi leksema uchun, morfema uchun qurilish ashyosi bo‘lib xizmat qiladi, lekin til tovushi bilan leksema, morfema orasidagi munosabatni ierarxik (pog‘onali) munosabat deb bo‘lmaydi, chunki leksema, morfema til tovushlarini bir-biriga qo‘shish yo‘li bilan emas, balki ma'lum bir tovushga, tovushlar qatoriga ma'lum bir mazmunni birkitish yo‘li bilan hosil qilingan.
3. Tom ma'nodagi pog‘onali munosabat leksema va morfema bilan bularni qo‘shib tuziladigan birlik – leksemashakl orasida mavjud. Leksemashakl – birlamchi tuzma birlik. Leksemashakl lisoniy birlik sifatida modeldan (qolipdan) iborat; bu qolip leksema va morfema bilan to‘ldiriladi, natijada leksemashakl talaffuz birligi - nutqiy birlik sifatida namoyon bo‘ladi, ana shu holatida moddiy birlikka, segment birlikka aylanadi. Masalan, ot leksemashakl tuzish qoliplaridan biri "leksema Q sonlovchi Q turlovchi" shakliga ega; ana shu qolipni bola- leksemasi, -lar, -ni morfemalari bilan to‘ldirib, bolalarni leksemashakli tuziladi. Demak, leksemashakl lisoniy birlik sifatida supersegment birlik bo‘lib, nutqiy birlik holatida segment birlikka aylanadi.
Leksemashakl qaysi leksema asosida tuzilsa, o‘sha leksema mansub turkum nuqtayi nazaridan biror sintaktik vazifa bajarish uchun yetarli darajada grammatik shakllangan bo‘ladi, shunga ko‘ra leksemashakl birlamchi sintaktik birlik deyiladi.
4. Navbatdagi pog‘onali munosabat leksemashakl va leksema bilan ularning sintaktik bog‘lanishi natijasida tarkib topadigan birikma orasida voqe bo‘ladi. Birikma ikki a'zoli bo‘lib, o‘zbek tilida tobe a'zo leksemashakl bilan, hokim a'zo esa leksema bilan ifodalanadi.
Birikma tushuncha anglatish uchun xizmat qiluvchi sintaktik birlik bo‘lib, shunga ko‘ra nominativ birlik deyiladi, shu jihati bilan leksemaga o‘xshaydi. Birikmaning asosiy vazifasi – predmetni, predmetning harakat-holatini ma'lum bir belgisi bilan birgalikda anglatish: sifatli mato-, derazaning ko‘zi-, tez yugur- kabi.
Birikma – tuzma birlik; lisoniy birlik sifatida miyaning til xotirasi qismidagi qolipga teng, ana shu qolip leksemashakl va leksema bilan to‘ldirilganidan keyin segment birlik holatiga o‘tadi, o‘z tabiati va sintaktik vazifasiga binoan ma'lum grammatik shakl olib, birikmashaklga aylanganidan keyin talaffuz birligi sifatida nutqiy birlik bo‘ladi.
5. Tilning eng muhim birligi – gapshakl, chunki fikr gapshakl bilan anglatiladi. Lisoniy birlik sifatida gapshakl miyaning til xotirasi qismida qolip holatida mavjud; ana shu qolipdagi axboratga binoan talaffuz birligi sifatida hosil qilingan nutqiy birlikka jumla deyiladi.
Gap uchun qurilish ashyosi bo‘lib leksemashakl ham, birikmashakl ham xizmat qiladi, lekin bu yerda pog‘onali munosabat yo‘q: predikativlik ko‘rsat-kichlari bor leksemashakl, birikmashakl gaplik (predikativ) intonatsiyasi bilan talaffuz qilinsa, gapga teng holatga o‘tadi. Masalan, ketdi – fe'l leksemashaklga teng; predikativ ko‘rsatkichlarga ega ushbu leksemashakl gaplik intonatsiyasi bilan talaffuz qilinsa, gapshakl holatiga o‘tadi. Demak, gap lisoniy birlik sifatida supersegment birlik bo‘lib, nutqiy birlik sifatida segment birlikka aylanadi.
6. Frazema – tabiati murakkab til birligi. Mazmun jihati bilan leksemaga tenglashsa, tuzilishi jihatidan birikmaga, gapshaklga teng. Lekin til birligi sifatida birikmadan, gapshakldan farqli holda qolipning o‘zidan iborat emas, balki aniq leksemashakl, leksema bilan to‘ldirilgan bo‘ladi, shunga ko‘ra frazema segment birlik deyiladi.
Asli frazema mazmun jihati bilan ham leksemadan jiddiy farqlanadi: ammamning buzog‘i – lapashang, oshig‘i olchi – ishi yurishib turibdi kabi.
Yuqorida til qurilishiga mansub olti til birligi haqida dastlabgi ma'lumot berildi. Darslikning bo‘limlarida bu til birliklarining tabiati birma-bir bayon qilinadi.
Til deb atalgan shu oddiy uch tovushli fonetik qiyofa-nomemaga ega bo’lgan hodisa aslida olamdagi eng  murakkab qurilishli sistemalardan biridir. Chunki u sistema sifatida murakkab ichki tuzilishga, strukturaga ega. Tilning ichki tuzilishi uning ikki jihat-lison va nutq holatiga egaligi va ularning har biri ko’p sathli ekanligidadir. Deyarli barcha tilshunoslar tilning quyidagi sathlarini birdek tan oladilar:
1. Fonologik sath.
1. Morfemik sath.
1. Leksik sath.
1. Morfologik sath.
1. Sintaktik sath.
1. Ustsintaktik (supersintaktik sath).
Ushbu sathlarning har biri o’zining birligiga ega: fonologik sath birligi – fonema, morfemik sath birligi- morfema, leksik sath birligi – leksema, morfologik sath birligi – so’zshakl, sintaktik sath birligi – sintaksema, qolip, ustsintaktik sath birligi – matn.
Sistem tilshunoslik tilga tizim sifatida qarar ekan, unga tizim (sistema) qonuniyatlari asosida baho beradi: til sathlari va har bir sath birligi mohiyatini ularning tizimiy munosabatlarini ochish asosida talqin qiladi. 
Til sistema ekan, savol tug’iladi:
Til qanday birliklarning sistemasi ?
Til bu belgilar, ramzlar sistemasidir. Darhaqiqat, tilimiz ramziy sistema bo’lib, shu tizim qonuniyatlari asosida yashaydi, ishlaydi va rivojlanadi. Shu sababli tilni o’rganuvchi fanni – tilshunoslikni F.de Sossyur semiotikaning (ramzlarni va ramziy sistemalar xususiyatini o’rganuvchi maxsus fan) bir tarmog’i deb tasniflagan edi. «Til – g’oyalarni ifodalovchi ramzlar sistemasi, nutqiy qobiliyatning ijtimoiy mahsuli, ijtimoiy jamoa tomonidan hosil qilingan zaruriy ramzlar (imkoniyatlar) majmuidir» degan edi F.de Sossyur. Darhaqiqat, til o’zining xususiyatlari bilan ramzlar tizimini eslatadi. Masalan, har kunimiz uchun zarur va e’zozli bo’lgan «non»ni olaylik. Bu iste’mol uchun foydalanadigan voqelikdagi narsani o’zbeklar «non», ruslar «xleb», inglizlar «bread» deb ataydi. Bitta narsani uch xalq uch nom bilan ataydi. Sababi, narsaning nomi bilan shu narsaning o’zi o’zaro ramziy, shartli bog’langan, nom bilan narsaning o’zi orasida hech qanday tabiiy-ontologik bog’lanish yo’q. Aks holda, bir narsaning nomi turli tillarda bir xil bo’lardi. 
«Til har bir jamiyat uchun «avvaldan tayyor», ”tayyor holga keltirib qo’yilgan”, qabul qilinishi shu tilda so’zlashuvchilar, shu til egalari uchun umumiy va majburiy bo’lgan ijtimoiy-individual meros hisoblanadi. Jamiyat a’zolarini tilning qanday paydo bo’lgani, uni Kim yaratganiyu Kim tuzgani, undagi ramzlarni Kim hosil qilganini (ya’ni predmetlarni muayyan bir nomlar bilan Kim ilk marta atagani va b.) kabi masalalar odatda, qiziqtirmaydi. Ular uchun muhimi shu vositaning borligi, uning jamiyatning aloqa vositasilik ehtiyojini qondira olayotgani. Kundalik hayotimizda jamoadagilarimizga: «Nega bu predmetning nomi shunday (masalan, kitob) ?» degan savolni hech kim bermaydi. Jamiyat a’zolari tilni «qanday bo’lsa, shundayligicha qabul qilib ko’nikishgan. Ular ramzlarning ichki xususiyati, tarixi va hokazo kabilarga qiziqishga yoki bir ramz o’rnida boshqa ramzni qo’llashga ehtiyoj sezmaydilar. Hatto o’zgartirmoqchi bo’lsalar ham, o’zgartira olmaydilar: til alohida kimsalarning farmoni va xohishiga bo’ysunmaydi» [2]. Tilning barcha birliklari – fonema, leksema, morfema, qolip ramziy tabiatga ega. Chunki bu birliklar tashqi, moddiy tomon va shu moddiy tomonning ifodalanmishi – ichki tomonning dialektik butunligidan iboratdir. Ramzda ichki va tashqi tomon bir-biridan uzilsa, ramzlik mohiyati ham yo’qoladi. Darhaqiqat, kitob harflar tizmasi yoki “kitob” tovush qiyofasi «o’qishga mo’ljallangan o’quv quroli» mazmunining ramziy ifodasidir.
       XX asr tilshunoslik fanidagi keskin burilish shundan iborat bo’ldiki, tilga tizim (sistema) sifatida yondashish hamda til va nutq hodisalarini farqlash nazariyotchi tilshunoslarimizning kun tartibidagi bosh masalasiga aylandi. Til va nutq hodisalarini farqlash, tilga tizim sifatida yondashish, tilni tizim qonuniyatlari asosida o’rganish tilshunoslikda katta burilish yasadi va tilshunoslik fanining rivojiga jiddiy turtki bo’ldi. Bu haqda qator asarlar yozildi. Ushbu soha Yu.D.Apresyan, V.M.Solntsev, F.de Sossyur, V.Brendal, H.G’.Ne’matov, I.Qo’chqortoevlarning ilmiy qarashlari bilan boyitildi. Sistem tilshunoslikka shvetsariyalik tilshunos F.de Sossyur (1857-1913) asos solgan edi. F.de Sossyur lison – nutq munosabatini shatranj o’yini qoidalari asosida tushuntirib o’tgan. Shaxmat donalari va har bir donaning yurish qoidasi ongimizdagi lisoniy birliklar va ularning birikish imkoniyatlariga o’xshaydi. O’yin qoidalari hamma uchun bir xil. O’yinchi xuddi so’zlovchi bo’lib, shaxmat o’yinini bilishi esa so’zlovchining nutq qobiliyatiga o’xshaydi. Donalarning harakatlantirilishini nutqqa qiyoslash mumkin. Chunonchi:
     shaxmat – o’ynash qobiliyati - o’yin; 
     lison – nutq qobiliyati – nutq.
   Lison va nutq munosabatiga dialektik, dialektika kategoriyalari nuqtai nazaridan yondashilganda, u haqdagi tasavvur va bilimlarimiz to’laqonli bo’ladi. Lison va nutq munosabatiga dialektikaning umumiylik va yakkalik, mohiyat va hodisa, imkoniyat va voqelik, sabab va oqibat munosabati asosida yondashilsa, u haqdagi bilimlarimiz yanada ravshanlashadi, yani til (lison) umumiylik, mohiyat, imkoniyat, sabab (UMIS) belgilariga, nutq esa yakkalik hodisa, voqelik, oqibat (YaHVO) belgilariga egadir. Sistem tilshunoslik tilga tizim sifatida yondashar ekan, nutq faoliyatini uchga: til – me’yor (norma) – nutq»qa ajratadi. Tilning lison va nutq holatining farqlanishi, tilga shunday holatlarga ega  tizim sifatida yondashuv XX asr jahon tilshunosligida inqilobga  teng hodisa sifatida baholandi. Chunki bu hodisa tilshunoslikdagi mavjud qarashlarni tubdan o’zgartirib yubordi. Tilga, xususan, o’zbek tiliga sistema sifatida yondashuvning dastlabki yillarida lison o’rnida til atamasi qo’llanilib, bu so’z ko’p ma’nolilik tabiatiga ega bo’lganligi sababli, ayrim chalkashliklarni keltirib chiqarardi, chunki insonning nutq so’zlash qobiliyati ham, nutqi ham shu atama bilan yuritilar edi. Atamalarga esa bir manolilik xosdir.
Sistema hosil qiluvchi, sistemada hosil bo’luvchi  va sistemaga betaraf belgilar
 Sistemaviy tilshunoslik nuqtai nazaridan har qanday lisoniy belgi ikki xil xususiyatga ega. Ularning birinchisi mutlaq xususiyat bo’lib, sistemaga kirgunga qadar ham lisoniy birlikda mavjud bo’ladi. Bu xususiyatlar bevosita kuzatish bosqichida shu belgining o’ziga mansub fizik-fiziologik xossasida ko’rinib turadi.
Lisoniy belgining ikkinchi xususiyati esa faqat sistemada bir lisonsiy belgining ikkinchi lisoniy belgiga munosabati orqali aniqlanadi. Predmet o’zining xususiyatlaridan tashqarida mavjud bo’lmaganidek, uning xususiyati ham bu predmetning boshqa predmet bilan munosabatidan tashqarida yashay olmaydi. Masalan, Erning tortish quvvati shu predmetning o’ziga xos xususiyati. Lekin bu predmetning tortishi uchun boshqa predmet bo’lmasa, uning tortish xususiyati «yashirin» ligicha qola beradi [1].
Shu bilan birgalikda lisoniy birliklarning shunday belgilari borki, bunday belgilar sistema uchun ahamiyatli bo’lmaydi. Lisoniy birlik belgilarni quyidagi guruhlarga bo’lish mumkin:
1)sistema hosil qiluvchi belgilar;
2) sistemada hosil bo’luvchi belgilar;
3) sistemaga betaraf belgilar.
2§. Sistema tarkibidagi elementning sistemasiga bog’liq bo’lmagan, sistemaga kirgunga qadar ham unda mavjud bo’lgan xususiyati sistema hosil qiluvchi belgisi hisoblanadi. Masalan, ikki kishidan iborat oilani sistema desak va ikki oila a’zosini sistema elementlari hisoblasak, bu ikki a’zoning erkaklik va ayollik belgisi sistema hosil qiluvchi belgi sanaladi. Chunki bu ikki a’zoning erkaklik va ayollik belgisi sistemaga kirguncha ham mavjud edi. Shu bilan birga bu belgi oila qurilishi uchun zaruriy belgidir. Oiladan tashqarida erkak va ayol bir-biriga er-xotin bo’lolmaydi. Ular nikohdan o’tish orqali

o’zaro er-xotinlik munosabatiga kirishadilar va oilani tashkil etadilar. Demak, sistema a’zolarining erkaklik va ayollik belgisi sistema hosil qiluvchi belgi sanaladi.. Bu belgilarsiz ikki shaxs normal oila qura olmaydi. Erkaklik yoki ayollik jinsiga mansublik belgisi oila munosabatida hosil bo’lmaydi, balki bu munosabatda yuzaga chiqadi. 
Kuyov-kelinlik xususiyati esa sistemada, ikki a’zoning nikohdan o’tishi orqali hosil bo’ladi. Sistemadan tashqari alohida olingan elementning ana shunday xususiyati sistemada hosil bo’luvchi belgi hisoblanadi.
Oila tarkibidagi ikki a’zo bo’y, gavda, yuz ko’rinish soch, ko’z ranglari va h. kabi bir qator belgilarga ham ega. Lekin bu belgilar oila (sistema) nuqtai nazaridan unchalik qimmatga ega emas. Bunday belgilar sistemaga betaraf belgilar hisoblanadi [1].
Oila a’zolarining erkaklik va ayollik belgisi elementning mutlaq belgisi bo’lsa, kuyovlik va kelinlik belgisi ikki a’zoning bir-biriga nisbatan hosil bo’lgan nisbiy belgisidir.
3§. An’anaviy tilshunoslik lisoniy belgining mutlaq xucusiyatlarini tan olgan holda, nisbiy xususiyatini nazardan soqit qildi. Lisoniy birliklarning faqat mutlaq xususiyatgagina emas, balki nisbiy xususiyatga ham ega bo’lishining tan olinishi  hozirgi tilshunoslikning katta yutug’idir. Xuddi shu masala asosida hozirgi tilshunoslik an’anaviy tilshunoslikdan farq qiladi. Masalan, tovushning fizik xususiyati bilan birga fonologik munosabati ham mavjud. Turli fonologik sistemaga ega bo’lgan tillarda moddiy bir xil bo’lgan tovush turli nisbiy xususiyatga ega bo’lishi mumkin: o’zbek tilida k va x tovushlari bir xil jarangsizlik belgisiga ega. Bu ularning fonologik tizimga kirguncha bo’lgan, sistemaga aloqasi bo’lmagan mutlaq xususiyatidir. Lekin jarangsizlik belgisining fonologik qimmatga ega bo’lishi yoki bo’lmasligi bilan «x» bir-biridan farqlanadi. «X» ning jarangsizlik belgisi farqlovchi. Chunki shu belgisi bilan «g» dan farqlanadi. “x” ning jarangsizlik belgisi esa farqlovchi emas. Chunki uning bu belgiga ko’ra qarama-qarshi qo’yiladigan jarangli ziddi yo’q.
Nazorat savollari
    1.Auditoriyada sistema talabiga javob beradigan narsalar bormi, nomini ayting va asoslang.  
    2. Tilning sistema ekanligi nimalarda ko’rinadi? 
    3.  Tilga sistema sifatida yondashuv nimasi bilan xarakterlanadi?
     4. Sistem tilshunoslik nutq faoliyatini qanday talqin qiladi?
     5. Lison va nutqni, lisoniy va nutqiy birliklarni farqlang.
2-masala
2-masalaga  oid tayanch  tushuncha va iboralar:
Identiv o’quv maqsadi
1.2.1.Tilning lison va nutq holatidan tashkil topganini aytib beradi.
1.2.2. Tilning lison holatini tavsiflaydi. 
1.2.3. Lisoniy birliklarning asosiy belgilarini ko’rsatib beradi.
1.2.4. Tilning nutq holatini tavsiflaydi.
2-masala bayoni
       Til lison va nutq holatiga ega murakkab sistemadir. Bu holatlarning har biri ham sistema ekanligini va ularning ham o’z navbatida sistemalarga ega ekanligini hisobga olsak, til, darhaqiqat, nihoyatda murakkab hodisa ekanligi namoyon bo’ladi.Bu ma’noda uni sistemalar sistemasi deyish mumkin. Lekin bular ichida tilning lison va nutq holatining farqlanishi asosiy muammo hisoblanadi. Chunki sistem tilshunoslik asosiy e’tiborni ayni shu farqlanishga qaratadi va o’z nazariyalarini shu farqlanish asosida keltirib chiqaradi. Sistem tilshunoslikda lison va nutq bir hodisaning(tilning) ikki holati sifatida aniq va izchil farqlanadi. Lison  deyilganda malum bir jamiyatning barcha azolari uchun avvaldan tayyor holga keltirilib qo’yilgan, hamma uchun umumiy va majburiy, fikrni ifodalash va boshqa maqsadlar uchun xizmat qiladigan birliklar hamda bu birliklarning o’zaro birikish qonuniyatlari yig’indisi haqidagi tasavvuriy ma’lumotlar sistemasi  tushuniladi. Lisonning bunday talqini uning psixofizik hodisa ekanligini, u o’ziga umumiylik, mohiyat, imkoniyat, sabab(UMIS) kabi sifatlarni mujassamlashtirganligini isbotlaydi. Nutq lisonning bunday xususiyatlarini aniq shakllarda – xususiy hodisa va voqeliklar sifatida gavdalantiradi.Shu nuqtayi nazardan lison va nutqning har biriga xos mustaqil birliklari mavjuddir. (Keyinroq, bu birliklar haqida to’xtalib o’tamiz). 
      Lisonda birliklar va birikish qonuniyatlari farqlanadi. Lisoniy birlik ikki tomonning bir butunligidan iborat bo’ladi: 
a)lisoniy birlikning shakliy, tashqi tomoni;
b)lisoniy birlikning malum bir vazifasi, ma’noviy qiymati.
Lison bevosita kuzatishda berilmagan. U jamiyat a’zolarining ongida mavjud bo’lib, ularning barchasi uchun tayyor, umumiy, majburiy bo’lgan, fikrni shakllantirish va uni ifodalashga xizmat qiladigan birliklar hamda ularning o’zaro munosabatlari haqidagi tasavvurlar yig’indisidan iboratdir. Nutq lisonning namoyon bo’lishi, ro’yobga chiqish, voqelanish shakli bo’lib, u bevosita kuzatishda berilgan moddiy shaklga egadir. 
Me’yor – til birliklarini nutqning u yoki bu ko’rinishida ishlatish qonuniyatlari va imkoniyatlari bo’lib, ular jamiyat tomonidan belgilangan va aniqlangandir [1,7;].
Lisoniy birliklar “-ema” qo’shimchasi bilan yasalgan terminlar bilan ataladi va shuning uchun emik birliklar ham deyiladi. Fonema, leksema, morfema, grammema, sintaksema, tekstema shunday birliklardir. Bu birliklarning har biri umumiylik, mohiyat, imkoniyat, sabab xossasiga ega va invariant hisoblanadi. Chunki ularning har biri nutqda cheksiz xususiyliklar, variantlar orqali voqelanadi, natijada nutqiy birliklar hosil bo’ladi. Demak, lisoniy birliklar nutqda namoyon bo’ladi, reallashadi, moddiylik kasb etadi, material hodisaga aylanadi. Shu sababli lison va nutq, lisoniy birliklar va nutqiy birliklar biri ikkinchisini taqozo etadigan hodisalardir. Lison umumiyliklardan, invariantlardan, umumiy shakllar va ma’nolardan tarkib topadi. Shu sababli u miqdoran chekli bo’ladi. Misol uchun gapning eng kichik qurilish qolipi-umumiy ramzi bitta [WPm] dan iboratdir. So’z birikmasining eng umumiy qolipi ham bitta (TQH) yoki [W-W] dir. Nutq esa ana shu miqdoriy chekli umumiylik-invariantlar, lisoniy qoliplardan chiqqan cheksiz xususiyliklardan tarkib topadi va ularni hisoblab sanog’ining oxiriga etib bo’lmaydi. Chunki lisoniy qolip, lisoniy umumiylikdan xohlagan miqdordagi nutqiy birlik hosil qilish mumkin. Bu bilan qolipga hech qanday  zarar etmaydi, chunki u barqaror, o’zgarmas,doimiy mohiyatdir va shunday xususiyatga ega bo’lgan hodisagina lisoniy umumiylik, lisoniy ramz,invariant, lisoniy qolip bo’la oladi. 
Nazorat savollari
1.Lison deyilganda tilshunoslikda nimalar tushuniladi, aslida nima tushunilishi kerak?
2.Lisoniy birliklar qanday birliklar?
3.Lisoniy birliklarning nomlari qanday hosil qilingan va ularni tartib bilan keltiring. Shu tartib til birliklarining taraqqiyot bosqichlarini haqqoniy aks ettiradimi? O’z fikringizni ayting. 
4. Nutqiy birliklarni tavsiflang. 
Adabiyotlar:

TIL QURILISHINING ASOSIY BIRLIKLARI

Mavzu rejasi
1. Eng kichik lisoniy birlik fonemaning ilmiy tavsifi.
2. Til birliklaridan leksemaning ilmiy tavsifi.
3. .Morfemaning ilmiy tavsifi.
4. Qolipning ilmiy tavsifi.
	Tilshunoslik boshqa fanlardan ajratilib, o’zicha alohida mustaqil fan sifatida tanilgan davrlardayoq til va nutqni farqlashga e’tibor berilgan edi. Ammo fan taraqqiyoti tarixi davomida hamma jihatdan ham til bilan nutq bir-biridan farqlanavermadi. Shuning uchun, ko’pincha, nutqqa xos hodisalar til hodisasi sifatida talqin qilinib kelindi. Tilshunosligimizning keyingi taraqqiyotida til va nutqni farqlashga jiddiy etibor berilmoqda.
Tilga tizim sifatida yondashib, til qurilishining asosiy birliklarini quyidagicha tavsiflash mumkin:
1. Fonema
1. Leksema
1. Morfema
1. Qolip
Ushbu bevosita kuzatishda berilmagan, faqat nutqqa tayanilgan holda aqliy yo’l bilan ochiladigan til birliklarining tabiati dialektik umumiylik, imkoniyat va mohiyat sifatida tushuniladi. 
Eng kichik lisoniy birlik fonemalardir. Fonema muayyan til egalarining ma’lum tovushlar tipi haqidagi umumiy tasavvurlaridir. Fonemalar o’zidan kattaroq til birliklariga qurilish ashyosi bo’lib xizmat qiladi. O’zbek tili sohibi o’zining eshitish va so’zlash a’zolari faoliyatini kuzatish natijasida [a] fonemasining unlilik, kenglik, lablanmaganlik; [u] fonemasining unlilik, torlik, lablanganlik; [p] fonemasining undoshlik, shovqinlik, jarangsizlik, portlovchilik, lab-lablik kabi belgilarga ega ekanligi haqidagi «tabiiy» bilimga ega bo’ladi. Nutq jarayonida ana shu tipik belgilar jonlanadi, ongdagi imkoniyat voqelantiriladi, fonetik umumiylik xususiylashtiriladi.
Ma’lumki, kishi ongida narsalar, tushunchalar ularning umumlashtiruvchi va farqlovchi belgilari asosida esda saqlaniladi. Esda saqlanishi lozim bo’lgan narsa miqdor jihatdan ko’p bo’lsa, eslab qolishning asosiy yo’li tasniflash, ya’ni guruhlarga ajratishdir. Tasnif esa o’xshash va noo’xshash, umumiy va farqlovchi belgilarni aniqlash asosida kechadi. Bu tamoyil barcha lisoniy birliklar, xususan, fonemalar tasnifida ham to’la amal qiladi. Hozirgi o’zbek adabiy tilidagi fonemalar so’zlovchi ongida, avvalo 2 guruh – unlilar va undoshlarga bo’lingan holda mavjud bo’ladi. Unlilar ham, undoshlar ham qarama-qarshi belgilari asosida kichik guruhchalarga bo’linib boraveradi. Masalan, o’zbek tilidagi 6 ta unli fonema qarama-qarshi belgilari asosida quyidagicha joylashtiriladi: 
i ~ e ~ a
u ~ o’ ~ o
Undosh fonemalar ham kishi ongida o’zaro ziddiyatli belgilari asosida (jarangli-jarangsizlik, portlovchi-sirg’aluvchilik, til oldi-til orqalik va boshqa belgilar) yashaydi va nutqda voqelanadi. Umuman olganda, minimal lisoniy birlik bo’lmish fonemalar tovush ko’rinishlarining umumiy andozasi bo’lib, cheksiz tovushlarning umumlashmal qatorlari sifatida ongimizda yashaydi. Miyada barcha fonemalarning ramzi bo’ladi. Bu ramzlar shu tildagi tovushlarning artikulyattsion bazasini tashkil etadi. Boshqa tilga mansub tovushning noto’g’ri talaffuz qilinishi bunday tovush uchun miyaning til xotirasi qismida maxsus ramzning yo’qligi bilan izohlanadi. Masalan, arabcha «ayn», inglizcha W (dablyu), eroniy va ruscha so’zlar uchun xos bo’lgan sirg’aluvchi «j» shular jumlasidandir. Fonemalar ma’no farqlash uchun xizmat qiladi: bop-bob, xush-hush, gul-kul. Ammo bu fonemaning turli variantlari ma’no farqlamaydi. 
Fonema va tovush munosabati invariant-variant dialektikasini o’zida aks ettiradi. Darhaqiqat, umumiylik-xsusiylik, mohiyat-hodisa, imkoniyat-voqelik dialektikasining tilda namoyon bulishini ifodalash uchun tilshunoslar ko’pincha invariant-variant atamalaridan foydalanadilar. Invariantlilik tushunchasi tilshunoslikka falsafadan kirib kelgan bo’lib, barqaror, o’zgarmas belgilar yig’indisi degan ma’noni bildiradi. Falsafiy tushuncha sifatida invariantga ko’rinish (variant) atamasi ziddiyatga qo’yiladi. Bu zidlanish L.Elmslev asarlarida yorqin ifodasini topgan. Uning ta’kidlashicha, matnning ko’p joylarida «ayni bir xil» qo’shma gaplar, «ayni bir xil» sodda gaplar, «ayni bir xil» so’zlar va hokazolar uchraydi. Boshqacha aytganda, har bir qo’shma gapning, har bir sodda gapning, har bir so’zning bir qancha namunalari uchraydi. Ana shu bir qancha namunalar variantlar, bu variantlar ortidagi mohiyat esa invariant sanaladi[footnoteRef:16]. [16:  Ельмслев Л. Прологомены и теория языка. – Новое в лингвистике. Вып.1.М., 1960, с.320.] 

Demak, har bir invariant bir qancha variantlar orqali voqelanadi, yuzaga chiqadi.
Fonologik sathda fonema mohiyat, imkoniyat sifatida real nutqiy jarayonda bir kancha variantlar orqali yuzaga chiqadi. Bu holatda biz til va nutq farqlanishini yana bir karra kuzatganday bo’lamiz. Darhaqiqat, til va nutq farqlanishi nafaqat dunyo tilshunosligida mashhur bo’lgan V.Gumboldt, F.de Sossyur yoxud qadimgi hind tilshunosligi bilan, balki Mir Alisher Navoiy nomi bilan ham bog’lanadi. Bobokalonimiz «Muhokamat-ul lug’atayn» asarida daryo tubidagi durni imkoniyat deb baholaydi. G’avvos durni suv yuzasiga olib chiqqandagina u o’z jilvasini namoyish qiladi. Shuningdek, so’z ham ko’ngulda (xotirada) imkoniyat tarzida turadi. Uning imkoniyati so’zlovchi tomonidan nutq zanjirida voqelikka aylantiriladi.
Fonemani invariant, tovushni variant sifatida quyidagicha tushunish mumkin. «Qalam», «katta» so’zlarida 4 ta «a» tovush bo’lib, bularning barchasi «a» fonemasi invariantida mavjud bo’lgan «quyi kenglik», «lablanmaganlik» belgisiga ega, shu belgilar nutqda voqelanadi va «a» fonemasining variantlari sanaladi. Ammo «qalam» so’zidagi «a» da mavjud bo’lgan qattiqlik, «katta» so’zidagi «a»ning yumshoqligi invariantdan joy ololmaydi, ular nutq jarayonida «q» va «k» tovushlari ta’sirida hosil qilinadi. Xuddi shunday «kitob» so’zida «b» nutqda «p» tarzida talaffuz qilinadi, ya’ni jarangsizlashadi. Bu «b» fonemasining varianti emas. 
Til birliklaridan yana biri leksemadir. Leksema nomema va sememaning dialektik birligidan tashkil topgan bo’ladi. Semema – leksemaning lug’aviy ma’nosiga to’g’ri keladi. 
Nomema esa – sememaning shakliy tomonidir, ya’ni «kitob» so’zining sememasi «o’qishga mo’ljallangan predmet» bo’lsa, nomemasi shu leksemani hosil qilgan fonemalar tizmasidir.
Sememani tashkil etuvchi uzvlar semalardir. Leksema sememasidagi semik tarkib farqlanadi. Jumladan, [chiroyli] – belgi, jonli va jonsiz narsalarning tashqi tomoniga berilgan baho. Husni odatdagidan ortiq, xunukning aksi. Uslubiy jihatdan betaraf. Qo’llanilishi chegaralanmagan. Umumiste’mol so’z. [Go’zal] – odamga va jonsiz narsalarga nisbatan qo’llanadi. Belgi darajasi kuchli. Qo’llanilishi chegaralangan. Badiiy uslubga xos. 
Har ikkala leksema ham bir tushunchani ifodalaydi. Ammo ularning mazmun mundarijasi, ya’ni semalari qisman farqlanadi. (Quyiroqda bular xususida batafsil to’xtalib o’tamiz.)
Morfema leksemadan ajralgan holda o’z mohiyatini namoyon qila olmaydigan, shakl va denotativ bo’lmagan mazmunning birligidan iborat bo’lgan kichik lisoniy birlikdir. Qo’shimcha shu lisoniy birlikning nutqiy voqelanishidir. Morfema ham tashqi (moddi) va ichki (ma’no, vazifa) jihatlar yaxlitligidan iborat. Morfemalar o’zida leksik va grammatik mohiyatlarni uyg’unlashtirgan bo’ladi:
a) yangi so’zlar hosil qiladi;
b) so’zlarga qo’shimcha leksik-semantik qiymat beradi.
Lisoniy birliklarning navbatdagi turi qoliplardir. So’z birikmalari, yasama so’zlar hamda gaplarning ongdagi umumiy sxemasi qolipdir. Qoliplar UMIS tabiatlilik xarakteriga ega. Masalan, nutqimizdagi yasama so’zlarning ongimizda yagona qolipi mavjud. Deylik, [ot Q shunos]q[ma’lum bir soha, kasb-hunar bilan shug’ullanuvchi shaxs oti] qolipi tilshunos, dorishunos, zarshunos kabi cheksiz nutqiy hosilalarda takrorlanadi. Xuddi shunday [WPm] – sodda gaplarning minimal qolipi hamda [WPm V WPm] – qo’shma gap qoliplari ham umumiylik, yagonalik takrorlanuvchanlik xususiyatiga ega bo’lgan konstruktsiyalardir. 
Qoliplar miqdoran cheklangan bulib, masalan, o’zbek tilida so’z birikmasi hosil qilishning 18 ta ustivor qolipi ajratilgan va nutqimizda ulardan son-sanoqsiz so’z birikmalari hosil qilamiz.
Lisoniy qoliplar nutqiy qoliplardan farq qiladi. Chunki lisoniy qolip nutqda reallashsa, nutqiy qolip so’zga, so’z birikmasi hamda gapga qarab hosil qilinadi va ular UMIS tabiatli bo’lolmaydi. Masalan, «Karim kitobni o’qidi» gapiga qarab, [0Eb.k.QT0t.k.QKf] qolipini hosil qilish mumkin, ya’ni “bosh kelishikdagi ot bilan ifodalangan ega Q tushum kelishigidagi ot bilan ifodalangan to’ldiruvchi Q fe’l bilan ifodalangan kesim”dan iborat bo’lgan ikki tarkibli yoyiq sodda gap. Yuqoridagi gapning shunga o’xshash rang-barang nutqiy qolipini chizish mumkin. Demak, nutqiy qoliplar cheksizlik xarakteriga ega bo’lsa, lisoniy qoliplar cheklanganlik.

Adabiyotlar:

TIL  BIRLIKLARINING  O’ZARO  MUNOSABATI.  SINTAGMATIK, PARADIGMATIK  VA  IERARXIK  MUNOSABATLAR
REJA
1. Sintagmatik munosabatlar. 
2. Paradigmatik munosabatlar  
3. Ierarxik  munosabatlar
Til va nutq birliklari orasidagi muhim farqlardan yana biri til birliklarining tanlanishga imkon beradigan paradigmalarda, nutq birliklarining esa tanlanish asosida birin – ketinlikda birlashadigan hosilalar - sintagmalarda voqe bo’lishidir. Lisoniy birliklar bir-birini eslatib turish xossasiga ega. Masalan, [a] fonemasi [o] fonemasini, [u] fonemasi [o’] fonemasini, [i] fonemasi [e] fonemasini eslatadi. Lekin [a] fonemasi dabdurustdan [q] yoki [g’] fonemasini eslatmaydi. Chunki ular ikki tizim – unli va undosh tizimiga kiradi. Bir-birini eslatuvchi birliklar umumiy o’xshash belgilarga ega bo’ladi. Masalan, kelishik shakllarining umumiy belgisi “so’zni so’zga bog’lash”, ammo ular farqli belgilarga ham ega bo’luvi shart, ya’ni qaratqich kelishigi otni otga, tushum kelishigi otni fe’lga bog’laydi. Yoki unli fonemalar “sof ovozga egalik” umumiy belgisi ostida birlashadi. Ammo ular farqli belgilarga ham ega: [a] lablanmaganlik, [o] lablanganlik farqlovchi belgilariga ega. 
Umumiy belgilari asosida birlashgan va bir-birini taqozo etadigan, ammo har bir o’ziga xos belgilari bilan boshqasiga qarama-qarshi turuvchi lisoniy birliklar tizimi p a r a d i g m a deyiladi. Paradigmani tashkil etuvchi birliklar paradigma azolari deb yuritiladi. Paradigmada kamida ikkita a’zo va ular bir lisoniy sathga mansub bo’lishi shart. Bir paradigma azolari orasidagi o’zaro munosabat paradigmatik munosabat deyiladi. Chunonchi, otlarning egalik affikslari orasidagi paradigmatik bog’lanishni ko’raylik. Paradigma qatorida olti affiks bo’lib, ularning har biri “narsa – buyumning shaxsga qarashliligi” manosi ostida birlashadi. Ayni vaqtda ularning har biri o’zining xususiy manosiga ega, ya’ni malum predmetning birlik yoki ko’plikdagi shaxs turlaridan aynan biriga qarashlilikni ifodalashi bilan bir-biridan farq qiladi va shu jihatdan o’zaro oppozitiv sanaladi:
[- im]-[- imiz]
[- ing]- [- ingiz]
[- i]-[- lari]
 Paradigmatik bog’lanish fonema, morfema, leksema, konstruktsiya kabi til birliklarini kishi xotirasida “zanjirsimon” tarzda ushlab turadi. Natijada ulardan birining eslanishi u bilan bog’langan boshqa birliklarni yodga tushiradi, shu yo’l bilan til birliklarining xotirada dastlabki kichik sistemalarga uyushuvi ta’minlanadi. Lisoniy birliklar tizimining qaysi lisoniy sathga mansubligiga ko’ra fonetik, leksik, morfologik, sintagmatik paradigmalar farqlanadi. F.de Sossyurning talqini bo’yicha sintagmatik aloqa, avvalo, til birliklarining yotiq chiziq bo’yicha birin-ketin o’zaro bog’lanib munosabat hosil etishidir.
Bir sathga mansub bo’lgan birliklar nutq jarayonida o’zaro ketma-ket bog’lanib ma’lum axborot tashish uchun xizmat qiladi. Har bir lisoniy birlikning vazifasi ketma-ketlik (sintagmatik) munosabatiga kirishganda namoyon bo’ladi. Nutq jarayonida ikkita birlikni hech qachon bir vaqtda talaffuz qila olmaymiz. Oldin bittasini, so’ng ikkinchisini, uchinchisini va h.k.talaffuz qilamiz. Lisoniy birliklarning ma’lum chiziqda ketma-ket bog’lanishi ikki elementni hech qachon bir vaqtda talaffuz qilishga imkon bermaydi. Muayyan cho’ziqlikka ega bo’lgan ikki va undan ortiq elementlarning ketma-ket munosabati ketma-ketlik (sintagmatik) munosabat sanaladi. Masalan, ishchilarga so’z shakli tarkibidagi ish-chi-lar-ga morfemalari bir qatorda ketma-ket joylashadi.
Sintagmatik aloqa lisonda ham, nutqda ham mavjud bo’ladi. Chunki sintagmatik aloqaga kirishish qobiliyati, imkoniyati til birliklarida mujassamlangan bo’ladi. Chunonchi, predmetlikni ifodalovchi leksema son kategoriyasi morfemalari bilan sintagmatik aloqaga kirisha oladi, lekin [- roq] morfemasi bilan xuddi shunday aloqaga kirisha olmaydi. Shuningdek, [kel -] feli nisbat, mayl, zamon kabi kategoriyalarning morfemalari bilan sintagmatik aloqa hosil qila oladi, lekin otlarga mansub son va egalik morfemalari bilan bog’lana olmaydi. Qo’shimcha va o’zaklarda bo’lgani kabi lug’aviy birliklarda ham o’ziga xos qo’shnichilik (sintagmatik) munosabatlari mavjud. Lug’aviy birliklarning o’zaro qo’shnichilik munosabatlariga kirishishlari uchun ular orasida mano o’xshashligi, aloqadorligi, mantiqiy bog’lanish bo’lishi shart. Masalan, “temir qoshiq” birikmasini olaylik. Bunda “qoshiq” so’zi biror moddadan yasalgan narsani, “temir” esa shu moddani bildirib keladi. So’zlar ifodalagan manolar orasida ham mantiqiy, ham ijtimoiy bog’lanishlar mavjud. Ushbu birikmada lug’aviy birliklar o’z manosida qo’llangan. Ammo “temir iroda” birikmasida qo’llanilgan “temir” so’zi ko’chma mano kasb etgan. Buning sababi shundaki, “iroda” biror moddadan bo’lmaydi. “Temir iroda” so’z birikmasidagi qo’shnichilik munosabati g’ayrioddiy, tasodifiy munosabatdir. Ko’rinib turganidek, sintagmatik munosabat nutqda ro’yobga chiqsa ham, bunday munosabatga ega bo’lish imkoniyati til birliklarida mujassamlangan bo’ladi.
Sintagmatik munosabat yordamida tilning bosh vazifasi – kommunikativ vazifasi amalga oshadi.
Sintagmatik aloqani sintaktik aloqadan farqlash lozim. Sintagmatik aloqa keng tushuncha.Sintagmatik va sintaktik aloqa butun – bo’lak munosabatidir. Boshqacha aytganda, sintaktik aloqa sintagmatik aloqaning bir ko’rinishidir. Sintagmatik aloqa barcha til birliklariga xos ketma-ket bog’lanish bo’lsa, sintaktik aloqa so’z va gaplarning hokim – tobelik munosabatidir. 
Til birliklari orasida paradigmatik (o’xshashlik), sintagmatik (qo’shnichilik) munosabatlar bilan bir qatorda ierarxik (pog’onali) munosabatlar ham farqlanadi. Murakkablik darajasi turli xil bo’lgan, ikki xil sathga mansub lisoniy birliklar munosabati pog’onali munosabat sanaladi. Bunday munosabatni «…dan tashkil topadi», «…tarkibiga kiradi» ifodasi bilan berish mumkin. Demak, quyi sath birligi o’zidan bir daraja yuqori sath birligi uchun qurilish (konstruktiv) birligi bo’lib xizmat qiladi. Yuqori sath birligi esa qurilma (konstruktsiya) sifatida o’zidan bir darajada quyi sath birliklarining ketma-ketlik (sintagmatik) munosabatidan tashkil topadi. Bunday munosabatda til birliklari o’zaro butun – bo’lak, tur – jins aloqalari bilan bog’langan bo’ladi. Masalan, morfologik sathda qaratqich kelishigi bir otni ikkinchi ot yoki harakat nomiga bog’lashga xizmat qiladi, shu bilan u kelishiklar guruhiga kiradi, kelishiklar so’zlarni bir-biriga bog’lovchi vositalar sifatida ko’makchilar bilan birgalikda tobe so’zni hokim so’zga bog’lovchi vositalar guruhiga kiradi. Tobe so’zni hokim so’zga bog’lovchi kelishiklar va ko’makchilar bog’lovchi va egalik kategoriyasi bilan birgalikda so’zlarni bir-biriga bog’lovchi vositalar sirasiga mansub bo’ladi.  Leksik sathda [o’simlik], [daraxt], [tol] lug’aviy birliklari quyidagi ierarxik munosabatda turadi: [tol] anglatgan mano va tushunchasiga ko’ra [daraxt] ma’no tarkibiga, [daraxt] esa [o’simlik] manosining tarkibiga kiradi.
Biz yuqorida paradigmatik munosabatlar haqida gapirib, paradigma azolari o’zaro ziddiyatda turadi, deb ta’kidlagan edik. Endi lisoniy ziddiyat va uning turlari haqida qisqacha so’z yuritaylik.
Azolari orasidagi munosabatlarga ko’ra ziddiyatlar:
a) noto’liq (privativ);
b) darajali (gradual);
v) teng qiymatli (ekvipolent) kabi turlarga bo’linadi. Noto’liq ziddiyatda azolardan biri ziddiyat belgisiga ko’ra ijobiy, boshqasi betaraf munosabatda bo’ladi. Masalan, [qo’chqor] va [qo’y] leksemalariga murojaat qilaylik. [qo’chqor] so’zining mano tarkibidagi “erkaklik” belgisi doimiy, o’zgarmas, [qo’y] so’zi esa urg’ochi qo’yni atab keladi. Ammo bazan [qo’y] so’zi “urg’ochilik” manosini yo’qotib “erkak» qo’yni ham atab kelishi mumkin. Demak, [qo’chqor] va [qo’y] noto’liq ziddiyatida ziddiyat belgisi “erkaklik”dir. Bu belgi [qo’chqor] so’zida ifodalangan, shuning uchun u ziddiyatning kuchli azosi sanaladi. [qo’y] so’zida esa ifodalanmagan, shuning uchun u ziddiyatning kuchsiz azosidir. Ziddiyatning kuchli azosi (barqaror, o’zgarmas) musbat alomati (Q) bilan, kuchsiz azosi nol (0) belgisi bilan beriladi. Bunday misollarni [tovuq] va [xo’roz]; [o’g’il] va [bola] leksemalari misolida ham tushuntirish mumkin. Ushbu noto’liq ziddiyatda turuvchi [tovuq], [bola] leksemalari betaraf munosabatda, [xo’roz] va [o’g’il] leksemalari ijobiy, barqaror, o’zgarmas munosabatda turadi.
Noto’liq ziddiyat tilning barcha sathlarida mavjud. Masalan, morfologiyada leksemalarni umumiy grammatik manolariga ko’ra mustaqil va nomustaqil leksemalarga bo’lish privativlik asosida amalga oshiriladi. Bunda “lug’aviy mano ifodalay olmaslik” noto’liq ziddiyatning belgisi bo’lib, ziddiyatda mustaqil leksemalar belgilanmagan, kuchsiz a’zo bo’lsa, nomustaqil leksemalar belgili, kuchli a’zo sifatida nomoyon bo’ladi. Chunki nomustaqil leksemalar barqarorlik, o’zgarmaslik belgilariga ega. Mustaqil leksemalar o’zgaruvchan xususiyatga ega bo’lib, bazan yordamchi leksemalar o’rnida ham kela oladi. Bunga yarim ko’makchilar, yarim bog’lovchilarni misol keltirish mumkin.
Darajali ziddiyat azolari kamida uchta bo’lib, bir belgining o’sib borishiga ko’ra azolar qator hosil qiladi. Darajali ziddiyat ham tilning barcha sathlarida uchraydi. Masalan, fonetikada unli fonemalar tilning ko’tarilish darajasiga ko’ra ziddiyat hosil qiladi: [o]~ [o’]~ [u]. Leksikada [tuzuk] ~ [durust]~ [yaxshi]~ [ ajoyib]; [shivirla]~ [pichirla]~ [ayt]~ [gapir]~ [baqir]~ [hayqir], morfologiyada [harakat nomi] ~ [sifatdosh] ~ [ravishdosh] (felni o’zgalash darajasiga ko’ra belgisi asosida) kabi darajali ziddiyatlar hosil qilinadi. 
Teng qiymatli ziddiyatda ikki azo o’ziga xos xususiyatiga ko’ra qarshilantiriladi. Masalan, jarangli va jarangsiz undoshlar; oq va qora: men va sen, ona va ota kabi bir-biriga qarama-qarshi manoli so’zlar birligi teng qiymatli ziddiyatda turadi.
Ziddiyatlar azolari miqdoriga ko’ra ikki azoli (binar) va uch (ko’p) a’zoli (ternar) ziddiyatlarga bo’linadi. Noto’liq, teng qiymatli ziddiyatlar binar va darajali ziddiyat ternar ziddiyat turiga mansub bo’ladi. 

	So’zshunoslik. Lug’aviy sath. Leksema va so’z
munosabati
	Leksikologiya grekcha «leksika» so’zidan olingan bo’lib,  tilning lug’at tarkibini o’rganadi. Tilda mavjud bo’lgan so’zlarning hammasi lug’at tarkibi yoki leksika deb yuritiladi. Lug’at tarkibining quyidagi aspektlari mavjud:
     a) tilning asosiy birligi bo’lgan so’z muammosi; 
     b) til lug’at tarkibi qurilishi; 
     d) lug’aviy birliklarning qo’llanilishi;
     e) lug’at tarkibining boyishi, taraqqiyoti va boshqalar.
	Demak, so’z muammosi leksikologiyaning asosiy o’rganish manbayidir. O’zbek tilshunosligida leksema va so’z atamasining hozirgacha yonma-yon qo’llanayotganligi va  leksemani lisoniy sath birligi atamasi, so’zni nutqiy sath birligi  sifatida qarashga intilish kabi  ziddiyatli nuqtai nazarlar yashab kelayotganligini aytish joizdir. Tilshunoslar Arastu davridan boshlab  leksikaga ta’rif berish ustida bosh qotirganlar.  Ularning barchasi so’zning alohida-alohida qirralariga berilgan ta’riflar bo’lib, leksemaning barcha jihatlarini qamrab olishga qodir emas. «Bugungi kunda sintaksis bo’yicha tilshunoslik nazariyasida yaratilgan kesim haqidagi yangi talimotga tayangan holda o’zbek tilshunosligida o’zbekcha kesim tushunchasini ishlab chiqish mumkin ekan, bunga bevosita  metodologik omil sifatida tayanib, uni umumiy va xususiy leksema nazariyasiga ham tadbiq qilish lozim»,- deydi professor H. Ne’matov. Darhaqiqat, leksemaga tarif berilar ekan, har bir tilning ichki tabiatidan kelib chiqish zarurati  mavjud bo’lishi kerak. Malumki, Evropa tilshunosligida leksemaga morfema orqali tarif beradilar, chunki flektiv tillar, jumladan, rus va arab tillarida o’zaklar mustaqil qo’llanishga ega emas, o’zak  morfemaning bir turi sifatida qaraladi. Chunonchi, pishu, chitayu, druzya, ushi kabi ruscha, ktb kabi arabcha so’zlarda o’zak qo’shimchalar bilan  qorishib ketgan, o’zak bilan  affiks orasida chegara aniq emas. Turkiy tillarda o’zak va qo’shimcha orasida chegara  aniq   bo’lganligi  tufayli, leksemaga morfema orqali emas, balki lisoniy sathning alohida bir birligi sifatida qarash lozim.  
       Leksema nima?  Bu savolga shunday javob qaytarish mumkin:  Jamiyat azolari uchun tayyor, umumiy, majburiy bo’lgan, shakl va mazmunning barqaror birikuvidan tashkil topgan voqelikdagi narsa, belgi, xususiyat va munosabatlarni shakllantiruvchi, nutq va lug’atda grammatik morfemalarni o’ziga biriktira oladigan morfema turi leksemadir. Malumki, formal tilshunoslikda til va nutq hodisalari, birliklari  farqlanmas edi. Shunga ko’ra, leksema va so’z ham bir-biridan farqlanmagan. Sistem tilshunoslik nuqtai nazaridan  bevosita kuzatishda berilgan matn va lug’atlarda qayd etilgan so’zlar nutq birliklari hisoblanadi. Yuqorida qayd etib o’tganimizdek, til birliklari bevosita kuzatishda  berilmagan  bo’lib, ular jamiyat azolari uchun tayyor va majburiy bo’ladi. Leksemaning  nutqdagi voqeligi so’zdir. Leksemalar konstruktsiyalarda mustaqil o’rin egallay olish yoki egallay olmasligiga ko’ra, mustaqil va yordamchi leksemalarga bo’linadi.
      Mustaqil  leksemalar nutqda alohidalik  xususiyatiga, o’zidan keyin grammatik  morfemalarni ergashtirish qobiliyatiga ega.  Biroq leksemalar ichida shundaylari ham borki, ular gapda mustaqil o’rinni egallay olmaydilar. Bunday leksemalar sirasiga yordamchi so’zlar (bog’lovchilar, ko’makchi ot, ko’makchi fel, ko’makchi, yuklama, nisbiy so’zlar va b.: ham, hamda, biroq, lekin, uchun; bilan,  kabi, sari, sayin;  tag, ost, bo’y, old; qara, boshla, yubor, bo’l; so’ng, yanglig’, burun….) kiradi. Mohiyatan ushbu yordamchi leksemalar grammatik morfemalardir. Ular leksemalarga o’xshab alohidalik xususiyatiga ham ega bo’ladi. Boshqacha aytganda, yordamchi so’zlar leksemalar va qo’shimchalar orasida  « oraliq uchinchi» bo’lib, ham lekmemalar, ham grammatik morfemalar xususiyatini o’ziga mujassamlashtiradi. Ammo ular na leksemalarga, na grammatik morfemalarga to’liq teng bo’la olmaydi. 
      Leksema jamiyatning barcha azolari uchun tayyor, umumiy va majburiy sanalishi bilan  bir qatorda yana  bir qancha xususiyatlarga egadir.
1. Jamiyat a’zosi leksemani yasamaydi, uni tayyor holda qabul qiladi. 
1. Jamiyat a’zosining ongida har bir leksema boshqa leksemalar bilan 
o’xshashlik qatorlarida (paradigmalarda) yashaydi.  Masalan: [daftar] ~ [bloknot]; [daftar] ~ [oynoma] ~ [ro’znoma]; [daftar] ~ [qissa] ~ [roman]; [daftar] ~ [muqova] ~ [varaq] ~ [bet] ~ [bob] kabi. Daftar so’zi shu munosabatlar asosida turlicha ma’no beradi. 
1. Leksemalar inson ongida qo’shnichilik munosabatlarida (sintagmatik) ham yashaydi. Masalan: [daftar] ~ [yoz] ~ [ol] ~ [sifatli] ~ [matematika] ~ [ona tili]; [daftar] ~ [son qo’shimchalari] ~ [egalik qo’shimchalari] ~ [kelishik   qo’shimchalari].... 
    Bu o’xshashlik va qo’shnichilik munosabatlari, ma’no va vazifa imkoniyatlari nutqda oydinlashadi,  aniqlashadi. Demak, leksemalar til egalari ongida voqelashgan va voqelashadigan nutqiy imkoniyatlar yig’indisi hamdir.
    Leksema til birligi sifatida turlicha imkoniyatlar majmuasi bo’lsa, so’z uning voqelanishi, ro’yobga chiqishi, aniq shakl, mazmun va vazifa kashf etgan moddiy ko’rinishidir.  Har bir leksema nutqda muayyan so’z  sifatida  namoyon bo’ladi. Yuqorida qayd qilganimizdek, leksema  ikki tomonga ega bo’lgan til birligidir. Aniqrog’i, u shakl va mazmun tomonlaridan iborat ramzdir. Sistem tilshunoslikda leksemaning shakl tomoni nomema deyiladi. Nomema faqat leksemaning shakliga (moddiy qobig’i, tashqi tomoniga) nisbatan ishlatiladi. Leksemaning mazmun tomoni (ma’nosi, ichki tomoni….) esa semema nomi bilan  yuritiladi. Demak, leksemaq nomemaQsememadir.
      Nomema leksemaning tilga xos tomonidir. U ongimizda muayyan fonemalar tizmasi sifatida mavjud. Nomemaning fonemalar tizmasidan iboratligi ichki nutq jarayonida (kishi fikr yuritganda, malum matnni ichida o’qiganda) aniq seziladi. Chunki odam ichki nutq jarayonida so’zlarni, qo’shimchalarni ketma-ket tizib, xuddi  gapirayotgandek, ularni grammatik jihatdan shakllantiradi. Demak, inson faqat ovoz chiqarganda  emas, balki ovozsiz ham fonemalarga moddiy shakl bera  oladi. Tashqi muhitda nomema tovushlar (yoki harflar) tizmasi sifatida voqelashadi. Substantsial tilshunoslik leksemalarning moddiy tomoniga – nomemalarga ko’p ahamiyat bermaydi. Chunki nomema leksemaning mohiyatiga ta’sir ko’rsatmaydi. Leksemaning mohiyati esa uning ichki tomoni – semema orqali va shunga ko’ra leksemaning boshqa til birliklariga munosabati, aloqaga kirishuvi orqali belgilanadi.
     Nomemaning ahamiyati nazmiy nutqda behad katta bo’ladi (qofiya, radif, tajnis turlari, saj’….). Shu sababli ba’zan she’riyatda nomemaga asosiy e’tibor qaratiladi. Lingvistika nuqtai nazaridan esa asosiy e’tibor faqat sememaga qaratiladi. Semema leksemaning ichki tomoni, uning mazmuni, manosi, nimani ifodalab kelishidir.  Sememalar ko’pincha ongimizda muayyan bir tushuncha bilan  bog’liq bo’ladi. Tushuncha – ong, mantiq birligi, semema esa leksemaga xos birlikdir. Masalan, [o’rik] leksemasining sememasi quyidagi tushunchalarda namoyon bo’ladi:
1. ho’l meva turi;
1. shu mevaning quritilgani;
1. shu mevani beradigan daraxt.
     Sememaning tushunchalar bilan bog’liqligini faqat mustaqil leksemalardagina kuzatish mumkin. Yordamchi leksemalarda, olmoshlarda  esa bunday bog’lanishni  ko’rmaymiz. Tilshunoslikda sememani hosil qiluvchi ma’no bo’laklari sema deyiladi. Masalan: [daraxt] leksemasining semalari quyidagilar:
1) predmet; 2) o’simlik; 3) erda o’suvchi; 4) tanali; 5) ildizli; 6) shoxli;                7) bargli.
        Sistem tilshunoslikning asosiy vazifalaridan biri leksemalarni tizim sifatida tahlil qilishdir. Leksemalarni shu nuqtai nazardan o’zaro ichki munosabatlar asosida muayyan qatorlarga, guruhlarga, tur va turkumlarga birlashtirish zarur. 
         Xulosa qilib aytish mumkinki,  leksema «o’zida tayyorlik, majburiylik, takrorlanuvchanlik, ijtimoiylik xususiyatlarini mujassamlashtirgan, shakl va denotativ ma’no birligidan iborat mustaqil anglanish va qo’llanish tabiatiga ega bo’lgan lisoniy birlik» deb ta’riflanar ekan, bu ta’rif faqat mustaqil leksemalar uchun xosdir. Chunki yordamchi leksemalar denotativ xususiyatlarga ega emas. Yordamchi leksemalar uchun grammatik mano xosdir.

Leksik-semantik munosabatlar
Til birliklarini yaxlit bir tizim sifatida o’rganish borasidagi tadqiqotlar natijasida malum bo’ldiki, leksik birliklar lisonda turli semantik munosabatlar asosida har xil paradigmalar hosil qilgan holda mavjud bo’ladi. Sinonimiya, antonimiya, graduonimiya, partonimiya, giponimiya kabilar ana shunday lisoniy munosabatlar sirasiga kiradi. Quyida ularning har birini alohida-alohida ko’rib o’tamiz.
Sinonimiya. Shaklan turlicha, ammo bir tushunchani turli bo’yoq va nomlar bilan ifodalaydigan leksemalar sinonim(ma’nodosh)lardir. Ma’nodosh leksemalar orasidagi aloqadorlik s i n o n i m i k  m u n o s a b a t deyiladi. Malumki, o’zbek nutqida ishlatiladigan so’zlarning juda katta qismini ko’p manoli (polisemantik) so’zlar tashkil etadi. Ko’p manoli so’zlarda so’zning asl bosh (etakchi) manosidan o’sib chiqqan turli hosila ma’nolar kuzatiladi. Aslida leksemalar o’zaro sememalari asosida boshqa leksemalar bilan ma’nodoshlik munosabatida bo’ladi. Aniqrog’i, ko’p sememali (manoli) leksemalar har bir sememasi bilan alohida-alohida ma’nodoshlik qatoriga kiradi. Chunonchi, [bosh] leksemasi «tananing bo’yindan yuqori qismi» semasi asosida [kalla] leksemasi bilan, «rahbarlik qilmoq, boshqarmoq» semasi asosida [etakchi], [yo’lboshchi], [sardor], [boshliq], [rahbar] leksemalari bilan, «tik narsalarning tepa qismi» semasi asosida [uchi], [cho’qqisi] leksemalari bilan sinonimik munosabatga kirishadi. Demak, sinonimiya hodisasi haqida gap ketganda, bu hodisani semantik sinonimiya deb atash to’g’riroqdir.
Sinonim leksemalar sememalaridagi atash va vazifa semalari aynan bir xil bo’lib, faqat ifoda semalari farqlanadi. Masalan, kulmoq ~ iljaymoq ~ tirjaymoq ~ ishshaymoq ~ hiringlamoq ~ tabassum qilmoq ma’nodoshlik qatoridagi mazkur leksemalarning barchasida atash semalari bir xil: «xursandligini yoki zavq-shavqini, ichki quvonchini kulgi bilan ifodalamoq». Ammo ifoda semalari har bir leksemada o’ziga xos. Ya’ni «shaxsiy munosabat» har bir leksemada boshqacha namoyon bo’lgan. Bu munosabat [kulmoq] leksemasida «shaxsiy betaraf munosabat» ko’rinishida bo’lsa, [ishshaymoq] leksemasida «o’ta kuchli shaxsiy salbiy munosabat» tarzidadir.
Ma’nodoshlik qatoridagi leksemalarning ifoda semalari turli-tuman belgilari bilan farq qiladi. Chunonchi,
1. ijobiy yoki salbiy baho semalari bilan;
1. leksemaning qo’llanilish davri bilan bog’liq holatdagi «arxaik», «tarixiy», «umumiste’moldagi», «yangi» semalar bilan;
1. leksemaning qo’llanilish doirasini ko’rsatuvchi «shevaga xos», «so’zlashuvga xos», «kitobiy», «ko’tarinkilik» va h.k. semalar bilan.

Manodoshlik qatoridagi leksemalarning bittasi dominanta (bosh) bo’lib, boshqalari shu leksema atrofida birlashadi va ma’nodoshlik qurshovini hosil qiladi. Dominanta leksemaning yuqorida sanalgan barcha ifoda semalariga nisbatan neytral, betaraf bo’ladi.  Dominantaning o’ziga xos xususiyatlari quyidagilar:
1. dominanta leksemaning ma’nodoshlik qatoridagi boshqa leksemalarnikiga nisbatan «kambag’alroq» bo’ladi. Chunonchi, oriq, nozik, qotma, qiltiriq, ramaqijon. Ushbu qatordagi [oriq] leksemasida [nozik], [qotma], [qiltiriq], [ramaqijon] leksemalaridagi kabi hissiy-tasiriy bo’yoq yo’q;
1. dominanta leksemaning qo’llanilish doirasi boshqa ma’nodoshlarnikiga nisbatan keng;
1. dominanta leksema istalgan vaqtda o’z ma’nodoshlarini almashtira oladi;
1. ma’nodoshlik qatori mansub bo’lgan katta tizimga faqat dominanta leksema kiradi va boshqa leksemalar bilan paradigma hosil qila oladi. Masalan, «kishi tana a’zolari» lug’aviy mano guruhiga yuz, aft, bashara, turq, oraz, bet, diydor, tal’at, chehra sinonimik qatoridan faqatgina [yuz] dominanta leksemasi kirib, [quloq], [burun], [lab], [qosh], [peshona] leksemalari bilan paradigma hosil qiladi. Boshqa ifoda semalarida «betaraf»lik belgisi bo’lmaganligi bois, ular yuqoridagi paradigmaga kira olmaydi.
Antonimiya. Leksemalar orasidagi zidlik munosabati antonimlikdir: katta-kichik, oq-qora, baland-past, yosh-qari kabi. Antonimik leksemalarning asosida borliqdagi qarama-qarshi hodisalarning in’ikosi bo’lgan o’zaro zid tushunchalar yotadi. 
Antonim leksemalarda umumiy va birlashtiruvchi semalar ham, qarama-qarshi semalar ham bo’lishi lozim. Masalan, [yoz]:[qish] leksemalari umumiy «yil fasli» semasiga va qarama-qarshi [qish] – «yilning eng sovuq fasli», [yoz] – «yilning eng issiq fasli» semalariga ega.
Antonimlar tuzilishiga ko’ra quyidagi turlarga bo’linadi:
1. har xil o’zakli antonimlar: chiroyli-xunuk, issiq-sovuq, muhabbat-nafrat;
1. bir xil o’zakli antonimlar: ongli-ongsiz, o’rinli-noo’rin, guldor-gulsiz, odobli-beodob.
Antonimlarning mantiqiy asosini ikki ko’rinishdagi qarama-qarshilik tashkil etadi: 
a) kontrast qarama-qarshilik va b) komplementar qarama-qarshilik.
Kontrast antonimiya darajalanuvchi leksemalar qatorining birinchi va oxirgi a’zosiga tegishli bo’ladi, ya’ni ikki antonim leksema orasida har xil antonim a’zo belgilarini o’zida mujassamlashtirgan bog’lovchi bo’g’in mavjud bo’ladi. Masalan, yosh~o’smir~balog’at~o’rtayosh~qari; past~o’rta~baland; shirin~nordon~achchiq; quruq~nam~ho’l~shalabbo daraja qatorlarining birinchi va oxirgi a’zosi antonimlik hosil qiladi. Demak, leksemalarning kontrast qarama-qarshiligini ularning darajalanish (graduonimik) qatoridan izlash zarur. 
Komplementar antonimiyada qarama-qarshilik uchinchi oraliq bo’g’insiz bo’ladi: oson-qiyin, rost-yolg’on, arzon-qimmat,sarf-xarajat kabi.
Graduonimiya. Lug’aviy birliklarning o’zaro manoviy munosabatlariga ko’ra malum darajalanish qatorlarini hosil etishi graduonimiya hodisasidir. Darajalanish qatori kamida uchta a’zodan iborat bo’ladi. 
Darajalanish munosabatlari bilan bog’langan so’zlar qatorini ikki omilga tayanib ajratish mumkin: 1) g’ayrilisoniy asoslar va 2) sof  lisoniy asoslar.
G’ayrilisoniy omilning mohiyati shundaki, borliqdagi narsa, belgi, xususiyatlarda sifat farqlari bilan birga miqdor farqlar ham mavjud. Inson ongida miqdoriy va sifatiy o’zgarishlar o’z aksini topadi va ular alohida-alohida leksemalar bilan ifodalanadi. Chunonchi, nihol-ko’chat-daraxt; ninni-chaqaloq-go’dak-bola…; buzoq-tana-g’unajin-sigir.
Demak, ongda aks etgan miqdoriy farqlarning tildagi in’ikosi g’ayrilisoniy omilning asosini tashkil etadi. 
Darajalanish qatorlarini ajratishning lisoniy asosi ma’noviy omil hamda so’zlarning paradigmatik munosabatlarini qamrab oladi. Bir qator leksemalar sememalarida bir belgining oz-ko’pligi, turli xil darajalariga ishora ma’noviy omil bilan bog’liqdir. Masalan, 
- 												Q

    -3                -2              -1                 0               1                  2
gulobi             pushti      qizg’ish      qizil            ol            qirmizi

Gulobi  - pushtiga moyil rang; pushti – shaftoli guli rangidagi och qizil, gulobidan to’qroq rang; qizg’ish – pushtidan to’qroq rang; qizil – qon rang; ol – qizildan to’qroq rang; qirmizi – to’q rangdagi qizil.
Demak, yuqoridagi chizmada har bir leksema malum bir belgining turlicha darajalanishiga ishora qilmoqda. Shu asnoda ma’noviy omilning o’zi ham ikki jihatni – bir-biriga yaqin va o’xshash tushunchalarni ifodalashni hamda ayni bir belgining turli xil miqdoriga ishora qilishni qamrab oladi. 
Graduonimik qatorlar lug’aviy paradigmalarga qo’yiladigan talablarning barchasiga javob bera oladi.
Giponimiya. Leksemalararo semantik munosabatlarning yana bir turi gipo-giperonimiya bo’lib, unda tur-jins munosabatlari o’z ifodasini topadi. Giponimik munosabatda giperonim (jins) va giponim (tur) farqlanadi.
Giperonim jins belgisini bildirgan predmetning nomini ifodalovchi ko’pgina manolarni semantik jihatdan umumlashtiruvchi mikrotizimning markaziy leksemasidir. Giponim esa muayyan jins turlarining nomlarini hamda o’zining semantik tarkibida jins ma’nosini ham ifodalovchi, giperonimga nisbatan boy bo’lgan lug’aviy birlikdir. Chunonchi, daraxt (jins) – terak, olcha, dub, chinor, olma, archa… (tur); meva (jins) – olma, olcha, shaftoli, o’rik, nok… (tur); o’quv qurollari (jins)- daftar, kitob, qalam, chizg’ich...(tur).
Giponimik munosabat ham boshqa hodisalar kabi barcha tillar uchun xosdir. Chunonchi, derevo (jins) – grusha, vishnya, yabloko, persik (tur).                        Partonimiya. Partonimik munosabatlarda butun-bo’lak tushunchasi o’z aksini topadi. Tarkiban murakkablik, bo’laklarga bo’linuvchanlik borliq ashyolarining umumiy qurilish qonuniyati bo’lib, bu qonuniyat ong orqali lisonda o’z aksini topadi va shu asosda partonimik munosabatlar yuzaga chiqadi. Masalan, daraxt (butun), shox, tana, ildiz (qismlar); odam (butun), bosh, tana, qo’l, oyoq (qismlar). Tirnoq barmoqqa nisbatan, barmoq qo’lga nisbatan, qo’l esa odamga nisbatan butun-bo’lak munosabatida bo’ladi. Lisoniy tizimda leksemalarning mustaqil va yordamchi leksemalarga bo’linishi hamda mustaqil leksemalar (butun), fe’l, ot, sifat, son, ravish, taqlid, olmoshlar(qism) vazifasida turishi ham shu hodisaga misoldir.
Omonimiya. Shaklan bir xil, mazmunan esa turlichalik nutqiy bosqichga xos bo’lib, lisoniy birliklarda omonimlik yo’q.
Nutqda bazan so’zlarning shakli ham, talaffuzi ham shakldosh bo’lib qoladi va uning manosi kontekstda oydinlashadi. Chunonchi, Topgan gul keltirar, topmagan bir bog’ piyoz. Yaxshidan bog’ qoladi, yomondan dog’.
Omonim so’zlarda mano bog’liqligi bo’lmaydi, ular shu jihatiga ko’ra ko’p manoli so’zlardan farqlanadi.
Leksemalar o’zaro mazmun guruhlarini hosil qiladi. Leksemalarning mazmun guruhlari(LMG) semasiologiyaning eng zarur tushunchalaridan biri hisoblanadi. LMG deganda, muayyan birlashtiruvchi semasi asosida ma’lum guruhga birlashtiruvchi, ayni paytda farqlovchi semalariga ko’ra o’zaro farqlanib, ajralib turuvchi leksemalar tushuniladi. Yuqorida ko’rib o’tilgan ma’nodoshlik qatorlari, mazmuniy darajalanish qatorlari LMGlarning bir turidir.
Leksemalarni LMGlariga birlashtirishda ularni shunday belgilar asosida umumlashtirish lozimki, bu guruhga birlashuvchi leksemalar ma’lum sohaga, muayyan turkumga oid bo’lib, ular orasida o’xshashlik juda ko’p, farq esa oz bo’lsin. Masalan, 
1. qoramol LMG: (sigir, buzoq, tana, g’unajin, ho’kiz, buqa, govmish…);
1. o’ragichlar LMG: (ro’mol, qiyiq, belbog’, tasma, peshonaband, gardanband, bo’yinbog’, paytava, kamar…).
LMGlar ikki qismdan – asos va qurshovdan iborat bo’ladi. LMG asosi, odatda, bir necha (taxminan ikki - besh) leksemadan tashkil topadi va doimiy barqarorlikka ega bo’ladi. Qurshov esa o’zgaruvchandir. Chunonchi, «Osmon jismlari» LMGining markazi (XY asrdan to hozirgacha)  to’rtta leksemadan iborat: [quyosh, oy, yulduz, sayyora]. Bu leksemalarning qurshovi har bir davr uchun o’ziga xos bo’lib, vaqt o’tishi bilan o’zgarib turishi tabiiydir. XY asrda:




[kun]         [gunash]            [oftob]               [shams]


[quyosh]			[mehr]
									[mehrihovar]
									[shahi]
[mehr va anvar olamtob]       

[olamso’z]			[hovar]

Hozirgi kunga kelib [quyosh] leksemasi qurshovida [kun], [oftob] so’zlari qolgan xolos. Qolgan uchta markaz leksema va uning qurshovi haqida ham yuqoridagi kabi fikrlarni ayta olamiz.
Umumiy bir mavzuga oid bir necha LMGlarining o’zaro birlashuvi lug’aviy mano to’dalari(LMT) deyiladi. Masalan, o’zi bir necha LMGlaridan iborat bo’lgan «Uy hayvonlari» LMTlari, «Qushlar» LMTlari shular jumlasidandir.
Adabiyotlar:
1. Mengliev B. Hozirgi o’zbek adabiy tili. Qarshi, 2004.
1. Ne’matov H., Rasulov R. O’zbek tili sistem leksikologiyasi asoslari. T., «O’qituvchi», 1995.
1. Safarova R. Leksik-semantik munosabatning turlari. T., «O’qituvchi», 1996.

[bookmark: _Toc51060169][bookmark: _Toc69028531]Formal-funktsional yondashuvda grammatika. Morfologiya va sintaksis munosabati.
 Grammatika deganda tor ma’noda morfologiya  va  sintaksis, keng  ma’noda    esa    tilning    barcha    qurilish   sathlari tushuniladi.  Til sathlari deganda fonetika va fonologiya, leksika     va     semasiologiya,    frazeologiya, morfologiya, sintaksis va stilistika anglashiladi. Morfologiya va   sintaksis   bir-birini  taqozo  etuvchi sathlar sanaladi.   Lisoniy   birliklarga   sistem (zotiy)    yondashuv morfologiya va  sintaksisning  dialektik  birligi   haqida hukm chiqarish imkonini  berdi.  Morfologiya  ─ grammatikaning   so’zshakl ma’nosi haqidagi sohasi bo’lsa, sintaksis grammatikaning so’zshakl vazifasi haqidagi sohasi sanaladi.  Tilning  asosiy ijtimoiy vazifasi   aloqa  - aralashuv,  insonlar  orasida  fikr almashtirish vositasi   bo’lganligi   sababli ,   sintaksisning o’rganish manbai bo’lgan gaplarda tilning barcha sathlarining─fonologiya va   fonetikaning,   leksika   va    semantikaning, morfemika va  morfologiyaning  birliklari  voqelanadi,  yuzaga chiqadi. Bu birliklardan har birini  tilshunoslikning  alohida-alohida bo’limlari  o’rganadi.  Lekin  sintaksisning  o’rganish manbai bo’lgan gaplarda barcha sath  birliklarining  belgilari jilvalanadi.
     Masalan,   1. Kitobni ukamga oldim.
                          Kitobni ukam uchun oldim.
                      2. Salima xafa bo’ldi.
                          Salimaning kapalagi uchdi
kabi hodisalar sintaktik hodisalar  sintaktik  sinonimiya  deb talqin etiladi. Lekin 1-holatda morfologik birliklarning ma’no va vazifadoshligi,  2 - holatda so’z  va  ibora  ma’nodoshligini kuzatish mumkin.   Bunday   morfologik  hodisalarga  sintaktik jihatdan qaraladi va sof sintaktik hodisani  o’rganish   chetda qoladi.

     Yoki:            - yG’ yu          
                           -da          
                           lekin G’ ammo     
   Lola keldi        yoki                                    men ketdim.
                           shuning uchun  
                           chunki        
                           deb          
kabi gaplar  bog’langan  qo’shma  gaplar,  ergashgan gaplar va ularning ko’rinishlari sifatida  an’anaviy  tilshunosligimizda o’rganilib kelinmoqda.  Agar  diqqat bilan e’tibor bersak,  bu misollarda turli  xil  gaplar  (sintaktik  hosilalar) ni  emas, balki turli  bog’lovchi  vositalar bilan shakllangan morfologik hodisalarni ─ bog’lovchilar  paradigmasini  ko’rish  mumkin.  Bu erda ham morfologik birliklarning sintaksisda "qorishilganini" sezish mumkin. "Sintaksis boshqa    sathlar    (ayniqsa,  leksika va morfologiya) birliklari  tajallisidan  xoli  bo’lgach, behad sodda va hammaga oson ,tushunarli qoliplarning o’zaro munosabat chizmalari shaklini oladi..."[2,29-30;].   Jumladan, [WRm]   sintaktik   qolipi   ham xuddi  shunday keltirib chiqarilgan.  Buning uchun nutqdagi oddiy bir  gapga murojaat qilamiz:  (Bu  kunda) Latofatning murg’akkina qalbiga shunday nogahoniy sevgi otash tashladi. Bu nutq hosilasida barcha til sathlarining birliklari o’z  ifodasini topgan.  Bu gapning sintaktik  qurilishini  aniqlash uchun, nutqdagi gapning nosintaktik   kategoriyalar ko’rinishlarini birma-bir olib tashlaymiz:
   1. Intonatsion  tugallanganlik.  Yuqoridagi gap intonatsion tugallikka ega. Agar biz shu gapga boshqacha bir tus bersak, u intonatsion jihatdan  tugal  bo’lmasligi ham mumkin,  ya’ni "Bu kunda Latofatning murg’akkina qalbiga shunday nogahoniy  sevgi otash tashladi  va  uning  ko’zi  oldida borliq o’zgacha libos kiydi". Gapning birinchi qismi ohang  jihatdan  tugallanmagan. Bunday xususiyatlar nutqdagi gaplar uchun xarakterli holat sanaladi. Ammo gapning qolipiga ahamiyatsizdir,  chunki  gaplarni  ohang jihatdan o’rganish fonetika, fonetik tahlilning ob’ektidir.
     2. Gapning  ifoda  maqsadiga  ko’ra  turlari.  Yuqoridagi nutqiy hosila ham so’roq,  ham buyruq,  ham his - hayajon gap bo’lib shakllanishi mumkin.  Ammo  gapning  ifoda   maqsadiga   ko’ra turlari gap   semantikasida   o’rganilishi   lozimligi  uchun, shuningdek, bunday xususiyatlar gapning  eng  kichik  qolipiga daxldor bo’lmaganligi tufayli bu nosintaktik hodisadan ham voz kechamiz.
      3. Modal  ma’nolariga  ko’ra  turlari.  Nutqda  gap turli modal (gumon,  taxmin,   ishonch,   qat’iylik...)   ma’nolarida bo’lishi mumkin.  Jumladan, yuqorida bergan gapimizni quyidagi  shaklda qo’llasak:
     (Bu kunda)   Latofatning   murg’akkina  qalbiga  shunday nogahoniy sevgi otash tashlaganga o’xshaydi.  Bu  gapda  endi gumon ma’nosi  o’z  ifodasini  topgan.  Bu  hodisa ham gapning sintaktik qurilishi uchun ahamiyatsiz bo’lganligi  va  tilning modallik kategoriyasida o’rganilishi lozimligi tufayli tajalli sifatida gapdan  chetlashtiramiz.  Qisqasi,  shunga   o’xshash nosintaktik hodisalarni gapdan chetlashtirgandan so’ng gapning bo’laklari qoldi.     Mashhur frantsuz  tilshunosi  L.Ten’er grammatikasiga (gap bo’laklarining gap ichidagi mavqei, darajalanishi) asoslangan holda gapdagi  markaziy  bo’lakni  aniqlashga  kirishamiz.  Bu gapning eng kichik  qolipini  aniqlashdagi  ikkinchi  tayangan bosqichimiz bo’ladi  “(Bu kunda) Latofatning murgakkina qalbiga shunday nogahoniy sevgi  otash  tashladi”  gapini  bo’laklardan birma- bir  xoli  qilgach,  fikrni  ifodalay  oladigan markaziy bo’lak ─ kesim vazifasidagi so’z forma  ("tashladi")  qoladi  va quyidagi chizmani hosil qilish mumkin:
BU KUNDA   LATOFATNING   MURG’AKKINA   QALBIGA   ShUNDAY NOGAHONIY SEVGI OTASh TAShLADI.
 (
sevgi
[W]
otash  tashla
              
[Pm]
-di (frazema) 
kunda
qalbiga
Bu 
nogahoniy
 shunday 
 
 
murғakkina 
Latofatning
)                                            
                          
      
                                                                                                                                                                                                                            
     



Chizmada ko’rib  turganimizdek,  bosqichma-bosqich   tobe bo’laklar aniqlanildi. Bu so’z, so’z birliklari atash, nomlash xususiyatini ifodalaydi.  Fikr ifodalash esa "Otash  tashladi" frazemasida mujassamlashgan.  "Otash  tashladi" birikmasining kengayishi asosida yuqoridagi  gap  hosil  qilingan.  Bu so’z shakl ikki   qismdan    iborat:   otash    tashla ─  lug’aviy    ma’no    ifodalovchi   qism,  -di ─ kesimlik ko’rsatgichlari qismi,  ya’ni  bu [WRm] ga tengdir. 
        Yuqorida biz  nutqiy  voqelanishdan   umumiylikka   qarab intildik va  umumiy  hosilani  vujudga  keltirdik.  Bu chizma, qolip yuz minglab gaplarda voqelanadi, ro’yobga chiqadi. Ya’ni zotiy  mohiyat nutqda rang-barang ko’rinishlarda namoyon bo’ladi. Bu o’rinda shuni ta’kidlash kerakki,  biz  yuqoridagi misolimiz bilan,  dastlab, xususiyliklardan umumiylik keltirib chiqardik va   bu   umumiylik  yana   pastga   qarab  turli xususiyatlarini namoyish etadi.  Bundan morfologiya va sintaksisning  bosh  maqsadi  kelib chiqadi. "...xususiyliklarni    ma’lum    tamoyillar   asosida umumiyliklarga birlashtirish  va, aksincha,   muayyan  umumiylikning  bevosita  kuzatishda  turlicha  namoyon  bo’lish imkoniyatlarini ochib berishga, boshqacha aytganda, induktiv usulga tayangan  holda xususiyliklardan umumiyliklarga o’tish, umumiyliklar o’rtasidagi  o’zaro  munosabatni  ochish ─ nazariy morfologiyaning bosh maqsadi sanaladi" [3,8;]. O’zbek tili nazariy     morfologiyasining  asosiy  tamoyillari, vazifalari quyidagilardan iborat:
     1. Til - nutq  zidlanishi  asosida  umumiylik - xususiylik, imkoniyat - voqelik  dialektik  munosabatining morfologik sathda namoyon bo’lishini ko’rsatib berish.
     2. Morfologiya    morfologik    birliklar    munosabatiga tayanadi.
     3. Til  birliklari  o’rtasidagi uch xil munosabat tadqiqot markazida bo’ladi:   qatorlanish (sintagmatik) ─ guruhlanish (paradigmatik) ─ pog’onaviylik (ierarxik). Qatorlanish ─ til   birliklarining  ketma-ket  joylashuvi. Guruhlanish  munosabati ma’lum  birlashtiruvchi  belgi  asosida muayyan  sinfga  birlashtiruvchi    birliklar     o’rtasidagi  munosabat sanalib,  u " fahmiy bog’lash" orqali hosil qilinadi.  Pog’onaviylik  kichik   birliklarning   o’zidan   kattaroq birliklar tarkibiga kirish munosabati.  Bu munosabat butun  va bo’lak aloqasini  namoyon  etadi.  Masalan, morfema affiksal morfema bilan so’z morfemalardan   tashkil   topadi,   morfema   so’zshakl tarkibida real voqelanadi.
     4. Morfologik birliklarning birlashtiruvchi va farqlovchi belgilari ularni  ma’lum  paradigma  tarkibida zidlash asosida aniqlanadi. Shuning uchun ham har qanday  grammatik  paradigma zaminida zidlanish  yotadi.  Tilshunoslikning vazifasi ana shu zidlanish belgilarini ochishdan iborat.  Bu  zidlanishlar  nutqiy  konkret ma’nolar asosida emas,  balki grammatik (morfologik) shaklning umumlisoniy  ma’nosi  asosida  quriladi.   Umum- lisoniy ma’nolar esa    o’zaro    mutanosib   grammatik   shakllarning aloqadorligi asosida  ochiladi.  Chunonchi,  birlik  son  bilan ko’plik son shakllarining nutqiy ma’nolarini qiyoslasak:
     Birlik son                             Ko’plik son

     kitob                                     kitoblar
     1 ta kitob
     ko’p kitob
     10 ta kitob
     bu  er                                   bu erlar

     Ikki son shakl ma’nolarini qiyoslab hukm chiqara olamizki, birlik son  aniq  miqdorni  ham,  noaniq miqdor (ko’p kitob)ni ham, birlikni ham,  aniq  va  noaniq  ko’plikni  ham  ifodalay oladi. Ko’plik  son  esa  hamisha  noaniq ko’plikni ifodalaydi. Mana shu noaniq ko’plikni  ifodalash  ko’plik  sonning  umumiy ma’nosi, birlikni   ham,   ko’plikni   ham,   aniqlikni   ham, noaniqlikni ham  ifodalay  olish  esa  birlik  sonning  umumiy ma’nosidir.
   Morfologik paradigmalarda shakllar  mana  shunday  umumiy ma’nolar asosida zidlanadi.  Mana shunday umumiy morfologik (grammatik) ma’nolarni  ochish   va   paradigma   a’zolarining zidlanish belgilarini  tavsiflash  bugungi o’zbek tili nazariy  morfologiyasining  tadqiq   manbaidir.    Bu    ishga    o’zbek tilshunosligi asrimiz boshida  kirishdi  va  uning  rivoji  bevosita iqtidorli yoshlarning kelajakdagi faoliyatlari bilan bog’liqdir.
     Morfologik shaklning  mana  shu  usulda  ochilgan  umumiy ma’nosi bu formaning qo’llanilishida  sintaksisda  voqelanadi. Shuning uchun   morfologik   shakl  umumiy  ma’nosi  imkoniyat sifatida unda  yashiringan  bo’ladi.  Nutqda  esa  u  ro’yobga chiqadi va  morfologiya  va sintaksisning uzviy aloqadorligi, bir-biridan ajralmasligi ta’minlanadi.
     Morfologik  shakl   imkoniyat   bo’lsa, sintaktik   qurilma voqelanishdir. Chunonchi,  "ukamga"    so’z shaklini    olib ko’raylik.    Bu  shaklda   
1)  lug’aviy  ma’no o’zidan kichik, erkak jinsidagi bir ota-onadan bo’lgan bir avloddagi qarindosh;
2) ma’lum bir so’z  turkumi (ot)ga mansublik;
3) miqdor jihatdan aniqsizlik;                            
4) qandaydir  boshqa  so’zga tobe (to’ldiruvchi yoki hol) mavqeida kelib,   harakat   yoki    biror    narsaning    unga yo’nalganligi;
5) uchinchi shaxsga aloqadorlik ma’nolari mujassamlangan.   
 Bu   ma’nolarning   barchasi "ukamga" so’z shaklida  noaniq  va  umumiydir.  Bu  so’zshakli nutqda  boshqa so’zlar bilan aloqadorlikda voqelanganda yuqoridagi ma’nolar muayyanlashadi.  "Kitobni ikkinchi  ukamga oldim",   "Bu gapni kenja ukamga aytdim",  "Boshimni ko’tarib o’rtancha ukamga qaradim".
     Bundan biz yana bir xulosaga  kelamiz:  morfologik  shakl nafaqat sintaktik  qo’llanishi  bilan,  balki lug’aviy ma’no va lug’aviy to’ldirilishi  bilan  ham   uzviy   bog’langan.   Bu leksika, morfologiya    va    sintaksisning    o’zaro   uzviy aloqadorligi va tilning yaxlitligi bilan tabiatan  bog’liqdir. Biz tilni,  uning  birliklarini turli sathlarga sun’iylik bilan ajratamiz, ayrim maqsadlarni ko’zlab ajratamiz. Haqiqatda esa ular bir butunlikda  yashaydi, ularni bir-biridan ajratish mumkin emas. Lekin har bir sath uchun  faqat  shu  sath  uchun  xos  bo’lgan xususiyatlarni aniqlash  maqsadida biz  o’rganilayotgan  sath birligini boshqa sathlar  tajallisidan, soyasidan  sun’iy  ravishda  ozod qilishimiz kerak. Masalan:    "Ahmadlar"   so’zshaklida   “-lar” qo’shimchasining ma’nosi  "kitoblar"  so’z  shaklidagi   "-lar" ma’nosidan farq  qiladi.  Bu farq,   shubhasizki,  yakka shaxs nomi bo’lgan  "Ahmad" va bir jinsdagi  predmetlarning  umumiy nomi bo’lgan  "kitob"  so’zining  lug’aviy  ma’nosi  bilan  va morfologik shakl bo’lgan  ko’plik  sonning  umumiy  morfologik ma’nosiga aloqador  emas.  Xuddi shunday "-ni" tushum kelishigi qo’shimchasini  qabul  qilgan  vositasiz  to’ldiruvchi   quyidagi birikmalarda har xil ma’noga ega: 
     Uyni qurdik.
     Uyni buzdik.
     Uyni bezadik.
     Uyni ko’rdik.
     Uyni o’yladik...
     Lekin bu rang-baranglik "-ni" shaklining umumiy morfologik ma’nosidan emas, balki  uning  qanday  so’zlar  bilan  birikib kelgani bilan   bog’liq.   Tushum   kelishigining  umumlisoniy ma’nosi ot yoki manosi toraygan  so’zni  o’timli  fe’l  bilan  tobe bo’lak (vositasiz  to’ldiruvchi)   mavqeida    bog’lashdan iboratdir,  xolos.  Shuning  uchun   grammatika  umumiy  ma’nolar bilan ham,   nutqda  voqelangan xususiy ma’nolar  bilan ham ish ko’rganligi sababli, biz  bu  ikki  xil  ma’no  ustida  alohida to’xtalishimiz lozim.

Adabiyotlar:
1. Abuzalova M. O’zbek tilida sodda gapning eng kichik qurilish qolipi va uning nutqda voqelanishi. T., NDA, 1994 yil. 
2.Ne’matov H. Tajalli tasavvuf bilish nazariyasi va tilshunoslikda sintaksisni o’rganish masalalari. «O’zbek tili va adabiyoti», 1993., 2- son. 
3.Nurmonov A., Shahobiddinova Sh. va boshqalar. O’zbek tili nazariy morfologiyasining asosiy tamoyillari. «O’zbek tili va adabiyoti», 1998., 2 - son.    

SISTEM-STRUKTUR TILSHUNOSLIKNING O’ZBEK TILSHUNOSLIGIGA TA’SIRI.
1. O’zbek tilshunosligida sistem-struktur tilshunoslikning shakllanishi va taraqqiyot yo’nalishlari.  
2. Sistem tilshunoslik va an’anaviy tilshunoslikning  qiyosiy ilmiy tavsifi.

1-masala bo’yicha :
O’qituvchining maqsadi: o’zbek tilshunosligida tilni va til birliklarini sistem-struktur tahlil qilishning boshlanishi, uning formal-funktsional, semantik-funktsional, tizimiy tilshunoslik yo’nalishlari qisqacha tavsiflash.
                                                                        Identiv o’quv maqsadlari:
1. O’zbek tilshunosligida tilni va til birliklarini sistem-struktur tahlil qilish qachon  bosh-langanini, uning hozirgi kunda asosan qaysi yo’nalishlari borligini aytib beradi.
 2. O’zbek sistem –struktur tilshunosliginingning formal-funktsional, semantik-funktsional, tizimiy tilshunoslik yo’nalishlari qisqacha tavsiflaydi.
3.O’zbek sistem –struktur tilshunosliginingning formal-funktsional, semantik-funktsional, tizimiy tilshunoslik yo’nalishlarining tamoyillarini izohlaydi.

O’zbek tilshunosligida sistem-struktur tilshunoslikning shakllanishi va taraqqiyot yo’nalishlari                                                  
                                             
O’tgan asrning 70-yillaridan boshlab strukturalizm o’zbek tilshunosligiga ham kirib kela boshladi. Bu sohada o’zbek tili leksik birliklarini makro va mikrosistemalariga bo’lib, ularning bir qator mikrosistemalarini monografik tadqiqot obyekti sifatida o’z shogirdlariga tavsiya etgan professor Sh.Rahmatullayevning xizmatlarini alohida ta’kidlash lozim.
I.Qo’chqartoyev esa Sh.Rahmatullayev g’oyalarini rivojlantirib, bu sohada keng ilmiy tadqiqotlar olib bordi. Til va nutq farqlanishi, til birliklarida shakl va mazmun munosabati, F.de Sossyurning lingvistik konsepsiyasiga bag’ishlangan tadqiqotlari o’zbek tilshunosligida struktur yo’nalishning shakllanishi va rivojlanishida katta ahamiyatga ega bo’ldi.
Fonologik sathda sistemaviylik turkiy tillar materiallari asosida A.M.Shcherbak tomonidan ilk bor ochib berilgan edi. Unda fonologik birliklar fonologik zidlanishlar asosida tadqiq etiladi. Fonemalar funksional jihatidan atroflicha o’rganiladi.
O’zbek tili fonologik sathidagi sistemaviylik professor A.Abduazizov tomonidan dastlab «Umumiy tilshunoslik» kitobida ko’rsatib beriladi. Unda o’zbek tilidagi unli va undosh fonemalarning farqlovchi (differensial) va farqlamaydigan (nodifferensial) belgilari, fonemalar o’rtasidagi zidlanishlar va ularning turlari atroflicha yoritiladi.
Bu tadqiqot maydonga kelgunga qadar V.V.Reshetovning «0’zbek tili. Fonetika» (1960) hamda F.Abdullayevning «Xorazm shevalari fonetikasi» (1960) kitoblarida ham fonema va uning variantlari haqida batafsil ma’lumot berilgan va bu bilan fonetik sathda til va nutq munosabatini yoritishga harakat qilingan bo’lsa ham, lekin hali bu davrda o’zbek tilshunosligiga strukturalizm nazariyasi yetib kelmagan edi. Fonema va uning variantlari masalasi L.V.Shcherba, A.A.Reformatskiy kabi LFM va MFM vakillari qarashlari ta’sirida bayon qilingan edi.
   S.Usmonovning «Umumiy tilshunoslik» kitobi nashr etilishi bilan o’zbek talabalarini strukturalizm va uning turli yo’nalishlari bilan tanishtirish imkoniyati tug’ildi.
Sistcmaviy-struktur tadqiqotlarning keng tarqalishi 80-yillarga to’g’ri keldi. Bu davrda o’zbek tili fonologiyasi, leksikologiyasi, sintaksisini sistemaviy-struktur nuqtayi nazaridan tadqiq etuvchi qator asarlar maydonga keldi.
O’zbek tilining barcha sath birliklarining sistemaviy- struktur tadqiq etishga da’vat H.Ne’matov,A. Nurmonov, N.Mahmudovning «cobetskaya tyurkologiya» jurnalida e’lon qilgan maqolasidan boshlandi. Natijada o’zbek tilshunosligida sistemaviy tadqiqotlarga hujum davri boshlandi deyish mumkin.
Shundan so’ng o’zbek tili fonologik sistemasiga bag’ishlangan A.Nurmonovning «0’zbek tili fonologiyasi va morfonologiyasi» (1992), A.Abduazizovning xuddi shu nomdagi kitobchasi (1994); O’zbek tilining morfem paradigmatikasi va sintagmatikasiga bag’ishlangan T.Mirzaqulovning monografiyasi, o’zbek tili sistem leksikologiyasiga bag’ishlangan H.Ne’matov va R.Rasulovlarning «0’zbek tili sistem leksikologiyasi asoslari» (1995), morfologik sistemasiga bag’ishlangan R.Rasulovning «0’zbek tili fe’llarining semantik strukturasi» (1990), mualliflar guruhining «0’zbek tilining nazariy grammatikasi. Morfologiya» (2001); O’zbek tili sintaktik sistemasiga bag’ishlangan «0’zbek tilining mazmuniy sintaksisi», «0’zbek tilining nazariy’grammatikasi. Sintaksisga bag`ishlangan  A. Berdialiyevning «Ergash gapli qo’shma gap konstruksiyalarida semantik-signifikativ paradigmatika» M.Qurbonova, R.Sayfullayevalarning «0’zbek tilining struktural sintaksisi», N.Turniyozovning «Funksional sintaksisga kirish», til va nutq dixotomiyasiga bag’ishlangan H.Ne’matov va O.Bozorovlarning «Til va nutq», lingvistik birliklar darajalanishiga bag’ishlangan O.Bozorovning «0’zbek tilida darajalanish», A. nurmonovning lingvistik belgiga bag’ishlangan «Lingvistik belgi va uning xususiyatlari», M. Hayrullayevning “ Til birliklarining pogonali munosabati ” kitoblari va boshqa bir qancha monografik tadqiqotlar va ilmiy maqolalar e’lon qilindi, ilmiy anjumanlar o`tkazildi. 
Shuningdek, Sh.Shahobiddinovaning «0’zbek tili morfologiyasi umumiylik — xususiylik dialektikasi talqinida», Sh.Iskandarovaning «0’zbek tili leksikasini mazmuniy maydon asosida o’rganish», B.Mengliyevning «Lisoniy tizim yaxlitligi va unda sathlararo munosabatlar», M.Hakimovning O’zbek tili pragmatikasiga bag’ishlangan «0’zbek tili ilmiy matnining pragmatik tadqiqi», N.Mahkamovning «0’zbek tilida pleonazm», A.Sobirovning «0’zbek tilining leksik sathini sistemalar sistemasi sifatida tadqiq etish», D.Nabiyevaning «0’zbek tilining turli sathlarida umumiylik — xususiylik dialektikasining namoyon bo’lishi», D.Nur- monovaning «0’zbek tilida paradigma a’zolari o’rtasidagi zidlanishning mo’tadillashuvi», D.Ne’matovaning «0’zbek tilida privativlik», M.Abdiyevning «Sohaviy leksikaning sistem tahlili», J.Eltazarovning «So’z turkumlari paradigmasidagi o’zaro aloqa hamda ko’chish hollari», D.Lutfullayevaning «Gapni semantik- sintaktik qoliplashtirish muammolari» singari qator tadqiqotlarining maydonga kelishi o’zbek tilshunosligida sistemaviy struktur yo’nalishning chuqur ildiz otishiga olib keldi.
Hozirgi kunda o’zbek tilshunosligida ikki yo’nalishda( an`anaviy-analitik va sistem-strukturavi-sintetik) barobar ilmiy tadqiqotlar olib borilmoqda. Bu ikki yo’nalish, Mahmud Koshg’ariy ta’biri bilan aytganda, ikki uloqchi otdek o’zbek tilshunosligi aravasini barobar tortib ketmoqda. Bu ikki yo’nalish bir-birini mutlaqo inkor etmaydi. Aksincha, ularning biri ikkinchisiga tayanadi va biri ikkinchisidan oziqlanadi.
Xususan, sistemaviy-struktur tahlil an’anaviy tilshunoslik natijalariga tayanadi. O’rganilayotgan nhyekt haqidg heyosita sezgi a’zolarimiz bergan ma’lumotlar asosida olingan amaliy bilim keyingi nazariy, ilmiy bilim uchun poydevor bo’ladi. Ayni paytda nazariy bilim xulosalari amaliy bilimni to`ldiradi.
Har ikki bilimning qo’shiluvi o’rganilayotgan obyekt to`g`risida to`laqonli, ilmiy asoslangan ma`lumot olish, yni har tomonlama bilish imkoniyatini beradi.
O’zbek tilshunosligida sistemaviy-struktur metod asosida olib borilgan tadqiqotlarning tobora kengayib borayotganligi, ular o’rtasida qo’llanilayotgan atamaologik apparatdagi ayrim farqli jihatlarning mavjudligi bu tadqiqotlarni umumlashtirish, farqli tomonlarning sabablarini izohlash zaruriyatini tug’diradi.
O’zbek tilshunosligidagi struktur yo’nalishlarni uch guruhga ajratish mumkin. Ulardan birinchisi o’zlarining tadqiq yo’nalishini «formal — funksional yo’nalish» deb nomladilar va bu yo’nalishning jadqiq tamoyillari yuzasidan M.Qurbonovaning «0’zbek tilshunosligida formal-funksional yo’nalish va sodda gap qu- rilishining talqini» mavzusidagi monografik tadqiqoti ham maydonga .’keldi.
Bu monografiyada o’zbek tilshunosligidagi formal-funksional yo’nalishning ildizlari va asosiy tamoyillari haqida batafsil ma’lumot beriladi.
Unda bayon qilinishicha, formal-funksional yo’nalish struktur tilshunoslikning funksional tarmog’i va S.Ivanovning substansional konsepsiyasidan oziqlanadi va 5 ta asosiy tahlil tamoyillariga asoslanadi.

Ular quyidagilardan iborat:
1) lisoniy birlikning zotiy (substansional) tabiati;
2) har bir lisoniy birlikning kamida ikki paradigmaga mansubligi;
3) lisoniy birlikning barcha bosqichlarida oraliq uchinchining mutlaqligi;
4) lisoniy tizimning iyerarxik (pog’onaviy) qurilishi; bu iyerarxiyada har bir bo’g’inning nisbiy mustaqilligi va uzvlarining gipo-giperonimik munosabatlar bilan ochiq mikrosistema sifatida o’zaro bogianishi;
5) har bir lisoniy birlikning o’z xususiy sinonimik va graduonimik qatorga ega bo’la olishi va bu qatorlarning umumiy lisoniy sistema va mikrosistemalarga, ularning strukturasiga bevosita aloqador emasligi.
Bu tamoyillarning birinchisi va to’rtinchisi L.Yelmslevning deduktiv tamoyili ta’sirida shakllanganligi ko’zga tashlanadi. Bundan tashqari, bu yo’nalishdagi tadqiqotlarda til birliklari sifatida faqat uchta birlikni — fonema, morfema va konstruksiyaning e’tirof etilishida deskriptiv lingvistikaning ham ta’siri seziladi.
«Formal-funksional yo’nalish» vakillari olg’a tashlagan beshta tamoyil mantiqan g’oyat izchil. Shunday boiishiga qaramasdan ayrim tamoyillarda soxtalik, ortiqcha bo’rttirish ham ko’zga tashlanadi. Masalan, «oraliq uchinchining mutlaqligi» tamoyili.
Bu tamoyil formal mantiqning umumiy tafakkur qonunlariga, xususan, uchinchisi istisno qonuniga tanqidiy yondashgan Gegelning dialektik mantiqi ta’sirida maydonga kelgan. Gegel bu qonunlarning hissiy tafakkur shakllari ekanligi va ularning bir yoqlamaligi va cheklanganligini tanqid qilib, har qanday haqiqiy bilim dialektik mantiq natijasida maydonga kelishini ta’kidlaydi. Dialektik mantiq esa «uchinchisi istisno» qonuniga zid ravishda uchinchi holatning mavjudligini e’tirof etadi.
Darhaqiqat, zidlanishning ikki qutbini tashkil etuvchi bir qator zidlanuvchi a’zolar o’rtasida oraliq birliklar mavjud bo’ladi. Bu oraliq birliklar o’zaro qutbiy zidlanayotgan birliklarning har ikkisiga xos belgilarni qisman o’zida mujassam etadi. Masalan, u va a unlilari og’izning ochilish darajasiga ko’ra ikki qutbni tashkil etadi: chap qutb tor, o’ng qutb keng. Lekin ularning o’rtasida o’rta torlik va o’rta kenglik belgisini o’zida mujassam etgan e unlisi ham mavjud. Shuningdek, u va o unlilari labning ishtirokiga ko’ra qutbiy zidlanishni tashkil qiladi. Biri belgiga kuchli ega, o’ng qutb esa kuchsiz ega, ya’ni kuchsiz lablangan. Ular o’rtasida esa lablangan o’ unlisi mavjud.
Dixotomik zidlanishga qarama-qarshi bo’lgan bunday politomik zidlanishlarning lingvistik zidlanishlar sistemasida mavjudligi tadqiqotning faqat binar, dixotomik tamoyilga asoslanib bo’lmasligini, u zidlanishlarning barcha turlarini qamrab ololmasligini ko’rsatadi. Ayni paytda politomik zidlanishini mutlaqlashtirish ham dixotomik zidlanish tamoyilini targ’ib etgan tilshunoslar xatosini takrorlaydi. Shunday zidlanishlar mavjudki, oraliq holatga yo’l qo’yilmaydi. Masalan, jarangli va jarangsiz undoshlar zidlanishini olaylik. Agar zidlanishda ovozning ishtiroki e’tiborga olinadigan bo’lsa, u holda yuqoridagi zidlanish binarlik, privativlik xususiyatiga ega bo’lish, zidlanishning bir a’zosi belgiga ega bo’lishlik, ikkinchi a’zosi esa ega emaslik xususiyatiga ega. Oraliq holatga yo’l qo’yilmaydi.
Agar zidlanishda ovozning yoki shovqinning ortib borish darajasi e’tiborga olinadigan bo’lsa, u holda yuqoridagi zidlanishdan sonorlar ham o’rin oladi va zidlanuvchi a’zolarning joylashuvi quyidagi tartibda bo’ladi:
Sonorlar — jaranglilar — jarangsizlar
Bunda zidlanuvchi a’zolarda chapdan o’ngga qarab ovoz belgisi kuchsizlashib boradi, o’ngdan chapga qarab esa ovoz belgisi kuchayib boradi. Bunday vaqtda sonorlar bilan jarangsizlar zidlanishning ikki qutbida turadi va o’zaro ikki belgiga ko’ra o’zaro privativ zidlanadi. Sonorlar shovqin belgisiga ko’ra belgiga ega emas, jarangsizlar esa bu belgiga kuchli ega; ovoz belgisiga ko’ra kuchli ega; har ikki bclgini o’zida mujassam etgan jaranglilar oraliq holatni egallaydi.
Yoki til-nutq zidlanishi, gaplarning tasdiq yoki inkor belgisiga ko’ra, fe’llarning bo’lishli yoki boiishsizlik, o’timli-o’timsizlik kabi belgilariga ko’ra zidlanishida ham oraliq holatlarga yo’l qo’yilmaydi.
Demak, zidlanishning binar, dixotomik tamoyili mutloq bo’lmaganidek, trenar, politomik tamoyili ham mutloq emas.
Lingvistik birliklar zidlanishda har ikki tamoyilning amal qilinishining guvohi bo’lamiz.
«Formal-funksional yo’nalish» vakillari F.de Sossyurning «til- nutq» dixotomiyasini «lison-nutq» atamalari bilan nomlaydiki, bu ham amaliyotda bir oz qiyinchilik tug’diradi. Chunki lisoniy, nolisoniy atamalari lingvistik va paralingvistik, ekstralingvistik atamalari uchun qo’llanilar edi. Bu atamaning «til» ma’nosida ham qo’llanilishi unda ko’p ma’nolilikni vujudga keltiradi. Masalan, paralingvistik vositalarga qarama-qarshi qo’yilgan vositalar, ya’ni fonasion vositalar lingvistik vositalar sanaladi. Lingvistik vositalar esa til birliklarini ham, nutq birliklarini ham o’z ichiga oladi.
Shuningdek, lingvistik birlik degan atama ham til birligiga, ham nutq birligiga nisbatan qo’llaniladi. Agar lisoniy birlik atamasini faqat til birligi uchun qo’llasak, nutq birligi tashqarida qoladi.
F.de Sossyurning o’zi ham languge «nutqiy faoliyat»ni La languge va parole ga ajratgan, keyingi ikki tushunchani birinchisi o’z ichiga olgan. Ana shuni hisobga olgan holda nutqiy faoliyatni til-nutq tarzida ifodalash F.de Sossyurning til-nutq dixotomiyasiga yaqinroq bo’ladi, deb hisoblaymiz.
O’zbek tilshunosligida sistemaviy-struktur tilshunoslikning «formal-funksional yo’nalishi»dan bir oz farq qiladigan ikkinchi yo’nalish ham vujudga keldi.
Bu yo’nalish quyidagi tamoyillarga amal qiladi:
1. Tilni o’rganishda induktiv va deduktiv tamoyillarning hamkorligi;
2. Nutqiy faoliyatda til-nutq dixotomiyasining amal qilishi; invariant-variantlilik munosabatini belgilash;
3. Til sistemasining iyerarxik tuzilishi. Bir sath birliklari va sathlararo birliklar munosabatlari;
4. Lingvistik birliklarning belgili tabiati. Lingvistik belgida shakl va mazmun munosabati;
5. Nutqiy faoliyatda lingvistik va ekstralingvistik vositalar hamkorligi;
6. Tilning ijtimoiy funksiyalari (kommunikativ, kummulativ, ekspressiv).
Bu tamoyillar asosida hozirgi kunda o’ndan ortiq monog- rafiyalar, yuzdan ortiq maqolalar maydonga keldi.
Keyingi yo’nalish, yuqorida bayon qilingan tamoyillardan ko’rinib turibdiki, sistemaviy-struktur yo’nalishlarning har uch tarmog’iga xos eng ratsional tomonlarni va sharq falsafasining obyektni fahmiy va idrokiy bilish haqidagi ta’limotlarini o’zida mujassam etgan.
Bu yo’nalish lingvistik birliklarning ichki sturkturasi va funksiyasiga ko’proq e’tibor beradi. Shuning uchun uni «struktur- funksional yo’nalish» deb nomlash maqsadga muvofiqdir.
2-masala bo’yicha bayoni
An’anaviy tilshunoslik va sistem tilshunoslikning o’zaro munosabati, ularning qiyosiy ilmiy tavsifi
Tilshunoslik tarixida sistemaviy-struktur tilshunoslikka qadar bo’lgan davr ko’pincha an’anaviy tilshunoslik deb yuritiladi.[footnoteRef:17]1 An’anaviy tilshunoslikning muhim jihati o’rganilayotgan ob’ektni sezgi a’zolari bergan ma’lumotga asoslangan holda tavsiflab o’rganishdir. Shu sababli u tavsifiy yoki tasviriy, shuningdek, ikkisini ham qo’shib tavsifiy-tasviriy tilshunoslik deb ham ataladi. U formal tilshunoslik, zamonaviy  tilshunoslik degan tavsifiy nomlari bilan ham yuritiladi. Uning eng oxirgi tavsifiy nomi analitik tilshunoslikdir. Tilshunos O.Bozorov uni shunday deb ataydi. Bularning har biri o’z nuqtai nazaridan mazkur tilshunoslikni tavsiflashga va shu asosda uni boshqa, xususan, sistem-struktur tilshunoslikdan farqlashga xizmat qiladi.   [17: 1 Бархударов А.С. Истоки, принципы и методология порождающей грамматики. –Проблемы порождающей грамматики. тыплам, -М., 1976, с.5.] 

       Ayrim olimlar “an’anaviy tilshunoslik”ni “zamonaviy tilshunoslik”ning ziddi sifatida tushunadilar. Jumladan, xuddi shunday fikr bundan 25 yil avval R.A.Budagov tomonidan  bayon etilgan edi. U “an’anaviy tilshunoslik” va “zamonaviy tilshunoslik” atamalari go’yo “eski, qoloq tilshunoslik” va “yangi, ilg’or tilshunoslik” ma’nolarida qo’llanilishi marksistik ta’limotga mutlaqo yot ekanligini ta’kidlagan edi[footnoteRef:18]2.  [18: 2 Будагов Р.А. Сходства и несходства между родственными языками. –М., 1985, с.7.] 

Aslida “an’anaviy tilshunoslik” “hozirgi tilshunoslik” yoki “zamonaviy tilshunoslik”ka zidlanmaydi. Bu o’rinda “an’anaviy tilshunoslik” sof xronologik ma’noni, ya’ni “hozirgacha bo’lgan tilshunoslik” ma’nosinigina bildirmaydi, balki gnoseologik ma’noda bilishning ikki bosqichiga asoslanuvchi va ontologik nuqtai nazardan til tabiati va mohiyatiga ikki xil yondashuvchi fan sifatida baholanadi va sistemaviy tilshunoslik deb yuritiluvchi tilshunoslikka qarama-qarshi qo’yiladi. Ular til ontologiyasiga yondashuv nuqtai nazaridan ham, uni tekshirish metodologiyasi va metodi nuqtai nazaridan ham bir-biridan farq qiladigan tilshunoslikning teng huquqli ikki yo’nalishi sanaladi. 
Bu o’rinda "an’anaviy" atamasi "sistemaviy" (yoki "struktur") atamaga zidlangan holda "sistemaviy tilshunoslikdan oldingi muayyan davrda ma’lum an’ana yoki odat bo’yicha fao-liyat ko’rsatgan" mazmuniga ega. Ushbu mazmundagi "an’ana" yoki "odat" tushunchalari o’zida "usul" ("metod") ni ham aks ettiradi. Demak, biz "an’anaviy" va "sistemaviy" liklarning asl mohiyatlarini to’liq anglamokchi bo’lsak, avvalo, an’anaviy va sistemaviy tilshunos-liklarning bosh (etakchi) metodlariga diqqat qilishimiz kerak. Sistemaviy tilshunoslik tilni sistema, sistemalilik nuqtai nazaridan tadkik etadi6. Uning asos usuli sintez. Shunday ekan, o’z-o’zidan sistemaviy tilshunoslikka zidlanuvchi an’anaviy tilshunoslik -likning asosiy (etakchi) usuli analiz. Davrlar osha galma-gal qismlar va butunlarni o’rganish usullari hisoblangan analiz birining nisbiy etakchiligi asosida etakchi usuli analiz analitik ("an’anaviy") hamda etakchi usuli sintez bo’lgan sintetik ( struktur) tilshunoslik turlari shakllangan. Demak, agar XX 70-yillaridan boshlab o’zbek tilshunosligida ham (jahon tilshunosligida bu jarayon ancha oldin yuz bergan) asosiy metodi sintez bo’lgan sistemaviy (struktur) tilshunoslik shakllana boshlagan ekan, unga qarama – qarshi  bo’lgan, shartli ravishda "an’anaviy" deb nomlanuvchi tilshunoslik, tilshunosligimizning asosiy yo’nalishi o’z moxiyatiga (etakchiligiga) ko’ra analitik tilshunoslikdir. Demak, "an’anaviy tilshunoslik”(analitik tilshunoslik) o’tmishgagina xos bo’lgan tilshunoslikkina emas, balki muayyan sistemaviy (sintetikG’analitik) likdan so’ng yana yuksakroq darajada takrorlanib faoliyat yurituvchi, navbatdagi sintetik tadkikotlar uchun zamin tayyorlab beradigan tilshunoslikdir. Umuman, ichki lingvistikaning taraqqiyoti sintetik — sintetikG’analitik —analitik -analitikG’ sintetik yo’nalishda davom etaveradi.
E.Benvenist tilshunoslik tarixini uch davrga bo’lar ekan, XX asrning birinchi choragidan tilshunoslikning yangi davri, tilga sistemaviy-struktur yondashuv davri boshlanganini bayon qiladi. Bu davrdan lingvistikaning e’tibori til falsafasiga ham, til evolyutsiyasiga ham emas, balki tilning immanent realligiga qaratildi. Natijada lingvistika formal, ixcham, sistematik fanga aylanishga intila boshladi.[footnoteRef:19]1 Lekin bu bilan an’anaviy tilshunoslik faoliyatini to’xtatib, struktur tilshunoslikka o’z o’rnini to’la bo’shatib berdi, degan fikr kelib chiqmasligi kerak. Ana shu davrdan boshlab struktur tilshunoslik ildiz ota boshladi. [19: 1 Бенвенист Э. Общая лингвистика. –М., 1974, с.23
2 Солнцев В.М. Язык как системно-структурное образование. –М., 1971, с.б-7.] 

Darhaqiqat, XX asr boshqa fanlar taraqqiyotida bo’lgani kabi lingvistika tarixida ham asosiy e’tiborning ob’ektga substantsional nuqtai nazardan yondashuvdan struktur-funktsional nuqtai nazardan yondashuvga o’tishi bilan xarakterlanadi.[footnoteRef:20]2 Bunga F.de Sossyurning “Umumiy lingvistika kursi”da bayon qilingan “til substantsiya emas, balki shakldir” degan bosh g’oyasi sababchi bo’ldi. Bu g’oyaga muvofiq, strukturaning substantsiyadan ajratilishi va uning nisbiy mustaqilligining e’tirof etilishi tilshunoslikning keyingi davrida buyuk kashfiyotlarning qilinishiga turtki bo’lish bilan birga, bir qator yanglish qarashlarning tug’ilishiga ham zamin yaratdi.  [20: ] 

F.de Sossyur substantsiya va shakl atamalari ostida sezgi a’zolarimizga ta’sir qiluvchi moddiy vositalar va bu moddiy vositalar zamirida yotgan munosabatlarni tushunadi, til shakldir deganda tilning munosabatlar sistemasi ekanligiga urg’u beradi. Tilning moddiy tomoni, ya’ni tovush tomoni substantsiya sifatida ikkinchi planga suriladi.
Ana shuning natijasida u til va nutqni ajratdi. A.Gardiner F.de Sossyurning bu dixotomiyasidan ta’sirlanib, tilshunoslikning bundan keyingi barcha yutuqlari ana shu zidlanishga asoslanadi, deb bashorat qilgan edi.[footnoteRef:21]1 [21: 1 Гардинер А. Различие между «речью» и «языком». –Звегинцев В.А. История языкознания XIX и XX веков в очерках и извлечениях. Ч.II. –М., 1960, с.19.] 

Nutqiy faoliyat til va nutqning dialektik munosabatidan tashkil topishining e’tirof etilishi sistemaviy tilshunoslikning vujudga kelishiga dadil qadam bo’ldi. Sistemaviy tilshunoslikka zidlanuvchi an’anaviy tilshunoslik til va nutqni farqlamagan holda, tilni, F.de Sossyur ta’biri bilan aytganda, substantsiya deb tushunadi va asosiy e’tiborni bevosita sezgi a’zolarimiz ta’siriga beriladigan moddiy vositalarni o’rganishga qaratadi. Bu tilning ontologik tabiati yuzasidan an’anaviy va sistemaviy tilshunoslik o’rtasidagi b i r i n ch i f a r q sanaladi.
Tilning ontologik muammosi bo’yicha an’anaviy va sistemaviy tilshunoslik o’rtasidagi ikkinchi farqi tilning ichki tuzilishiga yondashuv masalasidir. 
An’anaviy tilshunoslik substantsiyaning (substantsiya ma’nosi F.de Sossyur talqini bo’yicha qo’llanilmoqda, keyinchalik bu atama mohiyat ma’nosida qo’llanila boshlandi)  - til moddiy tomoni, ifoda jihatining - muayyan tarkibiy qismlardan tashkil topganligiga asosiy e’tiborni qaratsa, sistemaviy tilshunoslik substantsiyani tashkil etgan qismlarning o’zaro munosabatini, ana shu munosabatlar orqali namoyon bo’layotgan farqlovchi (markaziy, differentsial, distinktiv) va farqlamaydigan (chegara, nodifferentsial, nodistinktiv) belgilarini aniqlash va ana shu yo’l bilan shakl (mohiyat)ni, lingvistik birliklarning modelini belgilashni bosh maqsad qilib qo’yadi. Chunki, ularning fikricha, har qanday o’rganilayotgan ob’ekt abstrakt konstrukt darajasiga olib chiqilgandagina o’zining haqiqiy ilmiy talqinini topadi.[footnoteRef:22]2 Shuning uchun sistemaviy tilshunoslikda jiddiy e’tibor moddiy tomonga emas, balki munosabatga qaratiladi. Boshqacha aytganda, haqiqiy lingvistik reallik sifatida muayyan bir tilning alohida fakti emas, balki sistema sifatidagi til e’tirof etiladi. Sistema esa elementlarning oddiy to’plami, majmuasi sifatida qaralmaydi. Har bir elementning butunlik doirasida boshqa element bilan munosabati tufayli mavjud bo’lishi, sistema tuzilishini zamondan tashqaridagi munosabatlar tashkil etishi tan olinadi.  [22: 2 Киров Е.Ф. Теоретические проблемы моделирования языкаю КазГУ, 1989, с.17.] 

Sistemaviy tilshunoslikning an’anaviy tilshunoslikdan uchinchi farqi shundaki, tilga belgilar sistemasi sifatida qaraydi va tilshunoslikni belgi nazariyasi bilan shug’ullanuvchi semiotikaning tarkibiy qismi deb baholaydi. “Substantsiya” va “shakl”ni bir-biridan ajratish fonologik sathda shu darajaga etdiki, tovushlarning artikulyatsion-akustik belgilari tilshunoslik doirasidan chiqarildi, tabiiy fanlar ob’ektiga aylantirildi.
An’anaviy tilshunoslik substantsiyani o’rganishga e’tibor qaratganligi uchun tilning akustik-artikulyatsion vositalar yordamida bevosita yuzaga chiqish jarayonini o’rganishni asosiy maqsad qilib qo’yadi.
Sistemaviy tilshunoslik an’anaviy tilshunoslikdan gnoseologik nuqtai nazardan ham farq qiladi. An’anaviy tilshunoslik sezgi a’zolarimizga ta’sir qiluvchi, bevosita kuzatishda berilgan moddiy vositalarni o’rganish bilan shug’ullanib, bilishning induktiv usuliga asoslansa, sistemaviy tilshunoslik moddiy vositalar yordamida voqelanuvchi, ularning har birida barqaror belgi, konstanta sifatida takrorlanuvchi mohiyatlarni, immanent birliklarni o’rganish bilan shug’ullanadi.[footnoteRef:23]1 Shuning uchun L.Elmslev “struktura pog’onaviylik bilan xarakterlanishi va bu pog’onaviylikni deduktiv yo’l bilangina yoritish mumkinligi”ni bayon qiladi va ob’ektni induktiv usul orqali o’rganishga asoslangan an’anaviy tilshunoslikdan farqlanishini ta’kidlaydi[footnoteRef:24]2.  [23: 1 Бархударов Л.С. Истоки, принципы и методология порождаящей грамматики. – «Проблемы порождающей грамматики» китоби, -М., 1976, с.5.]  [24: 2 Ельмслев Л. Понятие упровления.-Звегинцев В.А. История язқкознания XIX и ХХ веков в очерках и извлечениях Ч.II. –М., 1960, с.47.] 

Ko’rinadiki, an’anaviy va sistemaviy tilshunoslik tilning ichki tuzilishiga yondashuv, bu ichki tuzilish birliklarini o’rganishda qo’llaniladigan tadqiqot usullari nuqtai nazaridan o’zaro farq qiladigan ikki xil yo’nalishdir. 
Ayrim mualliflar o’zbek tilining fonetikasidan tortib sintaksisiga qadar ishlarga e’tibor berilsa, ularning har biri sistema sifatida o’rganilganini inkor qilib bo’lmaydi, deydilar.
To’g’ri, 70-80-yillarga qadar bo’lgan o’zbek tilshunosligida ham sistemaviylik alomatlarini inkor qilib bo’lmaydi. Chunki har bir yangi fan yo’nalishi eskisi bag’rida shakllanadi va undan o’sib chiqadi. F.Mikushning ta’kidlashicha, har qanday lingvistik yo’nalish ma’lum ma’noda strukturalizm elementini o’zida namoyon qiladi. Lekin tilning tipik strukturasini aniqlamagan va unga suyanmagan biron bir yo’nalishni struktur yo’nalish sifatida baholab bo’lmaydi.[footnoteRef:25]1 [25: 1 Микуш Ф. Обсуждение вопросов структурализма и синтагматическая теория. –ВЯ, 1957, №1, с.31.] 

O’zbek tilshunosligida ham sistemaviy tilshunoslikning metodologiyasi va tekshirish metodi 70-yillardan boshlab ommalashgan ekan, bundan oldingi tadqiqotlardan sistemaviylik tamoyillarini qidirish ortiqcha.
L.S.Barxudarov ham an’anaviy tilshunoslik struktur tilshunoslikda bo’lgani kabi distributsiya, transformatsiya, BI bo’yicha tahlil, binar oppozitsiya singari qat’iy ilmiy tadqiqot metodlariga ega emasligini ta’kidlagan edi[footnoteRef:26]2. [26: 2 Бархударов Л.С. Ўша мақола, ўша тўплам, 8-бет.] 

An’anaviy tilshunoslikka zid qo’yilayotgan sistemaviy tilshunoslikni “ilg’or tilshunoslik” sifatida talqin qilish ham noo’rin. Avvalo, sistemaviy tilshunoslik vakillarining qarashlari bir xil emas, hatto ko’p hollarda bir-biriga zid keladi. Xususan, F.de Sossyurning o’zi tilshunoslikni ichki va tashqi lingvistikaga ajratgan holda, faqat ichki lingvistika yuzasidan fikr yuritadi. Tashqi lingvistika uning nazaridan chetda qoladi. F.de Sossyurning til substantsiya emas, shakldir, degan qarashi struktur tilshunoslikning glossematika yo’nalishining bosh g’oyasi bo’lib qoldi va ular tilni moddiylikdan uzilgan sof munosabatlar sistemasi sifatida talqin qildi. Tilning tuzilish birliklari o’rtasidagi munosabatlarni o’rganish tilshunoslikning asosiy vazifasi hisoblandi. Lekin til va jamiyat, til va so’zlovchi shaxs, til evolyutsiyasi, adabiy til va xalq shevalari o’rtasidagi munosabat, til va tafakkur, matn lingvistikasi, til estetikasi singari qator masalalar uning nazaridan chetda qoladi. Funktsional lingvistika yo’nalishi esa F.de Sossyurning nutqiy faoliyat til va nutqning o’zaro munosabatidan iborat degan qarashini rivojlantirgan holda, tilning nutq orqali voqealanishiga va tilning barcha sathlarida til-nutq dixotomiyasining amal qilishiga e’tibor qaratdi. Shuning uchun nutqiy faoliyatga ham substantsiya, ham shakl nuqtai nazardan yondashildi, shu bilan birgalikda glossematiklar tomonidan nazardan chetda qolgan yuqoridagi qator masalalar ham funktsional lingvistikaning diqqatini tortdi. Bu bilan funktsional lingvistika an’anaviy tilshunoslik bilan bog’landi. Amerika generativ lingvistikasi esa an’anaviy tilshunoslikka yana ham yaqinlashdi. 
A.F.Losev bundan salkam ellik yil oldin struktur va an’anaviy tilshunoslik o’rtasidagi farq haqida fikr yuritar ekan, bu farq shakl va mazmunni abstrakt-metafizik ajratishga asoslanganini, an’anaviy (klassik) lingvistika asosiy e’tiborni mazmunga qaratsa, struktur (sistemaviy) lingvistika til shakliga asoslanganini, ana shu jihat har ikkisining ham cheklangan tomoni ekanligini bayon qilgan edi[footnoteRef:27]1. Uning ta’kidlashicha, strukturalistlar (ko’proq glossematiklar - ta’kid bizniki) tilning munosabatlar sistemasi ekanligini birinchi planga olib chiqishi to’g’ri bo’lsa ham, lekin bu g’oyaga o’ta berilib ketgan holda, lingvistik munosabatlarni tilning o’zidan uzib qo’ydilar, til haqida mazmundan tashqaridagi fanni yaratishni orzu qildilar. Ayni paytda, an’anaviy metod ham tilning munosabatlardan tashqarida mavjud bo’lmasligini e’tiborga olmadi[footnoteRef:28]1. Lekin shaklning mazmunsiz yoki mazmunning shaklsiz bo’lmasligi dunyo dialektikasi tomonidan allaqachon tasdiqlanibgina qolmay, umuminsoniy sog’lom fikrning tayanch nuqtasiga aylangan. [27: 1 Лосев А.Ф. О возможности сближения лингвистики классической и лингвистики структуральной.-ВЯ, 1968, № 1, с.50.]  [28: 1 Лосев А.Ф. Ўша ерда.] 

Shunday ekan, an’anaviy tilshunoslikni go’yo “eski, qoloq”, sistemaviy tilshunoslikni esa “yangi, ilg’or” tilshunoslik sifatida baholab bo’lmaydi. L.S.Barxudarov an’anaviy tilshunoslikka bepisandlik bilan qaragan struktur tilshunoslikka baho berar ekan, struktur tilshunoslik bag’ridan o’sib chiqqan generativ (tug’diruvchi) lingvistika an’anaviy tilshunoslikni oqlashga, uning tushuncha va xulosalariga tayanishga harakat qilganini ma’qullaydi[footnoteRef:29]2. V.A.Zvegintsev ta’kidlaganidek, “Tilni empirik va formal o’rganish o’rtasida jarlik yo’q. Ular o’rtasidagi jarlikka model vositasida ko’prik solingan. Bu model bilishning yuqoridagi ikki bosqichini yagona zanjirga bog’lab turadi”[footnoteRef:30]3. Darhaqiqat, bu ikki tilshunoslik tekshirishning ikki usuliga asoslangan, bir-biridan oziqlanadigan va har ikkisi o’zining yutuq va cheklangan tomonlariga ega bo’lgan teng huquqli tilshunoslik yo’nalishlaridir. [29: 2 Бархударов Л.С. Истоки, принципы и методология порождающей грамматики. (Введение).-«Проблемы порождающей грамматики и семантики».-М., 1976, с.24.]  [30: 3 Звегинцев В.А. Структурализм в лингвистике. –Системный анализ и научное знание. –М., 1978, с.183.] 

Hozirgi kunda har ikki yo’nalishning ojiz tomonlarini bartaraf qilish uchun ularning afzal tomonlarini uyg’unlashtirish, tadqiqot jarayonida ularning kuchli tomonlaridan hech ikkilanmay foydalanish davr talabidir. A.F.Losev ham an’anaviy va struktur tilshunoslik o’zaro yaqinlashishi mumkingina emas, balki hozirgi kunda generativ lingvistika orqali bu jarayon amalda boshlanganini ta’kidlagan edi[footnoteRef:31]4. Tilshunoslikning bu ikki yo’nalishi biri ikkinchisining natijalariga asoslanadi. Shuning uchun ham har ikki tilshunoslik hozirgi kunda bab-baravar qadam tashlamoqda. Lekin sistem-struktur tilshunoslikning yuzaga kelish jarayonini, uning poydevorini, asosiy tushuncha va tamoyillarini, metodologiyasi va metodlarini chuqur o’rganmay, u haqda ob’ektiv xulosaga kelib bo’lmaydi. Chunki u an’anaviy-analitik  tilshunoslik bag’ridan o’sib chiqqan bo’lsa-da, undan tubdan farq qiladi. Quyida ana shu masalalar haqida alohida fikr yuritiladi. [31: 4 Хансен К. Пути и цели структурализма.-ВЯ. 1959. № 4, с. 93.
] 

Mavzuning o’zlashtirilganini tekshirish uchun 
nazorat savollari va topshiriqlari
1.Tilshunoslik tarixida sistemaviy-struktur tilshunoslikka qadar bo’lgan davr nima  deb yuritiladi?
2.An’anaviy tilshunoslikning muhim jihati nima?
3. An’anaviy tilshunoslik yana qanday nomlar bilan yuritiladi? Bularning sabablari haqida fikr yuriting. 
2-masala
2-masalaga oid tayanch  tushuncha va iboralar:
Sistema, sistemaning asosiy belgilari, ideal sistema, material sistema, sistema elementlari, barqaror butunlik, to’plam, oddiy sistema, murakkab sistema, bir xil tarkibli sistema, har xil tarkibli sistema, sistemaning birinchi belgisi, sistemaning ikkinchi belgisi, sistemaning uchinchi belgisi.       

2-masala bo`yicha o’qituvchining maqsadi: Talabalarda sistema to’g’risida ilmiy tushuncha hosil qilish.

Identiv o’quv maqsadi
1. Sistemaning ta’rifini aytib beradi.
      2. Sistemaning belgilarini ko’rsatib beradi.
      3. Sistemaning belgilarini tavsiflaydi.
2-masala bayoni
O’zaro bog’liq va shartlangan ikki va undan ortiq elementlarning munosabatidan tashkil topgan hamda yangi sifatga ega bo’lgan barqaror butunlik sistema sanaladi. Sistemani hosil qilgan, unga birlashgan unsurlar sistemaning elementlari sanaladi. Har qanday to’plam sistema bo’lolmaydi. Masalan, bir to’da bolalar o’yinchog’i bir joyga yig’ilsa, u sistema bo’lolmaydi, ya’ni har qanday to’plam sistema emas.To’plam sistema bo’lishi uchun uni tashkil etuvchi elementlar o’zaro biri ikkkinchisini taqozo etishi, shunday shartlangan va pog’onali munosabat bilan bog’langan bo’lishi lozim. 
Hosil qiluvchi unsurlarning xarakter-xususiyatiga ko’ra sistemaning ikki xil ko’rinishi mavjud:
1. Material sistema.
1. Ideal sistema.
Material sistema rang-barangligi bilan, tarkibidagi unsurlarning xilma-xilligi bilan xarakterlanadi. Chunonchi, oddiy bir g’isht (molekula va ularning munosabatidan tashkil topgan), inson organizmi (gavdani hosil qilgan bosh, oyoq, qo’l, tana… ularning kismlari), harbiy bo’linma va boshqalar.
Material sistema elementlarning tarkibiy xususiyatiga ko’ra ikki xil bo’lishi mumkin: oddiy va murakkab. 
Oddiy sistema unsurlarining bir turga tegishliligi bilan murakkab sistemadan farq qiladi. Chunki murakkab sistemada shu sistemani hosil qiluvchi kichik sistemalar va ularning o’zaro munosabati, butunligi mavjud bo’ladi.
Masalan, avtomobilni boshqarish tizimi murakkab bo’lib, bir necha sistemalar butunligidan iborat.
Ideal sistemalar – tushunchalar, g’oyalar tizimi bo’lib, inson ongi bilan bog’liqdir. Demak, sistemaning o’ziga xos belgilari mavjud. Ular quyidagilar:
1. Tarkibiy qismlarga bo’linishi;
1. Tarkibiy qismlarning butun tarkibidagi o’zaro va butun bilan bo’lak, tur bilan jins o’rtasidagi shartlangan munosabatning bo’lishi;
1. Ko’pincha butunning tarkibiy qismlarida mavjud bo’lmagan yangi sifatga ega bo’lishidir.
Birinchi belgiga ko’ra, har qanday sistema muayyan qurilish birliklaridan tashkil topadi. Bu esa uning ichki bo’laklarga bo’linish xususiyatiga ega ekanligini ko’rsatadi. 
Ikkinchi belgisi butun tarkibida elementlarning bir-biri bilan va ularning butun bilan bo’lgan munosabatini ifodalaydi. Har ikki munosabat zaruriy va o’zaro shartlangandir. Masalan, fonemasiz morfemaning bo’lishi mumkin emas. 
Uchinchi belgiga ko’ra, sistema deb qaralayotgan butunlik tarkibiy qismlarning oddiy yig’indisidan iborat emas. U tarkibiy qismlarida sistemaga kirguncha mavjud bo’lmagan yangi sifatga ham ega bo’ladi. Masalan, ikki xil gazning - vodorod va kislorod birikmasidan suv hosil bo’ladi. Yoxud fonemalar birikmasidan hosil bo’lgan morfema tamomila boshqa ma’no – yo lug’aviy, yo grammatik ma’noga ega bo’ladi.
Sistema qurilma ekan, u albatta tuzilishga-strukturaga ega bo’ladi. Sistemani tashkil etgan elementlarning ichki aloqasi strukturani tashkil etadi.
3-masala
3-masalaga oid tayanch  tushuncha va iboralar:
Struktura, strukturaning asosiy belgilari, struktur birlik, struktur birliklar orasidagi munosabatlar.
  3-masala bo`yicha o’qituvchining maqsadi: Talabalarda struktura to’g’risida ilmiy tushuncha hosil qilish.

Identiv o’quv maqsadi
1. Strukturaning  ta’rifini aytib beradi.
      2. Strukturaning belgilarini ko’rsatib beradi.
      3. Strukturaning belgilarini tavsiflaydi.
4. Sistemaning strukturasiz, strukturaning sistemasiz mavjud bo’la olmasligini ilmiy asoslab beradi. 

3-masala bayoni
Ayon bo’lyaptiki, sistema va struktura tushunchalari bir-biri bilan uzviy aloqador tushunchalardir.Sistema hamma vaqt strukturaga ega.Strukturasiz sistema yo’q.Biroq struktura sistemaga tobe munosabatdadir.Chunki struktura uchun butunlik xos emas, struktura uchun bo’linuvchanlik, pog’onaviylik(ierarxiya) xos, bir butunlik, yaxlitlik esa sistema uchun xos.Har qanday sistema bir butun yaxlitlikdir.Lekin bu absolyut holdagi, mutlaq butunlik emas. Sistemalarning deyarli hammasi nisbiy butunlik, nisbiy yaxlitlikdir.Chunki ularning o’zlari ulardan  katta      butunliklar uchun tashkil etuvchi element, tarkibiy qism bo’lishi mumkin.Masalan, so’zshakl o’z ichida bir butun bo’lishi bilan birga so’z birikmasining yoki gapning-predikativ birikmaning tashkil etuvchisi-tarkibiy qismidir.Yoki morfemalar sistemasi so’zshakl butunligining tarkibiy qismidir.Lekin bu sistemaning butunligini va uning strukturali ekanligini inkor etmaydi. Boshqacha aytganda, har qanday butunlik nisbiy va tarkibli va strukturalidir. Bunday ayon bo’ladiki, struktura butundan ajralgan alohida mohiyat emas, balki ayni butunning  xususiyatidir, butunga tegishli ichki sifat, butunni butun qilib turgan ichki mohiyatdir.A.M.Peshkovskiy ta’biri bilan aytganda «Struktura… - stroenie i vnutrennaya forma organizatsii sistemo’, vo’stupayuhaya kak edinstvo ustoychivo’x zakonomerno’x vzaimosvyazey mejdu eyo elementami» [1]. Demak, struktura sistemaning ichki tarkibi va qurilishi, sistema elementlarini birlashtiruvchi shakldir.Shuning uchun sistemani tashkil etuvchi birliklarni sistema hosil qilmaydigan birliklarga qarama-qarshi o’laroq struktur birliklar deyish maqsadga muvofiqdir.Bu sistema elementlarini boshqa elementlardan farqlab turadi. 
Sistemani tashkil etuvchi struktur birliklar, ya’ni elementlar munosabati dialektik tarzda bo’lib, tashkil etuvchilarning o’zi ham ichki bo’linishga ega bo’lishi, ierarxik hamda butun-bo’lak munosabatida turib ahamiyat kasb etishi mumkin. Masalan, ABSD kvadrat o’ziga xos katta bir hosila butunlikdir:

V			      S


A			       D

Bu butunlik AV, AD, VS, SD to’g’ri chiziqlaridan iborat. Bu to’g’ri chiziqlar ma’lum qonuniyatlar asosida birlashib kvadrat-sistemani hosil qilgan. Sistemani tashkil etuvchilardan birortasi o’zgarsa, butunlik ham o’zgaradi.
Sistema tushunchasini lisoniy jihatdan fonemalar misolida ko’rib o’taylik. O’zbek tilidagi fonemalar ma’lum bir butunlikni, bir sath (fonologik sath)ni tashkil etadi. Bu sath esa, o’z navbatida ikki qismdan, ya’ni unli va undoshlar sistemasidan iborat. Chunonchi, unlilar sistemasi lablanganlar va lablanmaganlar guruhidan tashkil topgan. Lablanmagan unlilar o’z navbatida {i} ~ {e} ~ {a} fonemalari zanjiridan, ularning barqaror munosabatlaridan iboratdir. Bunday bo’linishlarni, butun-bo’lak hamda ierarxik munosabatlarni undoshlar tizimida ham kuzatish mumkin. Sistemadagi birliklar nafaqat butun-bo’lak, pog’onaviy munosabatda, balki o’zaro ziddiyatli munosabatda ham turadi.
Demak, ikki va undan ortiq elementlarning barqaror munosabatidan tashkil topgan butunlik sistema hisoblanadi. Butunlik (sistema), yuqorida ta’kidlangandek, nisbiydir, chunki ayni bir butunlikning o’zi shunday butunliklar bilan sintagmatik munosabatga kirishib, ular bilan birgalikda o’zidan kattaroq butunlikni hosil qiladi. 
Sistema tushunchasi struktura tushunchasini taqozo etadi. Bu ikki tushuncha o’zaro dialektik munosabatda. Sistemaviy tadqiqotlarning tekshirish metodi strukturlik, ya’ni struktur metod sanaladi.
Ayni kunlarda sistemaviy struktur tadqiqot yo’nalishida ko’pgina ilmiy izlanishlar olib borilmoqda.
Ob’ekt (narsa)ga sistemaviy – struktur yondashishning afzal tomoni shundaki, tabiatning istalgan bo’lagi ajralgan holda emas, ichki tuzilishga ega yaxlit – bir butunlik holatida o’rganiladi va natijada narsa-ob’ekt elementlarning ma’lum yig’indisi, bu elementlar o’rtasidagi munosabatlarning ma’lum majmuasi sifatida talqin qilinadi.
Xullas, sistemaviy tilshunoslikning bosh vazifasi bevosita kuzatishda berilgan hodisalar- butunliklar zamirida yashiringan struktur mohiyatlarni-o’zaro va o’zidan yuqori birliklar bilan turli munosabatda yashaydigan abstrakt birliklarni aniqlashdan iboratdir.

Nazorat savollari
6. Sistemaning mavjudlik sharti haqida fikr yuriting.
7. Butunlik va pog’onaviylikni sistema va strukturaga munosabatini bayon qiling.
8. Butunlikning nisbiyligini misollar bilan asoslang.
9. Sistemaning tarkibiy qismlarini struktur birlik deb atash to’g’riligini izohlang. 
10. Nima uchun sistema struktur xususiyatga ega?
                                                         
                                             Adabiyotlar:
1. Solntsev V.M. Yazo’k kak sistemno - strukturnoe obrazovanie. M., «Nauka», 1971., 291 str.
1. Ne’matov H., Bozorov O. Til va nutq, T., «O’qituvchi», 1993.

GLOSSEMATIKA

Struktur lingvistikaning muhim tarmog’i glossematikadir. Bu yo’nalish F.de Sossyur kontseptsiyasi asosida, lekin uning qarashlariga bir tomonlama yondashgan holda maydonga keldi. 
Glossematika yunoncha glossa “til” so’zidan olingan bo’lib, bu yo’nalish tarafdorlarining e’tirof etishiga ko’ra, ob’ektni o’rganishda o’ta sub’ektivizmga yo’l qo’ygan va shuning uchun noilmiy bo’lgan an’anaviy tilshunoslikka qarama-qarshi ravishda paydo bo’ldi.
Glossematikaning asosiy tamoyillari V.Brendalning “Struktural lingvistika”, L.Elmslevning “Til nazariyasi tezislari”, “Boshqaruv tushunchasi”, “Lingvistikada struktur tahlil metodi”, “Til va nutq” singari bir qator asarlarida bayon qilingan.
V.Brendal yuqorida ko’rsatilgan asarida struktural lingvistikaning paydo bo’lish sabablari haqida yozar ekan, bu yo’nalish maydonga kelgunga qadar bo’lgan qiyosiy – tarixiy tilshunoslik, yosh grammatikachilar qo’llagan tekshirish metodlariga baho beradi. Adabiy oqimlarning naturalizm va realizm davriga xos eng kichik faktlarni aniq va sinchkovlik bilan tahlil etish tamoyilidan ilhomlangan qiyosiy - tarixiy tilshunoslik sof pozitivistik xususiyatga ega bo’lgani, u bevosita kuzatishga beriluvchi hodisalarni, ya’ni tovushli nutqni o’rganish bilan cheklanganligiga tanqidiy baho beradi.
Pozitivizm yosh grammatikachilar davrida ham amal qilgani ta’kidlanadi.
XX asrda ko’zga ko’ringan gnoseologlar pozitivistik nuqtai nazarning kuchsiz tomonlarini ochib tashladi. Bunday kontseptsiya hozirgi fanning ravnaqi uchun endi xizmat qilolmasligi aniq bo’lib qoldi.
Natijada barcha fanlarda, shuningdek, lingvistikada ham antipozitivistik ruh kuchaydi.[footnoteRef:32]1 [32: 1 Брендаль В. Структуральная лингвистика.-Звегинцев В.А.История языкознания...с.40-41] 

Ana shunday sharoitda struktur tilshunoslik paydo bo’lganligini ta’kidlaydi.
Strukturalizm nomi bilan ma’lum bo’lgan yangi nuqtai nazarning xarakterli belgisi, uning fikricha, butunlik tushunchasiga ta’kid berishdir.
Glossematikaning asosiy tamoyillari uning yirik vakili bo’lgan L.Elmslev asarlarida yorqin o’z ifodasini topgan.
“Boshqaruv tushunchasi” asarida struktural lingvistika endigina shakllanayotgani, hozirgi kunda u amal qiladigan dastur haqida gapirish ham hali erta ekanligini ta’kidlagan holda, bu tilshunoslikning muhim jihati tilga struktura sifatida yondashuv ekanligini bayon qiladi”[footnoteRef:33]2 [33: 2 Ельмслев Л. Понятие управления.-В.А.Звегинцевнинг юқоридаги асари, с.47] 

Uning fikricha, struktura o’z ichki tartibiga asoslangan ierarxiya ekanligi va yagona tayanch nuqtaga egaligi bilan xarakterlanadi. Bu ierarxiyani faqat deduktiv yo’l bilan yoritish mumkin.
Xuddi shunday ierarxiyani o’rganishga mo’ljallangan deduktiv metodni esa empirik yoki immanent-semiologik metod deb hisoblaydi.
Empirik yoki immanent - semiologik metod belgilar funktsiyasini lingvistik tadqiqotlarning asosiy predmeti deb hisoblaydi. Bu metod, L.Elmslev ta’biri bilan aytganda, semiologik hodisalar bilan semiologik bo’lmagan hodisalarni farqlamasdan, ularni aralashgan holda o’rganuvchi har qanday metoddan afzallikka ega. Empirik metod bu soddalik tamoyiliga asoslangan metoddir.
K.Xansenning fikriga ko’ra, matematikaga tilshunoslikni yaqinlashtirish, hamma joyda sistemani ko’rishga intilish, o’sha davr 
fizikasi ta’sirida materiyaning mavjudligini rad etgan holda tilni aniq tadqiq etishda sof lingvistik predmet-immanent tushunchalarga tayanish L.Elmslev qarashlarining negizidir.[footnoteRef:34]1 [34: 1 Хансен К. Пути и цели структурализма. –ВЯ. 1959, №4, с.94] 

Uning ta’kidlashicha, semiologik funktsiya yangi tushuncha emas. Yangilik semiologik funktsiyani birinchi planga olib chiquvchi struktural yondashuvdir. Struktural metod tufayligina lingvistika sub’ektivlik va noaniqlikdan, intuitiv va sof shaxsiy xulosalardan holi bo’lgan chinakam fanga aylandi.
Struktural lingvistika tilshunoslikda yangi yo’nalish sanalib, uning metodi bir vaqtning o’zida deduktivlik va empirik tamoyilga asoslanishini bayon qiladi.
“Tilshunoslik va struktur tahlil metodi” asarida hozirgi tilshunoslikning asoschisi ko’p jihatdan F.de Sossyur hisoblanishi, chunki u birinchilardan bo’lib, tilni struktur o’rganishga, ya’ni til birliklarini bevosita nutq jarayonida qanday voqelanishidan qat’iy nazar, ular o’rtasidagi munosabatni o’rganishga da’vat etganini bayon qiladi.
Ana shundan kelib chiqqan holda, u real til birliklari tovush yoki harf va ma’nolar emas, balki tovush yoki harf va ma’nolar yordamida gavdalangan munosabat elementlaridir, degan xulosaga keladi. Muhim narsa tovush yoki harflardan emas, balki nutq zanjirida va grammatikadagi paradigmalarda mavjud bo’lgan munosabatlardir. Xuddi ana shu munosabat til sistemasini tashkil etadi. Xuddi ana shu ichki sistema ma’lum bir tilni boshqa bir tildan farqlab turuvchi xarakterli belgi sanaladi.
 Shuning uchun munosabatlar tugunini o’rganish lingvistikaning bosh maqsadi bo’lishi kerakligini, bu munosabatlar tugunining konkrent namoyon bo’lishi til uchun muhim emasligini bayon qiladi. Uning fikricha, ma’lum bir qiymat turli moneta, qog’oz pul, cheklar orqali namoyon bo’lishi mumkin. Lekin ular qanday gavdalanishidan qat’iy nazar qiymat o’zgarmaydi.
Shu sababli L.Elmslev tilni immanent o’rganishni talab qiladi va bunday o’rganishni o’zigacha bo’lgan o’rganish usuli, narsalarning o’zgaruvchan belgilarini farqlamasdan o’rganuvchi transtsendent bilishga qarama-qarshi quyadi. Uning fikricha, shu kungacha til trantsendent bilish, ya’ni tilga yondosh hodisalarni bilish vositasi bo’lib keldi. Masalan, klassik filologiya, eng avvalo, tildan ko’ra adabiyot va madaniyatni; qiyosiy tilshunoslik, eng avvalo, tarixni o’rganish bilan shug’ullanib keldi. Aslida lingvistik nazariya tilni tildan tashqaridagi hodisalar (fizik, fiziologik, psixologik va boshq.) bilan aralashgan holda emas, balki o’z ichidagi yaxlit strukturani o’rganish lozimligini ko’rsatadi.
U o’zi mansub bo’lgan struktur tilshunoslikka izoh berar ekan, tilga o’zaro munosabatlar sxemasi sifatida yondashish mening bosh vazifam, deb bilaman, deydi.[footnoteRef:35]1 [35: 1 Ельмслев Л. Метод структурного анализа в лингвистке.с.52] 

U fikrini davom ettirar ekan, mening butun urinishlarim tilni (langua) amaliy qo’llanishga bog’liq bo’lmagan holda sof forma yoki sxema tarzida o’rganishga qaratilgandir, deydi.[footnoteRef:36]2 Bunday qarash F.de Sossyurning bosh g’oyasi hisoblangan “lingvistikaning yagona va haqiqiy o’rganish ob’ekti “o’zi va o’zi uchun” tarzida qaraluvchi til, ya’ni tilning ichki tuzilishi bo’lishi kerak, degan g’oya ta’sirida maydonga kelganligini qayd etadi. [36: 2 Ельмслев Л. Ўша асар, с.33] 


Empirik tamoyil
Yuqorida L.Elmslevning tilni o’rganish tamoyili empirik tamoyil ekanligini ta’kidlagan edik.
L.Elmslev “Til nazariyasi tezislari (“Prologomeno’ k teorii yazo’ka”) nomli asarida o’zining asosiy nazariy qarashlarini bayon qiladi. U o’z qarashlarini an’anaviy tilshunoslikning kamchiliklarini fosh qilishdan boshlaydi. Uning fikricha, an’anaviy tilshunoslik til tabiatini bilishdan ko’ra til egalarining tarixgacha va tarix davrida bo’lgan sotsial sharoiti va xalqlar o’rtasidagi aloqasini bilishga ko’proq e’tiborni qaratdi. Bu tilshunoslik tildan tashqaridagi hodisalarga ko’proq e’tiborni qaratganligi uchun transtsendentlik xususiyatiga ega bo’ldi. Transtsendent atamasi o’zgaruvchan, ikkinchi darajali, o’tkinchi kabi ma’nolarni bildiradi.
L.Elmslevning ta’kidlashicha, haqiqiy ilmiy tilshunoslik immanentlik xususiyatiga ega bo’lishi kerak. Uning ma’nosi shuki, tilshunoslik tilning ichki xususiyatlarini o’rganish bilan shug’ullanishi kerak.
Shuning uchun lingvistik nazariya tildan tashqaridagi hodisalarga bog’liq bo’lmagan, tilni til qilib turgan barqaror birliklarni qidirishdan iborat bo’lishi lozim. Ana shu barqaror birliklarni ajratish va tavsiflash tamoyilini L.Elmslev empirik tamoyil deb hisoblaydi.
Uning fikricha, bu tamoyilda lingvistik birliklar tavsifi har qanday ziddiyatlardan holi, to’liq va juda sodda bo’lmog’i lozim.
Chex tilshunosi V.Skalichka L.Elmslevning matnni tahlil etishda tadqiqotchilar oldiga qo’ygan uch talabni quyidagicha ifodalaydi: 1) ziddiyatsizlik; 2) tavsifning to’liqligi; 3) soddalik.[footnoteRef:37]1  [37: 1 Скаличка В. Копенгагенский структурализм и “Пражская школа”.- Звегинцев В.А.История языкознания. . . с.93] 

L.Elmslevning empirik tamoyilidagi bu uch talab izchillik, ketma-ketlik xususiyatiga ega. Ziddiyatsizlik to’liqlikdan oldin, to’liqlik soddalikdan oldin keladi. Yuqoridagi uch talab, chex tilshunosi B.Trnkaning ta’kidlashicha, matematik nazariyadan olingan.
Bundan ziddiyatsizlik talabi nazariyaning o’zida tekshiriladi. Chunki matematikada ziddiyatli teoremalarning bo’lishi mumkin emas.
To’liqlik talabiga X.Uldall izoh berar ekan, agar o’rganilgan narsalarning belgilari qoldiqsiz tavsiflangunga qadar, ya’ni narsa bir butun holda ko’rilayotgan tipga birlashtirilgunga qadar tavsiflansa, u to’liqlik talabiga javob beradi.
Bu o’rinda tip tushunchasi ham muhim ahamiyatga ega. Glossematiklar tip atamasi ostida bevosita kuzatishda turlicha namoyon bo’luvchi hodisalarning barchasi uchun xos bo’lgan qandaydir umumiylikni tushunadilar.
Soddalik talabi haqida fikr yuritganda, shuni ta’kidlash kerakki, bu atama glossematiklar tomonidan “oddiylik” ma’nosida emas, balki tushunish va bajarishning engilligi ma’nosida qo’llanilgan.
X.Uldallning izohiga ko’ra, o’rganilayotgan narsaning imkon qadar oz miqdordagi birliklardan tashkil topganligini to’liq ochib bergan tavsif soddalik belgisiga ega bo’ladi. Ana shu soddalikdan ob’ektivlik, izchillik, to’liqlik kabi ilmiy ideallar kelib chiqadi.[footnoteRef:38]1 [38: 1 Березин Ф.М.История лингвистических учений, -М., 1975,. С.236] 

L.Elmslev pozitsiyasining tavsifi uchun eng muhimi ikkinchi punkt, ya’ni tavsifning to’liqligi hisoblanadi.[footnoteRef:39]2 V.A.Skalichkaning ta’kidlashicha, agar tilga har qanday sotsiallikdan uzilgan, boshqa struktur shakllanishlar bilan munosabatidan mahrum qilingan mustaqil struktura sifatida qaralganda, bu talab tabiiy hisoblanadi. [39: 2 Скаличка В. Копенгагенский структурализм. и “Пражская школа”-Звегинцев В.А.История...с.93.
] 

L.Elmslev uchun empirik tamoyil induktsiyani bildirmaydi. Aksincha, u induktsiyani keskin tanqid qilgan holda, deduktsiyani targ’ib qiladi.
Deduktsiya termini ostida butundan bo’lakka tamoyilini, ya’ni butun matndan abzatsga, abzatsdan gapga, gapdan so’zga, so’zdan tovushga o’tish tamoyilini tushunadi. 
An’anaviy tilshunoslik tushunchalarni hosil qilishda soddalikdan murakkablikka (alohida tovushlardan fonemalarga, xususiy ma’nolardan umumiy ma’nolarga va boshq.) tomon yo’nalgan, induktiv bo’lgan bo’lsa, glossematik nazariya, aksincha, umumiylikdan xususiylikka, sinfdan uning qismlariga qarab yo’naladi va deduktiv hisoblanadi. Shuning uchun L.Elmslev o’z metodini empirik va deduktiv ekanligini ta’minlaydi.
Uning fikricha, bu nazariya har qanday tildagi har qanday matnni tavsiflash va oldindan aytish imkoniyatiga ega. Shuning uchun u bu nazariyaning universal mohiyat kasb etishiga umid qiladi.
F.M.Berezinning fikricha, L.Elmslevning bu nazariyasi tabiiy tillarning ichki o’ziga xos xususiyatlarini yo’qqa chiqaradi va shuning uchun tilning tabiatini o’rganishda vosita sifatida bu metoddan foydalanish mushkuldir.[footnoteRef:40]1  [40: 1 Березин Ф.М.Ўша асар, с.238.] 


Invariant-variantlilik

L.Elmslev F.de Sossyurning til-nutq dixotomiyasiga yuqori baho berar ekan, bu farqlanish bevosita shakl va substantsiya o’rtasidagi farqlanishga asoslanganligini ta’kidlaydi. U F.de Sossyurning lingvistik qarashlari “Umumiy lingvistika kursi”da izchil va aniq ifodasini topmaganligi, shuning uchun ziddiyatlarga boy ekanligini bayon qilgan holda, substantsiya va shakl haqidagi qarashlarini bunga misol qilib keltiradi.
Bir o’rinda F.de Sossyur til (langua) ni substantsiya emas, shakl ekanligini aniq ifodalaydi. Bu, darhaqiqat, uning umumiy qarashlariga to’g’ri keladi. Lekin mazkur farqlanish kitobning oxiriga qadar izchil olib borilmaydi. Shu bilan birgalikda yuqoridagi terminlar turli ma’nolarda qo’llaniladi. Lekin F.de Sossyur tadqiqotida eng muhim yangi narsani ajratish mumkin, - deydi L.Elmslev. -Bu tilni sof munosabatlar strukturasi sifatida tushunishdir”.[footnoteRef:41]1  [41: 1 Ельмслев Л. Метод структурного анализа в лингвистике. – Звегинцев В.А. Ўша асар, с.52 ] 

L.Elmslev F.de Sossyurning «Til bu shakldir» degan g’oyasini mahkam ushladi. Shuning uchun uning lingvistik kontseptsiyasida shakl abstrakt mohiyat sifatidagi qandaydir barqarorlik tushuniladi. Uning ta’kidlashicha, har qanday shakl bevosita kuzatishda xilma-xil moddiy ko’rinishlarda namoyon bo’ladi. Ma’lum mohiyatning ana shu xilma-xil moddiy ko’rinishlari substantsiya sanaladi. Masalan, Uyga ketmoq ma’nosi turli-tuman tashqi ifodalarga ega. Tovushlar ketma-ketligi yordamida (fonetik vosita), harflar ketma-ketligi yordamida (grafik vosita), telegraf orqali Morze alifbosi yordamida, imo-ishoralar yordamida (paralingvistik), daftarga o’yish orqali (ko’zi ojizlar vositasi) va boshq. Bir umumiy mohiyatning ana shu xilma-xil gavdalanishlari substantsiya hisoblanadi.
Glossematiklar shakl va substantsiyani o’zaro farqlash bilan birga, mazmun va ifodani ham farqladilar. Aslida lingvistik belgining ikki tomonlamaliligi F.de Sossyur tomonidan ko’rsatilgan edi. Glossematiklar uning bu dixotomiyasini shakl va substantsyaiga ham nisbat berdilar.
Tilni shakl va substantsiya, mazmun va ifoda dixotomiyalari asosida to’rt qatlamda o’rganish ham glossematikaning o’ziga xos xarakterli belgisidir.
Ana shunday bo’linishga asoslanib, glossematiklar ifoda shakli va ifoda substantsiyasi, mazmun shakli va mazmun substantsiyasi kabi tushunchalarni farqlaydilar.
Tilda o’zining ifodasini topgan borliq fakti, tafakkur orqali shakllangan borliq, tushuncha mazmun substantsiyasi, til yordamida sistemalashtirilgan tovushlar zanjiri esa ifoda substantsiyasi hisoblanadi.
Buni L.Elmslev Berlin so’zi orqali tushuntirib beradi. Uning fikricha, yuqoridagi so’zda biz bir xil ifoda substantsiyasiga (tovush zanjiriga) ega bo’lamiz. Lekin bu ifoda substantsiyasi turli tillarda turli xil ko’rinishda bo’ladi: ingl. va:’lin, nem, ber’lin, yapon. Iberulinul kabi. Lekin mazmun substantsiyasi (Berlin haqidagi tasavvur) o’zgarmaydi. Aksincha, bir xil ifoda substantsiyasiga ega bo’lgan ingl. got “oldim”, nem. Goot “xudo”, daniyacha godt “ yaxshi ” so’zlarni talaffuz etganimizda turli mazmun substantsiyasiga (ob’ektiv borliq ma’lumotlari) ega bo’lamiz. 
Bir xil substantsiyaning turlicha ifodalanish imkoniyati boshqa misollar bilan ham dalillanadi. Masalan, Bilmayman jumlasida mavjud bo’lgan fikrni ifodalash kerak bo’lsin. Bu fikr L.Elmslevning ta’kidlashicha, mazmun substantsiyasi hisoblanadi. U barcha tillarda bir xil bo’lsa ham, lekin xilma-xil ifodasiga ega.
L.Elmslev tilda mazmun plani va ifoda planini ajratish bilan birga, ularning har biri o’z shakli va substantsiyasiga ega ekanligini ta’kidlaydi.
Mazmun shakli birligi plerema (yunon «to’liq»: ya’ni “mazmuniy parcha”), bularni o’rganuvchi bo’lim esa plerematika sanaladi.
Ifoda shakli birligi kenema (yunon.”bo’sh”), bularni o’rganuvchi bo’lim kenematika hisoblanadi.
Shakl substantsiyaga nisbatan belgilovchi va barqaror xususiyatga ega bo’lganligi tufayli, u glossematiklarning asosiy o’rganish ob’ektiga aylanadi. L.Elmslev shaklning substantsiyadan to’liq avtonomligini ta’kidlagan holda, tilshunoslik shakllarni o’rganmog’i lozimligini bayon qiladi.
L.Elmslevning bayon qilishicha, mazmun plani va ifoda o’zaro kommutatsiya munosabati orqali bog’langan.[footnoteRef:42]1 Buning ma’nosi shuki, ifoda planidagi o’zgarish mazmun planida ham o’zgarishga olib keladi. Masalan, tol so’zining ifoda planidagi oxirgi tovushni o’zgartirsak, ma’no planida ham o’zgarish ro’y beradi: tol so’zidan tosh so’zi hosil bo’ladi.  [42: 1 Ельмслев Л. Можно ли считать, что значение слов образуют структуру? – Новое в лингвистике II.-М. с. ] 

Agar ifoda planidagi o’zgarish mazmun planidagi o’zgarishga olib kelmasa, bu hodisa substitutsiya hisoblanadi. Masalan, kel so’zining boshidagi k undoshini g undoshiga almashtirsak ham so’zning mazmun planida o’zgarish ro’y bermaydi.
Kommutatsiyada ifoda plani elementi bilan mazmun plani elementi sistemaning mustaqil elementi sifatida qaraladi. Ular o’zaro almashinish xususiyatiga ega bo’ladi. Bunday elementlar invariant hisoblanadi. Substitutsiya munosabatida bo’lgan elementlar bir invariantning variantlari sanaladi.
L.Elmslevning fikricha, matnning ko’pgina joylarida bir xil qo’shma gaplar, bir xil sodda gaplar, bir xil so’zlar va boshqalar uchraydi. Boshqacha aytganda, har bir qo’shma gapning, har bir sodda gapning, har bir so’zning ko’pgina namunalari uchraydi. Bu namunalar variant, namunalar mohiyati esa invariant sanaladi. 
Masalan, Qachon u kelsa, men buni bajaraman gapidagi qachon u kelsa qismini qachon u aytsa bilan almashtirsak, ifoda plani elementlarining o’zgarishi ma’no planining o’zgarishiga olib keladi. Shuning uchun ular invariantlar sanaladi. Qachon u kelsa, U qachon kelsa jumlalari variantlar hisoblanadi. 
 Bundan ko’rinadiki, invariant-variantni belgilashda nutqiy jarayondagi real nutqiy birliklarni, ya’ni variantlarni muhim belgilariga ko’ra chegaralangan miqdordagi sodda elementlarga birlashtirish tamoyili muhim ahamiyatga ega. Bunga murakkab elementlarni izchil ravishda parchalash natijasida erishildi. Masalan, ifoda planini parchalash (matn-pariodlar –gap – so’z – bo’g’in – fonema), shuningdek, mazmun planini parchalash natijasida oxir oqibat bo’laklarga bo’linmas birlikni ajratishga erishiladi. Mazmun planidagi ana shunday eng kichik birlikni L.Elmslev figura atamasi bilan nomlaydi. 
Figuralar lingvistik belgi tarkibiga kiruvchi, belgi bo’lmagan qismi sanaladi. Ular belgilar sistemasiga belgining qismi sifatida kiradi.
Uning fikricha, til shunday shakllanganki, bir siqim figuralar va uning yangi-yangi joylashuvi orqali qator belgilar hosil qilinishi mumkin. Figuralar L.Elmslev tushunchasiga ko’ra, eng kichik mazmuniy birlik bo’lib, ularning kombinatsiyasi belgining mazmuniy tomonini hosil qiladi. Masalan, yigit so’zining mazmuniy tuzilishidan quyidagi figuralarni ajratish mumkin: “shaxs”, “yosh”, “erkak”. Keyingi figuraning o’zgarishi esa qiz belgisini beradi.
L.Elmslevning ta’kidlashicha, tilshunoslikka figura tushunchasining kiritilishi tilning ichki tuzilishini yoritishga qulay imkoniyat yaratadi.
Uning figura haqidagi ta’limoti Praga lingvistik maktabi vakillari: N.S.Trubetskoyning fonologik sathda farqlovchi belgilar, V.Skalichkaning grammatik sathda sema (eng kichik grammatik birlik) tushunchalari bilan hamohang sanaladi va u til semantik tuzilishidagi eng kichik birlikni ajratish yuzasidan qilingan harakatning natijasidir. 
L.Elmslev substantsiyani lingvistikaning o’rganish ob’ektidan chiqaradi va lingvistik birliklarning yagona tahlil usuli lingvistik birliklar o’rtasidagi munosabatni o’rganish, deb hisoblaydi.
Lingvistik birliklar o’rtasidagi tobe munosabatni ifodalash uchun u funktsiya atamasini qo’llaydi. Funktsiya a’zolarini ifodalash uchun esa funktiv atamasidan foydalanadi. Funktiv sifatida barqaror (konstanta) va o’zgaruvchan birliklar qo’llanilishi mumkin. Funktsiya doirasida qo’llanilishi zarur bo’lgan funktiv barqaror, zarur bo’lmagan funktiv esa o’zgaruvchan hisoblanadi.
Konstanta va o’zgaruvchanlik asosida L.Elmslev uchta muhim munosabatni ajratadi:
1)interdependentsiya; 2) determinatsiya; 3) konstellyatsiya.
Interdependentsiya atamasi ostida ikki konstanta o’rtasidagi o’zaro tobelilik, ya’ni biri ikkinchisining bo’lishini taqozo etishi tushuniladi. Bunday munosabatda biri ikkinchisisiz mavjud bo’lmaydi. Masalan, lisoniy birliklarning ma’no plani bilan shakl plani o’zaro shunday munosabatda bo’ladi. Yoki unlilar va undoshlar o’rtasidagi, jaranglilar va jarangsizlar, qaratqich va qaralmish o’rtasidagi munosabat interdenpendentsiya sanaladi.
Konstanta va o’zgaruvchan birliklar o’rtasidagi bir tomonlama munosabat determinatsiya hisoblanadi. Bu munosabatda bir a’zo ikkinchisining bo’lishini taqozo etadi. Sifatning aniqlovchi vazifasida kelishi uchun aniqlanmishning bo’lishi zarur. Uning bo’lishi taqozo etiladi. Lekin aniqlanmish vazifasidagi ot aniqlovchisiz ham ishlatilaveradi. Shuningdek, bosh va ergash gaplar ham o’zaro determinatsiya munosabatida bo’ladi. (bundan xavola bo’lakli qo’shma gaplar mustasno).
Funktsiya a’zolarining biri ikkinchisini taqozo etmasa, bunday munosabat konstellyatsiya sanaladi. Masalan, ravish bilan fe’l o’rtasidagi munosabatda birining bo’lishi ikkinchisiga bog’liq emas.
L.Elmslevning til sistemasida mavjud bo’lgan xilma-xil munosabatlarni bu uch munosabat ostiga birlashtirishi uning tilni o’rganishda deduktiv tamoyilni amalga oshirish harakatining ifodasidir.
TRANSFORMATSIYA METODI (TM)
Transformatsiya metodi dastlab deskriptiv lingvistika nazariyotchilaridan biri Z.S.Xerris tomonidan tavsiya qilingan edi.[footnoteRef:43]1 Uning fikriga ko’ra, transformatsion tahlil (TT) BI metodi duch kelgan murakkabliklarning bir qancha qismini bartaraf qilishga yordam beradi. TT ko’p jihatdan til tuzilish tahlilining algebraik metodini namoyon qiladi.[footnoteRef:44]2 [43: 1 Хэррис З.С. Совместная встречаемость и трансформация в языковой структуре. –Новое в лингвистике, II, -М., 1962, с.528.]  [44: 2 Хэррис З.С. Ўша асар, с. 529.] 

Z.S.Xerris tomonidan tavsiya etilgan TM uning shogirdi N.Xomskiy tomonidan rivojlantirildi.[footnoteRef:45]3 [45: 3 Хомский Н. Синтаксические структуры. – Новое в лингвистике. II, -М., 1962, с. 412.] 

L.S.Barxudarov TL ni ham o’z ichiga olgan generativ lingvistikani (GL) struktur lingvistikadan farqlagan holda, uni tilshunoslikning struktur lingvistikadan keyingi bosqich deb hisoblaydi.[footnoteRef:46]4 [46: 4 Бархударов Л.С. Истоки, принципы и методология порождающей грамматики. (введение). –«Проблемы порождающей грамматики и семантики». тўплами. -М., 1976, с. 5. ] 

U tilshunoslik tarixini olamni bilishning dialektik nazariyasi belgilab bergan uch bosqichning qaysisiga tayanib ish ko’rish belgisiga ko’ra uch bosqichga-uch grammatik nazariyaga bo’ladi: a) an’anaviy, b) struktur, v) generativ (tug’diruvchi) lingvistika.
L.S.Barxudarov fikriga ko’ra, yuqoridagi uch tilshunoslik bilishning uch bosqichiga asoslanadi. Dialektik falsafa bilishning bevosita kuzatish, analiz va sintez bosqichlarini e’tirof etadi. An’anaviy tilshunoslik bilishning birinchi bosqichiga, struktur tilshunoslikning deskriptiv yo’nalishi ikkinchi bosqichiga, struktur tilshunoslikning glossematika va TL yo’nalishi esa sintez bosqichiga tayanadi.
XX asrning 50-yillarida shakllanib, rivojlanish bosqichiga o’tgan struktur tilshunoslikning deskriptiv maktabi vakillari an’anaviy tilshunoslikning aniq lingvistik tadqiqot tamoyillari yo’q ekanligini tanqid qilgan holda, o’z oldilariga tilni o’rganishning formallashtirilgan tahlil tizimini ishlab chiqishni maqsad qilib qo’ydilar. Ana shunday tahlil asosida tadqiqotchi ob’ektni o’rganishda har qanday sub’ektivlikdan holi bo’lgan ob’ektiv xulosaga kelishi mumkinligini ta’kidlaydilar. Lekin struktur tilshunoslikning glossematika yo’nalishida substantsiyani shakldan ajratish shu darajaga etdiki, natijada shakl o’zining substantsiyasidan ajralib qoldi.
Bu esa struktur tilshunoslik bag’ridan yangi yo’nalish-generativ lingvistikaning o’sib chiqishiga olib keldi.
Hozirgi kunda empirizm nomi bilan yuritilayotgan tilshunoslik yo’nalishi L.Blumfild nomi bilan bog’lansa, unga qutbiy zidlanishda turuvchi ratsionalizm yo’nalishidagi generativ lingvistika N.Xomskiy nomi bilan bog’liqdir. Bu ikki yo’nalish o’rtasidagi muhim farqlovchi belgilar empirizm va ratsionalizm,[footnoteRef:47]1 mentalizm va antimentalizmdir. L.Blumfild ma’nodan holi bo’lgan shaklni o’rganishni targ’ib qiladi. Shuning uchun uning g’oyasi antimentalistik xarakterga ega. [47: 1 Звегинцев В.А. Язык и лингвистическая теория. МГУ, 1973, с. 61.] 

TMga muvofiq, har qanday tilning sintaktik sistemasini yadro gaplar nomi bilan yuritiluvchi eng kichik (elementlar) gaplar tiplari yig’indisi sifatida gavdalantirish mumkin. Yadro gaplar deb sodda, yig’iq, darak gap tushuniladi. Fe’l kesimli gap bo’lsa, kesimi aniq nisbatda turadi. Bu eng kichik gaplar har bir tilning sintaktik sistemasining asosini tashkil etadi.
Yadro gaplardan turli shakliy o’zgarishlar asosida asosiy ma’noni saqlagan holda ikkilamchi sintaktik qurilmalarning hosil qilinishi transformatsiya hisoblanadi. Bu metod gapning shakliy va mazmuniy tuzilishlarining o’zaro munosabati zaminida vujudga keladi.[footnoteRef:48]2 [48: 2 Бўронов Ж. Ўша асар, 39-бет.] 

TM gapning ichki va tashqi strukturasi va bu struktura birliklarining o’zaro munosabatiga tayanadi. Deskriptiv lingvistikada qo’llanuvchi ichki struktura gapdan anglashilgan ma’no tuzilishini, tashqi struktura esa muayyan mazmuniy tuzilishining shakliy, ifoda tomonini bildiradi.
V.S.Xrakovskiy ta’kidlaganidek, matn tarkibidagi har qanday gap (jumla) nutqiy faoliyatning yakuniy xosilasi sanalib, murakkab, ko’p qirrali xususiyatga ega bo’ladi. Shuning uchun uni turli tomondan turlicha o’rganish mumkin.[footnoteRef:49]1 [49: 1 Храковский В.С. Очерки по общему и арабскому синтаксису. -М., 1970, с. 5.] 

Bir yo’nalish doirasida nutqiy jarayonda gap hosil qilishga oid masalalar asosiy o’rganish ob’ekti bo’lsa, ikkinchi yo’nalish doirasida gap modellari ro’yxatini, inventarini belgilash bilan bog’liq sof lingvistik masalalar o’rganiladi. A.V.Isachenkoning fikriga ko’ra, sintaktik modellarning yakuniy modellarini izlash ilmiy sintaksisning birlamchi va asosiy vazifasidir.[footnoteRef:50]2 Lekin tadqiqot maqsadi faqat gap modellarining statistik tavsifi bilangina cheklanib qolmasligi lozim. Sistemaviy sintaksis uchun sinxroniyadagi u yoki bu sintaktik modellar o’rtasidagi o’zaro munosabatni yoritish, statistik tavsifni dinamik tavsif bilan to’ldirish zarur bo’ladi. [50: 2 Исаченко А.В. Трансформационный анализ кратких и полных прилагательных. –сб. Иследования по структурной типологии. -М., 1963, с. 61.] 

Transformatsion tahlil ana shunday zaruriyatni qoplash vazifasini bajaradi. TM uchun yadro gap, transformatsiya qoidasi va hosila gap tushunchalari muhim sanaladi.
Yadro gap, ya’ni transformatsiya uchun asos bo’lgan gap operand, hosila gap transform yoki transformand, operanddan transformandni hosil qiluvchi vositani tansformatsiya operatori deb yuritiladi.[footnoteRef:51]3 [51: 3 Эшби У.Р. Введение в кибернетику. -М., 1963, с.61.] 

Z.Xerrisning fikriga ko’ra, transformatsiya bir gapning ikkinchi gap shakliga shunday o’zgarishiki, unda asos gap hosila gap o’rtasida ham leksemalar tarkibi, ham ma’nosi nuqtai nazardan bir xillik mavjud bo’ladi.[footnoteRef:52]1 Demak, mazmuniy mundarija transformandlar uchun invariant sanaladi. [52: 1 Хэррис З.С. Ўша асар, с. 540.] 

Operand bilan transformand o’rtasida transformatsiya munosabati mavjud bo’ladi. Ular ikkisi o’zaro transformatsiya munosabati bilan bog’langan bo’ladi.
Shunday qilib, o’zaro transformatsiya munosabatida bo’lgan gaplar bir xil leksik maqomga ega bo’lib, bir xil elementar ma’nolar kombinatsiyasidan tashkil topgan holda, turli xil grammatik (shakliy) maqomga ega bo’ladi.
Transformatsiya maxsus transformatsiya qoidalari orqali amalga oshiriladi. J.Bo’ronov ta’kidlaganidek, transformatsion qoida asosiy va hosilaviy modellar o’rtasidagi munosabatlarni topish usuli sanaladi. Transformatsion qoida BIga ajratish qoidasini, transformatsion modellar yaratish qoidasini va morfofonemik qoidalarni o’z ichiga oladi. Transformatsion qoida bitta konstruktsiya yoki gapning ma’nosini ochishda bir qancha hosilaviy konstruktsiya yoki gaplardan foydalana oladi.[footnoteRef:53]2 [53: 2 Бўронов Ж. Ўша асар, 42-бет.] 

Demak, transformatsiyaga asos bo’lgan konstruktsiya va transformandlar bir umumiy ma’no va barqaror leksik birliklar zanjiri asosida birlashib, bir sintaktik paradigmani hosil qiladi va unda yadro gap paradigmaning bosh a’zosi sanaladi.
Ko’rinadiki, yadro gap modeli va uning turli hosilalari ro’yxatining olinishi u yoki bu tilda muayyan axborotni turlicha ifodalash imkoniyatlarini ochib beradi.
Yuqorida ta’kidlanganidek, yadro gapning shaklini o’zgartirish bilan uning turli transformandlarini hosil qilish ma’lum transformatsiya qoidalari asosida amalga oshiriladi.

Ko’pchilik mualliflar tomonidan transformatsiyaning to’rtta qoidasi qayd etiladi: 
1) o’rin almashtirish transformatsiyasi yoki permutatsiya transformatsiyasi. Bunda yadro gap tarkibidagi sintaktik birliklarning o’rni almashtiriladi. Lekin bu qoida amalga oshirilganda, sintaktik birlikning mohiyati o’zgarmasligi kerak. 
Masalan, Farhod keldi         Keldi Farhod;
2) substitutsiya, ya’ni yadro gap tarkibidagi bir elementni o’zaro substitutsiya munosabatida bo’lgan  boshqa element bilan almashtirish. Masalan, Men uning nima xohlashini bilaman	    Men buni bilaman;
3) ad’yunktsiya, ya’ni yadro gap tarkibiga boshqa elementlarni qo’shish. Masalan, Men o’qidim		Men bu kitobni o’qidim;
4) ellipsis, ya’ni yadro gap tarkibidan ayrim elementlarni soqit qilish. Masalan, Men keldim		  Keldim.
TMning DMdan kuchli tomoni shundaki, DM 40-50- yillargacha faqat faktlarni tahlil qilish bilan cheklangan bo’lsa, TM tahlil metodlarini ishlab chiqishga asosiy e’tiborni qaratdilar.[footnoteRef:54]1 [54: 1 Основные направления структурализма. -М., 1964, с.191. Яна қаранг. Хомский Н. Синтаксические структуры. –Новое в лингвистике. Вып.2, -М., 1962, с. 459-460.] 

Agar distributiv tahlil va BI metodlari jumla qanday mayda qismlardan tashkil topadi, degan savolga javob berishga harakat qilgan bo’lsa, TM bu jumla qanday gapning transformatsion qayta shakllanishidan hosil bo’lgan, degan savolga javob berishi lozim bo’ldi. F.M.Berezin to’g’ri ta’kidlaganidek, TMning ojiz tomoni ana shunda namoyon bo’ladi. Chunki TT bevosita lingvistik materialdan kelib chiqmaydi, balki dastlab sof empirik asosga quriladi, so’ngra til materiali asosida tekshiriladi. Bundan tashqari TMning qo’llanilish doirasi va turli tillardagi yadro gaplar tiplarining miqdori aniq belgilanmagan.[footnoteRef:55]1 [55: 1 Березин Ф.М. Ўша асар, с. 263.] 

Bundan tashqari, sintaktik sathda transformatsiya bilan derivatsiya o’rtasidagi o’xshashlik va farq ochilmaydi. Yadro gapning mohiyatini o’zgartirib yuboradigan shakliy o’zgarishlar ham transformatsiya doirasida o’rganiladi. Masalan, transformatsiya qoidasi sifatida alohida tur qilib nominalizatsiya ajratiladi. Bunda yadro gap kesimidagi kesimlik shaklining yo’qotilishi transformatsiya vositasi hisoblanadi. Masalan,  Dars boshlandi		darsning boshlanishi. Bu esa transformatsiya oldiga qo’ygan talabga javob bermaydi. Chunki transformatsiya yadro gapning gaplik holatini saqlab qolish doirasidagi turli ichki grammatik o’zgarishlardir. Yuqoridagi holda esa yadro gap gaplik holatini yo’qotib, birikmaga aylanyapti.
TMdagi ana shu cheklangan tomonni e’tiborga olgan holda, V.S.Xrakovskiy sintaktik transformatsiya bilan sintaktik derivatsiyani bir-biridan farqlash lozimligini ta’kidlaydi.[footnoteRef:56]2 [56: 2 Храковский В.С. Ўша асар, с. 13.] 

S.D.Katsnelson gaplar o’zaro faqat transformatsiya munosabatida emas, balki derivatsiya munosabatida ham bo’lishini bayon qilgan edi.[footnoteRef:57]3 [57: 3 Кацнельсон С.Д. Порождающая грамматика и принцип деривации, -сб. «Проблемы языкознания», -М., 1967.] 

Shuning uchun V.S.Xrakovskiy sintaktik derivatsiya deb  hosila gapning asos gapdan grammatik maqomi va mazmuni jihatidan farq qiladigan shakliy o’zgarishni tushunadi.[footnoteRef:58]4 [58: 4 Храковский В.С. Ўша асар, с. 13.] 

Derivatsiyaning tarkibiy qismlarini ham transformatsiyaning tarkibiy qismlariga anologiya yo’li bilan quyidagicha belgilaydi: asos gap uchun operand, hosila gap uchun derivat, yasovchi vosita uchun esa derivatsiya operatori atamalarini qo’llaydi.
Yuqorida ko’rib o’tilgan lingvistik tahlil metodlari Amerika 
deskriptiv lingvistikasining tulshunoslik nazariyasi uchun bergan eng qimmatli tomonlaridar. Bu metodlar garchi tilning qanday funktsial-lashuvi haqida savolga javob bera olmasa ham,  lekin uni tavsiflash uchun katta xizmat qildi.  Bu tahlil metodlarining ko’p jihatlari bugungi tilshunoslikning tahlil usuli uchun ham foydadan holi emas.
Nazorat savollari
1. Amerika strukturalizmi nima uchun deskriptiv lingvistika deb nomlanadi?
2. Deskriptiv lingvistika vakillari tilshunoslikning bosh vazifasi deb nimani tushunadi?
3. Sepirning til haqidagi g’oyalari nimalardan iborat?
4. Sepir-Uorf gipotezasi deganda nimani tushunasiz?
GLOSSARIY

Ad’yunktsiya – Yadro gap tarkibiga boshqa elementlarni qo’shish yo’li bilan transformandlarni hosil qilish qoidasi.
Assotsiativ munosabat – Lisoniy (lingvistik) birliklarning so’zlovchi xotirasida o’zaro bog’liq munosabati. (Sossyur)
Bevosita ishtirokchilar – 1.Zaruriy nutqiy birliklar bog’lanishi. (Blumfild) 2.Muayyan konstruktsiyaning  shakllanishida bevosita ishtirok etgan bir yoki bir necha ishtirokchi.
Belgi – Idrok qiluvchiga  o’zi haqida va ushbu belgidan tashqaridagi boshqa narsa haqida ma’lumot beruvchi moddiy vosita.
Bir o’lchovli zidlanish – Ikki a’zoning zidlanishi uchun asos bo’lgan belgining faqat shu zidlanishgagina xos bo’lib, zidlanish sistemasining boshqa a’zolarida uchramaydigan zidlanish. (Trubetskoy)
Bog’liq morfema – Jumla bo’lib kela olmaydigan shakl. (Blumfild)
Bog’liq shakl – Hech qachon alohida qo’llanilmaydigan shakl. (Blumfild)
Gap - ma’lum qoidalar asosida tashkil topgan morfemalar ketma-ketligi. (Blumfild)
Glossema – Til signallarining eng kichik ma’noli birligi. (Blumfild)
Gradul (darajali) zidlanish – Zidlanuvchi a’zolar zidlanishga asos bo’lgan belgining turli darajasini ko’rsatuvchi zidlanish. Masalan, og’iz ochilishining turli darajasini ko’rsatuvchi u-o’-o; i-e-a unlilari zidlanishi. (Trubetskoy)
Divergent – Devergentsiya hodisasi asosida hosil bo’lgan tovush. (Boduen)
Deduktiv metod – O’rganilayotgan ob’ektga butunlik sifatida qarash va uni butundan bo’laklarni ajratish yo’li bilan tilning ierarxik tabiatini ochish usuli. Butun uning qismlari yig’indisidan doimo katta deb qaraladi. Chunki qism faqat butunning qismigina bo’lib qolmay, o’zining ham mustaqil hayotiga ega.
Delimitativ funktsiya – Gap tarkibidagi bir so’zni boshqa so’zdan fonetik jihatdan ajratish vazifasi. (Trubetskoy)
Derivat – Yadro gapdan ma’lum derivatsiya operatori yordamida yasalgan hosila gap.
Derivator – ayn. Derivatsiya operatori.
Derivatsiya operatori – Yadro gapdan hosila gapni yasovchi vosita.
Determinatsiya – Barqaror va o’zgaruvchan birliklar o’rtasidagi bir tomonlama tobe munosabat.
Diaxron lingvistika – Ob’ektlarning dinamik, evolyutsion jarayonini o’rganuvchi tilshunoslik. (Sossyur)
Divergentsiya – Kombinatsion tobelik munosabati natijasida hosil bo’lgan kombinatsion o’zgarish. (Boduen)
Distinktiv funktsiya – Tovushlarning ma’noli birliklarni bir-biridan farqlash vazifasi.
Distributsiya – 1.Elementlarning joylashish tartibi, o’zaro munosabati. 2.Elementlarning munosabat tiplari, modellari.
Doimiy zidlanish – Til sistemasidagi zidlanuvchi a’zolar nutq jarayonida muayyan sintagmatik munosabatga kirishganda ham, zidlanishga asos bo’lgan belgini saqlab qoluvchi zidlanish.
Immanent – semiologik metod – Lingvistik birliklarni ierarxik tuzilishga ega bo’lgan butunlik sifatida e’tirof etuvchi va uning ana shu ierarxik tuzilishini yoritishga qaratilgan usul.
Induktiv metod – Bevosita kuzatishda berilgan nutqiy birliklarning fizik, fiziologik tabiatiga asoslanib o’rganish usuli.
Integral (birlashtiruvchi) belgi – Ikki  zidlanayotgan a’zolarni bir-biridan farqlovchi belgi.
Interdependentsiya – Biri ikkinchisining bo’lishini taqozo qiluvchi o’zaro tobelilik munosabati. (Elmslev)
Ifoda substantsiyasi – Til yordamida sistemalashtirilgan tovushlar zanjiri. (Elmslev)
Ichki lingvistika – Muayyan bir tilning ichki tuzilishi va xususiyatini, nutqiy faoliyatni o’rganuvchi fan. (Sossyur)
Ishtirokchilar – 1.Konstruktsiya tarkibida ishtirok etgan barcha ma’noli birliklar. 2.Matn qismlari. (Blumfild)
Kenema – Ifoda plani birligi. (Elmslev)
Kenematika – Kenemalarni o’rganuvchi tilshunoslik bo’limi. (Elmslev)
Kogerentsiya – Tovushlarning o’zaro yoki birining ikkinchisiga kombinatsion tobeligi. (Boduen)
Kommutatsiya – Ifoda planidagi o’zgarishning mazmun planida ham o’zgarishga olib kelishi munosabati.
Konstellyatsiya – Funktsiya a’zolarining biri ikkinchisini taqozo etmaydigan tobe munosabat. (Elmslev)
Konstituent – Ichki murakkab shakl uchun umumiy qism sanalgan til shakli. (Blumfild)
Konstruktsiya – Morfemalarning o’zaro qo’shiluvidan tashkil topgan butunlik. (Blumfild)
Kontiniuum – Jumla. (Blumfild)
Kontrast distributsiya – Bir xil qurshovda biri o’rnida ikkinchisi almashinib kelib, ma’noni o’zgartiruvchi munosabat.
Korrelyativ – Tarixan bir manbadan kelib chiqsa ham, hozirgi kunda farqlanuvchi turli tovushlar. Masalan, rus tilida begu – bejat so’zlaridagi g-j tovushlari. (Boduen)
Korrespondent –Tarixan bir manbadan kelib chiqib, hozirgi qardosh tillarda farqli talaffuz qilinuvchi tovushlar. (Boduen)
Kulminativ funktsiya – Gap tarkibidagi so’zlarni fonetik jihatdan uyushtirish, so’z qismlarini bir urg’u ostiga birlashtirish vazifasi. (Trubetskoy)
Ko’p o’lchovli zidlanish – Ma’lum bir zidlanish uchun asos bo’lgan belgi zidlanish sistemasining boshqa a’zolarida ham uchraydigan zidlanish.
Leksema – Erkin morfema. (Blumfild)
Leksikon - Tilning barcha erkin morfemalar zahirasi. (Blumfild)
Mazmun substantsiyasi – Tilda so’z ifodasini topgan borliq fakti, tushuncha. (Elmslev)
Me’yor – Til birligining moddiy shakl sifatidagi izohi. (Elmslev)
Morfema – 1. Boshqa mayda morfologik birliklarga bo’linmaydigan morfologik birlik. (Boduen) 2. Eng kichik ma’noli shakl. (Blumfild) 3. Tilning mazmuniy sistemasi bilan to’liq qo’llaniladigan eng kichik ifoda sistemasi birligi. (Glison)
Murakkab shakl – Boshqa til shakllariga fonetik-semantik jihatdan qisman o’xshash bo’lgan shakl. (Blumfild)
Neytralizatsiyalashgan (mo’’tadillashgan) zidlanish – Til sistemasidagi zidlanuvchi a’zolar nutq jarayonida muayyan sintagmatik munosabatga kirish natijasida ular o’rtasida zidlanishga asos bo’lgan belgining yo’qolishi. (Trubetskoy)
Noema – Glossemaning ma’no tomoni. (Blumfild)
Nutq - 1. Qisqa muddatli, tarixan betakror so’zdan foydalanish faoliyati. (A.Gardiner) 2. Amaldagi til. 3. Munosabat tugunlarining namoyon bo’lishi. (Elmslev)
Nutqiy akt – Individual nutqiy jarayon. (Elmslev)
Nutqiy faoliyat – 1. Sotsiallik va individuallik belgilarini o’zida mujassam etgan, til-nutq munosabati birligidan tashkil topgan butunlik. (Sossyur) 2. Til va nutq sintezi. (Mikush)
Operand – Transformatsiya uchun asos bo’lgan gap. Qarang. Yadro gap.
 Oxirgi (terminal) ishtirokchi – Matn qismlarini bo’lganda eng oxirgi mazmuniy bo’lakka bo’linmas qism. (Blumfild)
Parataksis – Segment birliklar ustiga qo’yilgan va sintaktik birliklarni izohlashga yordam beradigan ustsegment birliklarni o’rganuvchi tilshunoslik bo’limi.
Permutatsiya – Konstruktsiya tarkibidagi lisoniy birliklarning o’rnini o’zgartirish yo’li bilan transformandlarni hosil qilish qoidasi.
Plerema – Mazmun plani birligi, mazmuniy parcha. (Elmslev)
Plerematika – Pleremalarni o’rganuvchi tilshunoslik bo’limi. (Elmslev)
Privativ zidlanish - Qiyosga asos bo’lgan belgi zidlanuvchi a’zolarning birida bor, boshqasida yo’q bo’lgan zidlanish. Masalan, t-d, k-g undoshlari o’rtasidagi zidlanish privativ bo’lib, zidlanishga asos bo’lgan ovoz belgisi zidlanishlarning birinchi a’zolarida yo’qligi, ikkinchi a’zolarida borligi bilan xarakterlanadi. (Trubetskoy)
Sema – Boshqa mayda bo’lakka bo’linmaydigan eng kichik ham shakliy, ham funktsional birlik. (Skalichka)
Semema – Morfemaning ma’no tomoni. (Blumfild)
Sintagma – Nutq oqimida biri ikkinchisi orqasidan terilib cho’ziqlikni hosil qiluvchi nutqiy birliklar bog’lanishi. (Sossyur)
Sintagmatik butunlik – Ikki va undan ortiq elementlarning o’zaro bog’liq munosabatidan tashkil topgan butunlik. (Sossyur)
Sintagmatik munosabat – Lisoniy (lingvistik) birliklarning muayyan bir chuziqlikdagi ketma-ket munosabat. (Sossyur)
Sintaktik derivatsiya – Hosila gapning asos (yadro) gapdan grammatik maqomi va mazmuni jihatidan farq qiladigan shakliy o’zgarish.
Sintaktik konstruktsiya – Tarkibidagi bevosita ishtirokchilarning har qaysisi bog’liq morfema bo’lmagan til shakli. (Blumfild)
Sinxron (statik) lingvistika – Ob’ektlarning muayyan bir davridagi turg’un holatini o’rganuvchi tilshunoslik. (Sossyur)
Sodda shakl – Boshqa til shakllariga o’xshamagan shakl (morfema).
Stem (asos) -  So’z o’zgarishi va yasalishi uchun tayanch nuqta  bo’lib xizmat qilgan, ya’ni bog’liq morfemalarni o’ziga qabul qiluvchi qism. (Blumfild)
Struktura – 1. O’zaro bog’langan va shartlangan munosabatda bo’lgan elementlardan tashkil topuvchi butunlik. 2. Munosabat tugunlari. (Elmslev) 3.  Bevosita kuzatishdan yashiringan va ilmiy tahlil asosida tiklangan tilning ichki asosi. (Novak)
Substantsiya – 1. Sezgi a’zolari ta’siriga beriluvchi moddiylik. (Sossyur) 2. Ma’lum shaklning (mohiyatning) bevosita kuzatishda xilma-xil moddiy ko’rinishlari. (Elmslev)
Substitut – Ma’lum sinfga mansub bo’lgan bir shaklning muayyan bir sharoitda boshqasi bilan almashinib kelishi. (Blumfild)
Substitutsiya – 1. Ifoda planidagi o’zgarishning mazmun planidagi o’zgarishga olib kelmaydigan munosabat. 2. Konstruktsiya tarkibidagi bir lisoniy birlikni boshqasi bilan almashtirish yo’li bilan transformandlarni hosil qilish qoidasi.
Sxema – Til birligining sof shakl sifatidagi izohi. (Elmslev)
So’z-morfema – Bitta erkin morfemadan tashkil topgan birlik. Minimal erkin shakl. (Blumfild)
Tagmema – Grammatik ma’noli birlik. (Blumfild)
Taksema – ayn. Fonema. (Elmslev)
Tashqi lingvistika – Tilning yashashi uchun zarur bo’lgan tashqi shart-sharoitlarni o’rganuvchi fan. (Sossyur)
Terminal zanjir – Bevosita ishtirokchilarga ajratish uchun asos bo’lgan har qanday gap zanjiri.
Til – 1. Til egalarining har biri xotirasida mavjud bo’lgan nutqiy faoliyatga kirishish imkoniyati, nutqiy faoliyatning bir qismi. (Sossyur) 2. Til egalari ongida virtual mavjud bo’lgan grammatik sistema. (Sossyur) 3. Har qanday lug’at va har qanday sintaktik modellar yig’indisi. (A.Gardiner) 4. Munosabat tugunlari. (Elmslev) Amalda qanday moddiylashishiga bog’liq bo’lmagan sof sxema, sof shakl. (Elmslev)
Tilni immanent o’rganish – Tilni nolisoniy (fizik, fiziologik, psixologik, mantiqiy, sotsiologik) hodisalar qorishmasi (konglamerati) sifatida emas, balki o’z ichida yopiq bo’lgan bir butun struktura sifatida, o’ziga xos (sue generis) ichki struktura sifatida o’rganish. (Elmslev)
Tilni transtsendent o’rganish – Tilni o’zgaruvchan, o’tkinchi, ikkinchi darajali belgilarini nolisoniy hodisalar bilan qorishiq holda o’rganish. (Elmslev)
Transform – Transformatsiya natijasida hosil bo’lgan gap.
Transformand – ayni. Transform.
Transformatsiya – Yadro gaplardan turli shakliy o’zgarishlar asosida asosiy ma’noni saqlagan holda ikkilamchi sintaktik qurilmalarning hosil qilinishi.
Transformatsiya qoidalari – Transformatsiyani amalga oshirish uchun qo’llaniladigan usullar.
Transformatsiya operatori – Operanddan transformni hosil qiluvchi vosita.
Uzus – Til birligining ko’nikmalar birligi sifatidagi izohi. (Elmslev)
Figura – Mazmuniy eng kichik birlik. (Elmslev)
Fonema – 1. Real talaffuz qilinuvchi tovushlar abstraktsiyasi (modeli, invarianti). (Boduen) 2. Muayyan til nuqtai nazaridan ketma-ket boshqa mayda fonologik birlikka bo’linmaydigan fonologik birlik. (Trubetskoy) 3. Ovoz belgisining minimal o’xshashligi. (Blumfild) 4. Farqlovchi (relevant) belgilar yig’indisi. (Trubetskoy) 5. Funktsional bo’linmas taksema. (Elmslev) 6. Bir jumlani ikkinchisidan farqlash uchun xizmat qiluvchi til ifoda sistemasining minimal birligi. (Glison)
Fonologik muhim (relevant) zidlanish – Ma’lum bir tildagi ikki so’zni bir-biridan farqlash uchun xizmat qiluvchi zidlanish. (Trubetskoy)
Fonologik nomuhim (irrelevant) zidlanish – Ma’lum bir tildagi ikki so’zni bir-biridan farqlash uchun xizmat qilmaydigan zidlanish. (Trubetskoy)
Formant – So’zning qismini tashkil etuvchi bog’liq shakl. (Blumfild)
Funktiv – Tobe munosabat a’zolari. (Elmslev)
Funktsional lingvistika – Tahlil jarayonida lisoniy birliklarning strukturasi bilan birga, vazifasiga e’tiborni qaratuvchi struktur tilshunoslik tarmog’i.
Funktsiya – 1.Tahlil uchun shart-sharoit taqozo etgan bog’liqlik. (Elmslev) 2. Lisoniy birlik vazifasi. (Trubetskoy) 3.Lingvistik birliklar o’rtasidagi tobe m u n o s a b a t. (Elmslev)
Shakl – Sof munosabatlar strukturasi, sxema. (Sossyur)
Ekvipolent (teng qimmatli) zidlanish – Zidlanuvchi a’zolarning har ikkisi mantiqan teng bo’lgan zidlanish. Masalan, opa-singil, ota-ona zidlanishi. (Trubetskoy)
Ekzotsentrik konstruktsiya – Gap shaklida ifodalangan sintaktik konstruktsiya. (Blumfild)
Ellipsis – Yadro gap tarkibidan ayrim elementlarni soqit qilish yo’li bilan transformandlarni hosil qilish qoidasi.
Empirik metod – Tildagi deduktiv bosqichlikni (ierarxiyani) o’rganish uchun qo’llaniladigan metod.
Empirik tamoyil – Matnni uch xil talab asosida (1) ziddiyatlardan holilik; 2) tavsifning to’liqligi; 3) soddalik) o’rganish. (Elmslev)
Endotsentrik konstruktsiya -  Birikmani uning etakchi qismi bilan almashtirish mumkin bo’lgan konstruktsiya. (Blumfild)
Episemema – Tagmemaning ma’no tomoni. (Blumfild)
Erkin almashinish distributsiyasi – Bir xil qurshovda ikki elementning biri ikkinchisi o’rnida kelib, ma’noni o’zgartirmaydigan munosabat.
Erkin morfema – Jumla bo’lib kelish imkoniyatiga ega bo’lgan shakl. (Blumfild)
Erkin shakl – Boshqa shakllardan alohida qo’llanuvchi shakl. (Blumfild)
Yadro gap – sodda, yig’iq, darak gap.
Qiyoslash uchun asos – Ikki zidlanayotgan a’zolar uchun zidlashga asos bo’lgan belgi.
Qiymat – Bir birlikni ikkinchi birlikka nisbatlash orqali namoyon qilinadigan ma’noning tarkibiy qismi. (Sossyur)
Qurshov – Elementlarning qurshovi.
Qo’shimcha distributsiya – Bir xil qurshovda ikki elementning biri ikkinchisi o’rnida kela olmaydigan munosabat.

Kirish
	Universitet o’zbek filologiyasi fakulteti o’zbek tilshunosligi guruhida o’tkaziladigan ushbu kursning maqsad vazifasi-bakalavr bosqichida egallagan bilimini nazariy jihatdan chuqurlashtirish, hozirgi adabiy o’zbek tili asosida til qurulishini bir butun tizim sifatida bayon qilib, til hodisalarini o’zaro bog’liqlikda, tizim sifatida o’rganish ko’nikmalarini shakllantirish, mustahkamlash. Kursda qamrab olingan masalalar doirasida talabalar quyidagilarni bilishlari kerak: til -ijtimoiy hodisaning nomi; tilning lison va nutq holati; shu asosda til birliklari va ularning lisoniy va nutqiy holatini farqlash; til qurilishining asosiy birliklari, ularning dastlabki tasnifi; har bir til birligining asosiy belgi-xususiyatlari; til qurulishining asosiy birliklari orasidagi turli munosabatlar.
O’quv fanining maqsadi va vazifalari
       Fanning asosiy maqsadi-bo’lajak o’qituvchilarga tilimizning sistemaviy-strukturaviy xususiyatlarini ochib berish, shu asosda uning fonetik, lug’aviy-grammatik, uslubiy boyliklari, beqiyos ifoda-tasvir va ta’sir vositalariga ega xazina ekanligini ko’rsatib berish, har bir til birligining sistem tabiati to’g’risida ilmiy tushuncha va ko’nikma hosil qilishdir.        
Fanning vazifalari – “Til qurilishi  asoslari” fanining predmeti va vazifalari, asosiy lingvistik hodisalar, jarayonlar, tilning va til birliklarining tizim sifatidagi qurilishi, sistema va strukturaning ilmiy tavsifi, til birliklarining sistema va uning strukturasiga munosabatiga ko’ra belgilarini tahlil va tavsif qilish. 
        Talabalar “Til qurilishi  asoslari” fani bo’yicha yuqoridagilarni o’zlashtirish jarayonida  quyidagilarni bilishi:
      - sistema va struktura tushunchalarini, tilning ijtimoiy mohiyati va uning murakkab qurilishli ijtimoiy-individual sistema ekanligini, uning tarkibiy qismlarini,sathlari, bosqichlari,bolimlarini; sistem-struktur tilshunoslikning vujudga kelishi va taraqqiyotini,sistem-struktur tilshunoslik va an’anaviy tilshunoslik  ta`limotlarining farqinini, tilning “tilqQlisonQnutq” formulasi talqinini, shu asosda lison va lisoniy birliklar, nutq va nutqiy birliklar tavsifini, ularning o’zaro bir sathda va sathlararo munosabatlari: paradigmatik, sintagmatik, ieraraxik munosabatlari, til birliklari orasidagi zidlanishlar va ularning tur va tiplarini 
  quyidagi ko’nikmalarga ega bo’lishi: 
   - sistema va struktura tushunchalarini ajrata bilish, til birliklarining sistem-struktur tabiatini konkret misollar bilan ko’rsata bilish, til birligining belgilik xususiyati, lingvistik belgining erkinligi, o’zgarmaslik va o’zgaruvchanligi, qiymati, o’zaro para-digmatik,sintagmatik, ierarxik munosabatlari va zidlanishlari,sinxroniya, diaxroniyani, tilning individuallik va ijtimoiylik tabiatini, sistem-struktur va an’anaviy tahlilni farqlay olish va amalga oshirish. 
quyidagi malakalarga ega bo’lishi: 
- hozirgi adabiy o’zbek tili qurilishini va uning asosiy birliklarini sistem-struktur talqin  qilishda uning o’ziga xos tahlil ususllaridan to’g’ri  va o’rinli foydalana olishi kerak.

Fanining o’quv rejadagi boshqa fanlar bilan o’zaro bog’liqligi,
 uslubiy jihatdan uzviyligi va ketma-ketligi
“Til qurilishi  asoslari” fanini chuqur o’rganish uchun falsafa, mantiq, matematika, semiologiya, tarix, adabiyotshunoslik fanlaridan xabardor bo’lish talab etiladi. Zero, tilning faoliyat ko’rsatishi,taraqqiyoti falsafiy qonuniyatlar asosida yuz beradi. Falsafaning asosiy tadqiq ob’ektlari- bilishning umumiy qonuniyatlari tilni o’rganish uchun ham metodologik asos bo’lib hisoblanadi.Tilning rivojlanish tarixi millat tarixi bilan chambarchas bog’liqdir. Tilda yuz beradigan o’zgarishlar jamiyat, xalq tarixida yuz bergan o’zgarishlarni aks ettiradi. Til tushunchalarni ifodalovchi sistema sifatida semiologiya fanini bilishni taqozo qiladi.
Badiiy adabiyot adabiy tili tilni boyitish uchun muhim manbadir, shuning uchun talabalarni til muammolarini hal qilishda badiiy adabiyotga tayanishga o’rgatish lozim.
“Til qurilishi  asoslari” fanining amaliy ahamiyati quyidagilar bilan belgilanadi:
- har  bir inson, ayniqsa, ziyoli inson o’z ona tilisining imkoniyatlaridan mumkin qadar unumli foydalana bilishi  kerak, sistem tilshunoslikda tilni imkoniyatlar xazinasi sifatida o’rganish asosiy tamoyillardan biridir ;
- til belgilar sistemasi sifatida faoliyat ko’rsatadi. Chunki u g’oya va tushunchalarni ifodalovchi belgilar sistemasidir. Tilni bunday o’rganish til egalari uchun juda katta imkoniyatlar eshigini ochib beradi;
- Tilning murakkab qurilishli sistema ekanligi sistem tilshunoslikda har tomonlama o’z isbotini topadi. Bu ona tilinng milliy til va uning tarkibiga kiruvchi adabiy til sifatida an’anaviy vazifalaridan tashqari, kompyuter lingvistikasining keng imkoniyatlarini hayotga tatbiqe tishda katta rol o’ynaydi.
  Fanni o’qitishda qo’llanadigan zamonaviy axborot  va pedagogik texnologiyalar
“Til qurilishi  asoslari”ni puxta o’rgatish maqsadida o’qituvchining dars jarayonida slaydlar, proektor, diaproektorlar kabi zamonavaiy texnologik vositalardan mohirona foydalanishi maqsadga muvofiqdir. Texnik vositalar talabalarga o’qitilayotgan fanning mohiyatini chuqur anglashga imkon beradi, mashg’ulotning qiziqarliroq bo’lishiga, o’tilgan mavzuni eslab qolishga, vaqtni tejab qolishga, shuningdek, talabalarni faollashtirishga yordam beradi.

Fandan o’tiladigan mavzular va ular bo’yicha mashg’ulot turlariga 
ajratilgan soatlarning taqsimoti

Asosiy qism
1. O’quv materiallari mazmuni
1.1. Ma’ruza mashg’ulotlari mazmuni
Fanning nazariy mashg’ulotlari mazmuni
 Sistem tilshunoslik asoslari fanining maqsad va vazifalari 
“Sistem tilshunoslik” fanining predmeti va vazifalari, asosiy lingvistik hodisalar, jarayonlar, tilning va til birliklarining tizim sifatidagi qurilishi, sistema va strukturaning ilmiy tavsifi, til birliklarining sistema va uning strukturasiga munosabatiga ko`ra belgilari.Uumumiylik va xususiylik,invariant va variant munosabati.
Sistem-struktur tilshunoslikning vujudga kelishi va taraqqiyoti.  Sistem-struktur tilshunoslik va an’anaviy tilshunoslikning lingvistik ta’limoti
 Til sistemasi haqida Boduen de Kurtene, F.de Sossyur ta’limoti, ularning sistem-struktur tilshunoslik  asoschilari sifatidagi roli,xizmatlari, sistem-struktur tilshunoslik g’oyalarining jahon tilshunosligi va o’zbek tilshunosligiga ta’siri. 20-asrda sistem-struktur tilshunoslikning etakchi tarmoqqa aylanishi, uning sobiq sovet tilshunosligi va o’zbek tilshunosligiga kirib kelishi,taraqqiyoti,zamonaviy tilshunoslik mavqeiga ko’tarilishi.Buning natijasida o’zbek tilshunosligida odatdagi tilshunoslik tamoyillari, tahlil usullari bilan ish ko’ruvchi an’anaviy tilshunoslik va sistem tahlil usullarida faoliyat yurituvchi sistem-struktur tilshunoslik raqobati va qarama-qarshiligining yuzaga kelishi, bu qarama-qarshilik talqinlari va ular haqidagi qarashlar.Aslida bu tilshunosliklarning bilishning ikki bosqichiga oid ta’limotlar ekanligi, an’anaviy tilshunoslikning analitik tilshunoslik ekanligi, har qanday ilm bosib o’tishi shart bo’lgan bosqichligi, bu bosqich o’z oldiga qo’ygan vazifalarni bajarib bo’lgach, tabiiy va   qonunuiy ravishda sistem-struktur tahlilning boshlanishi va uning sintetik-umumlashtirish bosqichidagi tilshunoslik ekanligi, bu tilshunosliklarning galma–gal almashib kelishi va buning doimiy, uzluksiz jarayon ekanligi, sistem-struktur tilshunoslik o’z apogeyiga chiqqandan so’ng yana, lekin an’anaviy tilshunoslikdan yuqori bosqichdagi analitik tilshunoslikning boshlanishi, bu tilshunosliklarning hech qachon yo’qolib ketmasligi, biri etakchilik qilganda boshqasi ikkinchi darajali o’ringa tushib qolishi va ma’lum muddat o’tgach yana etakchilikni qo’lga olishi, ularning bir-biriga aloqadordigi, analitik tilshunosliksiz   sistem-struktur tilshunoslikning yuzaga kelishi mumkin emasligi, biroq an’anaviy tilshunoslikning sistem-struktur tilshunosliksiz ham mavjud bo’la olishi, bu bilish-tafakkur taraqqiyoti bilan shartlangani,  bilish dastlabki bosqichining keyingi bosqichlarsiz ham yashay olishi, biroq keyingi bosqich birinchi bosqichsiz vujudga kela olmasligi, sistem-struktur tilshunoslik ana’anaviy tilshunoslik bag’ridan uni inkor qilgan holda o’sib chiqqani, lekin shunday bhlsa-da doimo an’anaviy tilshunoslik ta’limotiga tayanishi, shu asosda ish ko’rishi; shu bilan birga an’anaviy tilshunoslik ham o’zining keyingi taraqqiyot bosqichida, albatta, sistem-struktur tilshunoslik yutuqlariga asoslanib faoliyat ko’rsatishi, ayni shu omil uni avvalgi an’anaviy holatidan yuqori darajaga ko’tarishi, shunga ko’ra an’anaviy-analitik va sistem-struktur-sintetik tilshunosliklar biri ikkinchisiga tayanadigan va tangandagina tilning mohiyatiga yana chuqurroq kirib borish imkoniyatiga ega bo’lishi, bu jarayonda yuz beradigan qarama-qarshilik, ziddiyatlar, raqobat, bahs-munozara-lar,tushunovchiliklar, buning tabiiyligi va bu tilshunoslikda tabiat va jamiyat taraqqiyotining asosi falsafaning qarama-qarshiliklar kurashi va birligi qonunining namoyon bo’lishi ekanligi, sistem-struktur tilshunosliklarning Sossyurning langue-parole termin-tushunchalari misolidagi dixotomiyasini “til va nutq” tarzida zidlashi va bunga munosabat. F. de Sossyur asli uch tushunchadan - langage, langue, parole tushunchalaridan foydalangani; bu tushunchalarni boshqa milliy tilshunosliklarda termin bilan to’g’ri ifodalash muammosi. Asli langage tushunchasi uchun til terminini saqlab, langue tushunchasini lison termini bilan, parole tushunchasini esa nutq termini bilan atash to’g’riligi va maqsadga muvofiqligi. Shu asosda “til-nutq” dixotomiyasi haqida emas, balki “lison-nutq» haqida gapirishga o’tish lozimligi.  “Til-nutq” oppozitsiyasi haqida gapirish ham noto’g’ri ekani, hatto “lison-nutq” munosabatini ham mohiyatan oppozitsiya deyish mumkin emasligi. Lison va nutq tilning asos-hodisa munosabatidagi ikki holati ekanligi va b. 
Til qurilishi va til birliklarining sistem-struktur 
talqinlari natijalari
Til qurilishining asosiy birliklari, til birliklarining adabiyotlardagi talqini, asosiy til birliklarining dastlabki tasnifi, fonema, morfema, konstruktsiya (qolip)ni tahlil qilishda  lison va nutq munosabatidan kelib chiqib, til birliklarining lisoniy birlik va nutqiy birlik holatini farqlash, fonemaning til birligi emas, balki til birligining ifoda jihati bo’lib keladigan birlik ekanligini anglash tilning tizim sifatidagi tabiatini o’rganishda muhim ahamiyat kasb etishi.
        1. Til birliklarining birlamchi qurilish birligi. 2. Segment til birliklari. 3. Nosegment til birliklari.
	Til qurilishi (strukturasi) birligi deb fonema, morfema, konstruktsiya (qolip) ta’kidlanishining to’g’ri va etarli emasligi. “Til va nutq» munosabatidan emas, balki lison va nutq munosabatidan kelib chiqib til birliklarining lisoniy birlik va nutqiy birlik holatini farqlash lozimligi. Fonemaning til birligining ifoda jihati bo’lib keladigan birlik sifatidagi tavsifi.
	Tovush bilan fonemaning o’zaro munosabati masalasi. Fonema asli til tovushining til birligiga ifoda jihati bo’lib kelish vazifasiga ko’ra beriladigan nom ekani. Fonemani ta’riflash muammosi.
	Segment til birliklari: 1) birlamchi segment til birliklari: leksema va morfema; 2) yirik segment til birligi: frazema. Yagona til birligi deb morfemaning ko’rsatilishi tilshunoslik fanining hozirgi taraqqiyot bosqichida rad etilganligi, morfema tushunchasi ostiga olinib kelgan leksema alohida til birligi sifatida ajratilgani, morfema deb faqat grammatik ma’no ifodalaydigan til birligi tushunilishi. Til birligi sifatida morfemaning lisoniy birlik va nutqiy birlik holati. Morfemalarning asosiy belgi-xususiyatlari. Morfemalarning tasnifi masalasi. Leksema-til qurilishining lug’at bosqichiga mansub birlamchi til birligi sifatida. Leksemaning lisoniy va nutqiy birlik holati. Lisoniy birlik sifatida leksemaning ifoda va mazmun jihati. Leksemaning ifoda jihatiga va mazmun jihatiga xos ayrim belgi-xususiyatlar. Til birligi sifatida frazemaning ifoda jihati va mazmun jihati. Frazemaning o’ziga xos ayrim belgi-xususiyatlari
	Nosegment til birliklari: 1) leksemashakl, 2) birikma, 3) gapshakl. Bularni “konstruktsiya” deb nomlashning o’ta mavhum ekanligi. Leksemashakl  (Adabiyotlarda slovoforma, so’zforma, so’zshakl deb nomlanadi) birlamchi tuzma til birligi bo’lib, lisoniy birlik holatida miyaning til xotirasi qismida ramz sifatida mavjudligi, ana shu ramzda turkumlar bo’yicha leksemashakllar tuzish formulalari haqida axborot mavjudligi.Shunday formulani ma’lum qoidalar asosida leksema va morfema bilan to’ldirish orqali leksemashaklning nutqiy birlik holati yuzaga kelishi va segment birlikka aylanish. Birikmaning leksema kabi nominativ birlik hisoblanishi. Birikma asosan mustaqil so’zshaklning mustaqil so’zga tobe sintaktik bog’lanish bilan tuzilishi. Lisoniy birlik sifatida birikma miyaning til xotirasi qismidagi  ramzga tengligi, ana shu ramzda birikma tuzish formulasi haqida axborot mavjudligi. Birikma tuzish formulasi nosegment birlik bo’lib, aniq bir so’zshakl va so’z bilan to’ldirilganida segment birlikka aylanishi. Birikmaning asosiy ko’rinishlari haqida. Gap va gapning lisoniy sintaktik qoliplari.Umumiy va oraliq qoliplar, ularning voqelanishi. 
Til qurilishining asosiy birliklari orasidagi munosabatlar
 	Tilning ichki tuzilish xususiyati: til sathlari va ular orasidagi munosabat.Ierarxik-pog’onali munosabatlar.Til birliklari qismlarida aranjirovka (o’rin va tartib).Til birliklari orasidagi zich sintagmatik munosabatlar. Grammatik shakl ko’rsatkichlarining ishlatilishidagi ayrim xususiyatlar. Grammatik shaklning; a) “yashirin”ishi  (belgisiz) ishlatilishi, b) umumlashtirishi, v) yoyiq sintaktik birliklarga yaxlitlovchi shakl sifatida qo’shilishi. Til birliklarida sintaktik bog’lashuv,kengaytiruvchilar nazariyasi. Sintaktik bo’lakning turlari; sintaktik bo’lakning ifoda materiali va sintaktik tahlil. 6.Sintaktik aloqaning turlari. 7.Til birliklarida paradigmatik munosabatlar masalasi va h.k. 

Amaliy mashg’ulotlar
Til qurilishini bir butun sistema sifatida talqin qilish.
F.de. Sossyur ta’limoti.
        Til qurilishining asosiy birliklari, til birliklarining adabiyotlardagi talqini, asosiy til birliklarining dastlabki tasnifi, fonema, morfema, konstruktsiya (qolip)ni tahlil qilishda  lison va nutq munosabatidan kelib chiqib, til birliklarining lisoniy birlik va nutqiy birlik holatini farqlash, fonemaning til birligi emas, balki til birligining ifoda jihati bo’lib keladigan birlik ekanligini anglash tilning tizim sifatidagi tabiatini o’rganishda muhim ahamiyat kasb etadi.
Til qurilishini bir butun sistema sifatida talqin qilish .F.de.Sossyur ta’limoti ayrim jihatlarining o’zbek tilshunosligiga tatbiqi.
Til: lison va nutq. “Til va nutq” tarzida zidlashning to’g’ri emasligi. F. de Sossyur asli uch tushunchadan - langage, langue, parole tushun chalaridan foydalangani; bu tushunchalarni boshqa milliy tilshunosliklarda termin bilan to’g’ri ifodalash muammosi. Asli langage tushunchasi uchun til terminini saqlab, langue tushunchasini lison termini bilan, parole tushunchasini esa nutq termini bilan atash to’g’riligi.
Asosiy til birliklari va ulariing umumiy tasnifi  Segment til birliklari: 1) birlamchi segment til birlik lari: leksema va morfema; 2) yirik segment til birligi: frazema. Yagona til birligi deb morfemaning ko’rsatilishi tilshunoslik fanining hozirgi taraqqiyot bosqichida rad etilganligi, morfema tushunchasi ostiga olinib kelgan leksema alohida til birligi ekani, morfema  faqat grammatik ma’no ifodalaydigan til birligi ekani. Til birligi sifatida morfemaning lisoniy birlik va nutqiy birlik holati. Morfemalarning asosiy belgi-xususiyatlari. Morfemalarning tasnifi masalasi. Leksema-til qurilishining lug’at bosqichiga mansub birlamchi til birligi ekani.
Tilning bir jihatli birliklari (tovush, fonema) Tovush bilan fonemaning o’zaro munosabati masalasi. Fonema til birligi (lisoniy birlik) deb, tovushni esa til birligi deyish, fonemani tovushdan oldinga qo’yish-til hodisalarini teskari joylashtirib tushuntirish ekanligi. Fonema asli til tovushining til birligiga ifoda jihati bo’lib kelish vazifasiga ko’ra beriladigan nom ekani. Fonemani ta’riflash muammosi.
Tilning ikki jihatli birliklari. Nosegment til birliklari
        Nosegment til birliklari: 1) leksemashakl, 2) birikma, 3) gapshakl. Bularni “konstruktsiya” deb nomlashning o’ta mavhum ekanligi. Leksemashakl  (Adabiyotlarda slovoforma, so’zforma, so’zshakl deb nomlanadi) birlamchi tuzma til birligi bo’lib, lisoniy birlik holatida miyaning til xotirasi qismi ramz sifatida mavjudligi, ana shu ramz turkumlar bo’yicha leksema-shakllar tuzish formulalari .Shunday formula ni ma’lum qoidalar asosida leksema va morfema bilan to’ldirish orqali leksemashaklning nutqiy birlik holati yuzaga kelishi va segment birlikka aylanish.
Til  birliklari orasidagi  munosabatlar va ularning tasnifi.
1. Ierarxik-pog’onali munosabatlar. 2.Til birliklari qismlarida aran-jirovka (o’rin va tartib). 3.Til birliklari orasidagi zich sintagmatik munobatlar; ma’lum ta’sir oqibatida alloleksemalarning, allomorfemalarning yuzaga kelishi, shunday o’zgarishlar natijasida allofonemalarning voqe bo’lishi va h.k.; 4. Grammatik shakl ko’rsatkichlari ning ishlatilishidagi ayrim xususiyatlar; Grammatik shaklning; a) “yashirin”ishi  (belgisiz) ishlatilishi, b)umumlashtirishi,  v) yoyiq sintaktik birliklarga yaxlitlovchi shakl sifatida qo’shilishi.5. Til birliklarida sintaktik bog’lashuv(valentlik);  kengaytiruvchilar nazariyasi; sintaktik bo’lakning turlari; sintaktik bo’lak-ning ifoda materiali va sintaktik tahlil. 6. Sintaktik aloqaning turlari.7.Til birliklarida paradigmatik munosabatlar masalasi va h.k.                                                    
Seminar mashg’ulotlari
Til qurilishini bir butun sistema sifatida talqin qilish. 
F.de. Sossyur ta’limoti.
         Til qurilishini bir butun sistema sifatida talqin qilish .F.de.Sossyur ta’limoti ayrim jihatlarining o’zbek tilshunosligiga tatbiqi. H. Ne’matov, Sh.Rahmatullaev, A.Nurmonov, N. Mahmudov qarashlari. 
Til: lison va nutq. Til sistemasining “Til: lison va nutq “ tarzi-dagi ilmiy talqini tavsifi. H.Ne’matov va SH.Rahmatullaev talqinlari.
Til birliklarining adabiyotlardagi talqini. Til birliklarining an’anaviy –formal, sistem-struktur talqinlari. A.G’ulomov, H. Ne’matov, Sh.Rahmatullayev, A.Nurmonov, N. Mahmudov qarashlari. 
Asosiy til birliklariiing umumiy tasnifi.Tilning bir jihatli birliklari. Til tovushlarining an’anaviy-formal va sistem-struktur talqinlari, ular o’rtasidagi farqlar.  Fonemaning invariantligi, tovushning variantligi.Variant, ottenka, variatsiya tushunchalari. 
Tilning ikki jihatli birliklari. Nosegment til birliklari. Tilning ikki jihatli birliklari:leksema, morfema, frazema. Ularning lison va nutq holatlari.So’z va leksema, so’z va morfema, morfema va qo’shimcha, frazema va barqaror birikmalar munosabati. Nosegment til birliklari. Gap, jumla, gapshakl. R. 
Mustaqil ta’limni tashkil etishning shakli va mazmuni
    Talabalarning ma’ruza, amaliy  mashg’ulotlariga tayyorlanib kelishi va o’tilgan materiallarni mustaqil o’zlashtirishlari uchun kafedra o’qituvchilari tomonidan ma’ruza matnlari ishlab chiqilgan, har bir talabaga ushbu materiallardan foydalanish tavsiya etiladi.
1. Til qurilishi sathlari va ularning o’rganish ob’ektlari.
2.  Til birliklari orasidagi  munosabatlar.
3. Til tovushlarining an’anaviy-formal va sistem-struktur talqinlari, ular o’rtasidagi farqlar.
4.  Fonemaning invariantligi, tovushning variantligi.
5. Variant, ottenka, variatsiya tushunchalari. 
6. Tilning ikki jihatli birliklari:leksema, morfema, frazema. Ularning lison va nutq holatlari.
7. So’z va leksema, so’z va morfema, morfema va qo’shimcha, frazema va barqaror birikmalar munosabati. 
8. Nosegment til birliklari. Gap, jumla, gapshakl. R. 
Ilova

Joriy nazoratni baholash mezonlari
9. 35-40 ball uchun talabaning bilim darajasi quyidagilarga javob berishi lozim 
10. -talaba rejalashtirilgan 2 joriy nazoratning barchasida faol qatnashsa;
11.  -“Hozirgi o‘zbek tili” fanining tegishli bo‘limlari bo‘yicha mustaqil ta’limda o‘zlashtirishi kerak bo‘lgan adabiyotlarni topshirsa;
12. -hozirgi o‘zbek tili birliklari, qurilishi haqida berilgan savollarga to‘liq javob bersa;
13.  -adabiyotlarni o‘zlashtirishda va amaliy mashg‘ulotlardagi savollarga javob berishda mustaqil fikr-mulohazalarga ega bo‘lsa.
14. 
15. 29-34 ball uchun talabaning bilim darajasi quyidagilarga javob berishi lozim:
16. -talaba rejalashtirilgan 2 joriy nazoratning barchasiga qatnashsa;
17. -til birliklari haqidagi savollarning ayrimlariga yetarlicha javob bersa;
18. -o‘zbek tili masalalari yoritilgan ilmiy adabiyotlarni mustaqil o‘zlashtirgan bo‘lsa;
19. -hozirgi o‘zbek tili birliklari, qurilishi bo‘yicha berilgan savollarga yetarlicha javob bersa;
20. -adabiyotlarni o‘zlashtirishda va amaliy mashqulotlardagi savollarga javob berishda faol ishtirok etsa.
21. 
22. 22-28 ball uchun talabaning bilim darajasi quyidagilarga javob berishi lozim:
23. -talaba rejalashtirilgan 2 joriy nazoratning uchtasiga qatnashsa;
24. -“Hozirgi o‘zbek tili” fani tegishli bo‘limi bo‘yicha nazorat savollarining ayrimlariga qisman javob bersa;
25. -o‘zbek tili masalalari yoritilgan ilmiy adabiyotlarni qisman o‘zlashtirgan bo‘lsa;.
26. -til birliklari, qurilishi va tasnifiga oid adabiyotlarni o‘zlashtirishda va amaliy mashqulotlardagi savollarga javob berishda mustaqil fikrga ega bo‘lmasa;
27. -hozirgi o‘zbek tilining birliklari, qurilishi haqida berilgan savollarga yetarlicha javob bermasa.
28. 
29. 0-21 ball uchun talabaning bilim darajasi quyidagilarga javob berishi lozim:
30. -talaba rejalashtirilgan 2 joriy nazoratning 1 tasiga qatnashsa;
31. -“Hozirgi o‘zbek tili» fanining fonetika va leksikologiya bo‘limi bo‘yicha nazorat savollarining ko‘p qismiga javob bera olmasa;
32. -leksika, fonetika, til qurilishi va tasnifiga oid mustaqil ta’limda o‘zlashtirilgan adabiyotlarga qisman javob bersa;.
33. -hozirgi o‘zbek tili birliklari, qurilishi va tasnifi bo‘yicha berilgan savollarga qoniqarsiz javob bersa;
34. -adabiyotlarni o‘zlashtirishda va amaliy mashqulotlardagi savollarga javob berishda qoniqarsiz ishtirok etsa;
35. -ko‘zda tutilgan uch joriy nazorat topshiriqlarini o‘z vaqtida topshirmasa.

36. Oraliq nazoratni baholash mezonlari
37. 26-30 ball uchun talabaning bilim darajasi quyidagilarga javob berishi lozim:
38. -hozirgi o‘zbek tili bo‘yicha berilgan savollarga to‘liq javob bergan bo‘lsa;
39. -til birliklari, til qurilishiga oid berilgan savollarga javob yozishda izchillik va mantiqiylik kuzatilsa; 
40. -fonetika va leksikaga oid istiloh va atamalarni qo‘llashda xatoliklar bo‘lmasa;
41. -hozirgi o‘zbek tili birliklari, qurilishi bo‘yicha berilgan savollarga javob yozishda talabaning mustaqil yondashuvi sezilib tursa;
42. -fonetika va leksika masalalariga oid har uchta savolning javoblarida imlo xatolari va uslubiy g‘alizliklarga yo‘l qo‘ymasa.
43. 
44. 22-25 ball uchun talabaning bilim darajasi quyidagilarga javob berishi lozim:
45. -hozirgi o‘zbek tili bo‘yicha berilgan savollarga to‘liq javob bergan bo‘lsa;
46. -o‘zbek tili masalalariga oid savollarga javob yozishda mavzuga doir istiloq va atamalarni to‘qri qo‘llay bilsa;
47. -o‘zbek tiliga oid adabiyotlarni o‘zlashtirgan va ularning mazmunidan xabardor bo‘lsa;
48. -o‘zbek tili masalalari bo‘yicha yozgan nazorat ishlarida juz’iy bo‘lmagan ba’zi imloviy xatolar bo‘lsa.
49. 
50. 17-21 ball uchun talabaning bilim darajasi quyidagilarga javob berishi lozim:
51. -hozirgi o‘zbek tili bo‘yicha berilgan savollarga qisman javob berilgan bo‘lsa;
52. -o‘zbek tili mavzulari bo‘yicha yozgan nazorat ishida ba’zi savollarga javob to‘liq bo‘lmasa;
53. -fonetika va leksika masalalari bo‘yicha yozgan nazorat ishlarida imloviy va uslubiy xatolarga yo‘l qo‘yilgan bo‘lsa.
54. 
55. 0-16 ball uchun talabaning bilim darajasi quyidagilarga javob berishi lozim:
56. -hozirgi o‘zbek tili bo‘yicha berilgan savollar umuman javob berilmasa;
57. -fonetika va leksika masalalari bo‘yicha yozgan nazorat ishlarida imloviy va uslubiy xatolar ko‘p kuzatilsa;
58. -o‘zbek tili fonetikasi va leksikasi bo‘yicha yozgan har uch savolga javob noto‘g‘ri bo‘lsa.

59. Yakuniy nazoratni baholash mezoni
60. 26-30 ball uchun talabaning faoliyati quyidalarga javob berishi lozim:
61. -hozirgi o‘zbek tili fonetikasi va leksikasi bo‘yicha berilgan savollar nazorat ishida to‘liq yoritilgan bo‘lsa;
62. -til qurilishi, til birliklari va tasnifiga oid berilgan savollarga javob yozishda izchillik va mantiqiylik kuzatilsa; 
63. -til qurilishiga oid istiloh va atamalarni qo‘llashda xatoliklar bo‘lmasa;
64. -til qurilishi, til birliklari va tasnifiga oid savollarga javob yozishda talabaning mustaqil yondashuvi sezilib tursa;
65. -nazorat savollariga javoblarida imlo xatolari va uslubiy qalizliklarga ega bo‘lmasa.
66. 
67. 22-25 ball uchun talabaning faoliyati quyidagi talablarga javob berishi lozim:
68. - hozirgi o‘zbek tili fonetikasi va leksikasi bo‘yicha berilgan savollar atroflicha yoritilgan bo‘lsa;
69. -hozirgi o‘zbek tili fonetikasi va leksikasi bo‘yicha istiloh va atamalarni to‘g‘ri qo‘llay bilsa;
70. -hozirgi o‘zbek tili fonetikasi va leksikasi bo‘yicha adabiyotlar bilan tanish bo‘lsa;
71. -hozirgi o‘zbek tili fonetikasi va leksikasi bo‘yicha yozgan nazorat ishi savollarida juz’iy bo‘lmagan ba’zi imloviy xatolar bo‘lsa.
72. 
73. 17-21 ball uchun talabaning faoliyati quyidagi talablarga javob berishi lozim:
74. -hozirgi o‘zbek tili bo‘yicha berilgan savollarga qisman bo‘lsada yoritilgan bo‘lsa;
75. -hozirgi o‘zbek tili bo‘yicha nazorat ishi savollariga javob to‘liq bo‘lmasa;
76. -fonetika va leksika masalalari bo‘yicha yozgan nazorat ishi savollarida imloviy va uslubiy xatolarga yo‘l qo‘yilgan bo‘lsa.
77. 
78. 0-16 ball uchun talabaning bilim darajasi quyidagilarga javob berishi lozim:
79. -fonetika va leksika bo‘yicha berilgan savollarlarga javoblar umuman yoritilmagan bo‘lsa;
80. -fonetika va leksika bo‘yicha yozgan nazorat ishi javoblarida imloviy va uslubiy xatolar ko‘p kuzatilsa;
81. -fonetika va leksika bo‘yicha yozgan nazorat ishi javoblari talablarga javob bermasa.
Reyting nazorati jadvali
82. (3-kurs, 5 - semestr uchun)
	№
	Reyting nazoratiG’ shakli, maksimal ballari
	1-JN
	2-JN
	3-JN 
	ON
	YN
	Ballar yig‘indisi

	1.
	Maksimal ball
	10
	15
	15
	30
	30
	
100

	2.
	Shakli:
	Og‘zaki 
	Yozma
	Og‘zaki
	Test 
	Yozma
	

	3.
	Muddati (haftalarda)
	8
	15
	18
	16
	20
	



Dasturning informatsion – metodik ta’minoti
Dasturdagi mavzularni o’tishda ta’limning zamonaviy metodlaridan keng va o’rinli foydalanish, o’quv jarayonini yangi pedagogik texnologiyalar asosida tashkil etish yaxshi natija beradi.
Dars o’tish uchun darslik va qo’llanmalar, o’quv adabiyotlari etarli. Namunaviy dasturdan tashqari ishchi dastur, kalendar reja, ma’ruza matnlari, test savollari, oraliq nazorat qilish uchun yakuniy nazorat savollari mavjud. Dars o’tish jarayonida foydalanish uchun maxsus kartochkalar tuzilgan. Ulardan o’rinli foydalanish bilan birga, pedagogik texnologiyalarning “Matbuot koferentsiyasi”, “Baxs-munozara”, “Munozarali dars”, “Savol-javob darsi”, “Baxs-suhbat”, “Olimlarni qanday baholaymiz” mavzusida seminar-tortishuv kabilarni tashkil etish ham ko’zga tutiladi.
INFORMATSION – USLUBIY TA’MINOT
Asosiy adabiyotlar:
1. Abduazizov A.A. O’zbek tili fonologiyasi va morfonologiyasi. “O’qituvchi”, T.: 1992.
2. Abduazizov A.A. Sistemaviy fonologiyaning ba’zi masalalari. G’G’ O’zMU xabarlari, 2001, №3.
3. Ne’matov H., Bozorov O. Til va nutq. “O’qituvchi”, T.: 1993.
4. Ne’matov H., Rasulov R. O’zbek tili  sistem leksikologiyasi asoslari. “O’qituvchi”, T.: 1995.
5. Ne’matov H., Sayfullaeva R., Qurbonova M. O’zbek tili struktural  sintaksisi asoslari. “Universitet», T.:1999.
6. Qurbonova M.M. Hozirgi zamon o’zbek tili (sodda gap sintaktikasi uchun materiallar). T.: 2002.

Qo’shimcha
1. Qurbonova M., Sayfullaeva R., Boqieva G., Mengliev B. O’zbek tilining struktural sintaktikasi (o’quv qo’llanmasi). T.: 2004.
2.  Rahmatullaev Sh. O’zbek tilshunosligining taraqqiyoti haqida G’G’ ToshDU xabarlari, 1998, 1.  
3.  Rahmatullaev Sh. O’zbek tili grammatik paradigmalarida nol’ ko’rsatkichli morfemalar G’G’ ToshDU xabarlari, 1999,4.
4.  Rahmatullaev Sh. Til qurilishining asosiy birliklari. “Universitet”, T.2002.

Fanning o’quv dasturi Mirzo Ulug’bek nomidagi O’zbekiston Milliy universiteti Ilmiy-metodik kengashida tavsiya qilingan (2015 yil “25”    10 dagi “2” -sonli bayonnoma).

Kirish

 Respublika Prezidenti I.Karimovning “Yuksak ma’naviyat – engilmas kuch” asari hamda Kadrlar tayyorlash milliy dasturidan kelib chiqqan holda til qurilishining asosiy birliklari mavzularini yoritish, fan doirasida o’rganiladigan bosh masalalarning mazmun mundarijasini belgilash,  til qurilishining  muhim xususiyatlari borasida tasavvur hosil qilish, asosiy lingvistik hodisalar, jarayonlar, til birliklari, til birliklarining tizim sifatidagi qurilishi haqida ma’lumot keltirish, til mohiyatini nazariy muammolar asosida tahlil qilish, jamiyatni demokratlashirish va iqtisodiyotni bozor tamoyillari asosida isloh qilishda muhim ahamiyat kasb etadi.  

O’quv fanining maqsadi va vazifalari

Universitet o’zbek filologiyasi fakulteti magistratura bosqichining o’zbek tilshunosligi guruhida o’tkaziladigan ushbu kursning maqsad, vazifasi-magistrantlar bakalavr bosqichida egallagan bilimini nazariy jihatdan chuqurlashtirish, hozirgi adabiy o’zbek tili asosida til qurilishini bir butun tizim sifatida bayon qilib, magistrlarda til hodisalarini o’zaro bog’liqlikda, tizim sifatida o’rganish ko’nikmalarini shakllantirish, mustahkamlashdan iborat.

Fan bo’yicha talabalarning bilimi, ko’nikma va malakasiga qo’yiladigan talablar
 
	Kursda qamrab olingan masalalar doirasida magistrant: 
- “Til qurilishi birliklari” fanining predmeti, ob’ekti, maqsadi, vazifalari va metodlari, til qurilishi birliklari, sistem tilshunoslik asoslariga oid nazariy va amaliy masalalarni hal qilish, til birliklari va ular orasidagi munosabatlarni qiyoslash kabi masalalarni bilishi kerak;
- til birliklari masalasi, til va fonema munosabati, fonemaning til birligi, tovushning nutq birligi, morfemalarda sistem munosabatlar, leksema shakl tarkibi, gapning asosiy til birligi ekanligi xususida ko’nikmalarga ega bo’lishi kerak;
- F.de Sossyur ta’limotiga ko’ra til qurilishining birligi sifatida fonema, morfema, konstruktsiya (qolip)ning ta’kidlanishi, tovushlarning tizim, morfemaning grammatik ma’no ifodalaydigan eng kichik til birligi, gapning esa til qurilishining eng muhim, fikr anglatish birligi ekanligini farqlash malakalariga ega bo’lishi kerak;  
  	



Fanning boshqa fanlar bilan o’zaro bog’liqligi va uslubiy jihatdan uzviy ketma-ketligi

«Til qurilishi birliklari» asosiy ixtisoslik fani hisoblanib,  “Nazariy tilshunoslik masalalari”, “Lingvistik strukturalar”, “Falsafa” fanlarida o’rganiladigan muammolar borasida etarli bilim va ko’nikmalarga ega bo’lishni talab etadi.

Fanning ishlab chiqarishdagi o’rni

Til qurilishining asosiy birliklari, til birliklarining adabiyotlardagi talqini, asosiy til birliklarining dastlabki tasnifi, fonema, morfema, konstruktsiya (qolip)ni tahlil qilishda  lison va nutq munosabatidan kelib chiqib, til birliklarining lisoniy birlik va nutqiy birlik holatini farqlash, fonemaning til birligi emas, balki til birligining ifoda jihati bo’lib keladigan birlik ekanligini anglash tilning tizim sifatidagi tabiatini o’rganishda muhim ahamiyat kasb etadi.

Fanni o’qitishda zamonaviy axborot va pedagogik texnologiyalar

 	«Til qurilishi birliklari» fanini o’zlashtirishda o’qitishning ilg’or va zamonaviy usullaridan foydalanish, yangi informatsion-pedagogik texnologiyalarni tatbiq qilish muhim ahamiyatga egadir. Dasturda ko’rsatilgan mavzular ma’ruza, amaliy mashg’ulot, seminar mashg’ulotlari shaklida olib boriladi, shuningdek, fanning dolzarb masalalari talabalarga mustaqil ta’lim sifatida o’zlashtirish uchun beriladi. Fanni o’zlashtirishda darslik, o’quv va uslubiy qo’llanmalar, ma’ruza matnlari, tarqatma materiallar,  texnik vositalardan foydalaniladi. Ma’ruza, amaliy  va laboratoriya mashg’ulotlari zamonaviy pedagogik texnologiyaning “Klaster”, “Keys stadi”, “Bumerang”, “Matbuot konferentsiyasi” singari metodlari orqali hamda slaydlar, multimedia namoyishlari bilan o’tkaziladi.
Asosiy qism
Fanning nazariy mashg’ulotlari  mazmuni
Til: Lison va nutq
 	“Til va nutq” tarzida zidlashning to’g’ri emasligi. F. de Sossyur asli uch tushunchadan - langage, langue, parole tushunchalaridan foydalangani; bu tushunchalarni boshqa milliy tilshunosliklarda termin bilan to’g’ri ifodalash muammosi. Asli langage tushunchasi uchun til terminini saqlab, langue tushunchasini lison termini bilan, parole tushunchasini esa nutq termini bilan atash to’g’riligi. Shu asosda “til-nutq” dixotomiyasi haqida emas, balki “lison-nutq» dixotomiyasi haqida gapirish lozimligi.  “Til-nutq” oppozitsiyasi haqida gapirish ham noto’g’ri ekani, hatto “lison-nutq” munosabatini ham oppozitsiya deyish mumkin emasligi. Lison va nutq tilning asos-hodisa munosabatidagi ikki holati ekanligi va b.

Til qurilishining asosiy birliklari
Til birliklarining adabiyotlardagi talqini. Asosiy til birliklarining dastlabki tasnifi: 1. Til birliklarining birlamchi qurilish birligi. 2. Segment til birliklari. 3. Nosegment til birliklari.
	Til qurilishi (strukturasi) birligi deb fonema, morfema, konstruktsiya (qolip) ta’kidlanishining to’g’ri va etarli emasligi. “Til va nutq» munosabatidan emas, balki lison va nutq munosabatidan kelib chiqib, til birliklarining lisoniy birlik va nutqiy birlik holatini farqlash lozimligi. Avvalo, fonema til birligi emas, balki til birligining ifoda jihati bo’lib keladigan birlik ekanligi.
	Tovush bilan fonemaning o’zaro munosabati masalasi. Fonema til birligi (lisoniy birlik) deb, tovushni esa til birligi deyish, fonemani tovushdan oldinga qo’yish-til hodisalarini teskari joylashtirib tushuntirish ekanligi. Fonema asli til tovushining til birligiga ifoda jihati bo’lib kelish vazifasiga ko’ra beriladigan nom ekani. Fonemani ta’riflash muammosi.
	Segment til birliklari: 1) birlamchi segment til birliklari: leksema va morfema; 2) yirik segment til birligi: frazema. Yagona til birligi deb morfemaning ko’rsatilishi tilshunoslik fanining hozirgi taraqqiyot bosqichida rad etilganligi, morfema tushunchasi ostiga olinib kelgan leksema alohida til birligi sifatida ajratilgani, morfema deb faqat grammatik ma’no ifodalaydigan til birligi tushunilishi. Til birligi sifatida morfemaning lisoniy birlik va nutqiy birlik holati. Morfemalarning asosiy belgi-xususiyatlari. Morfemalarning tasnifi masalasi. Leksema-til qurilishining lug’at bosqichiga mansub birlamchi til birligi. Leksemaning lisoniy va nutqiy birlik holati. Lisoniy birlik sifatida leksemaning ifoda va mazmun jihati. Leksemaning ifoda jihatiga va mazmun jihatiga xos ayrim belgi-xususiyatlar. Til birligi sifatida frazemaning ifoda jihati va mazmun jihati. Frazemaning o’ziga xos ayrim belgi-xususiyatlari
	Nosegment til birliklari: 1) leksemashakl, 2) birikma, 3) gapshakl. Bularni “konstruktsiya” deb nomlashning o’ta mavhum ekanligi. Leksemashakl  
(Adabiyotlarda slovoforma, so’zforma, so’zshakl deb nomlanadi) birlamchi tuzma til birligi bo’lib, lisoniy birlik holatida miyaning til xotirasi qismi ramz sifatida mavjudligi, ana shu ramz turkumlar bo’yicha leksemashakllar tuzish formulalari haqida axborot mavjudligi.Shunday formulani ma’lum qoidalar asosida leksema va morfema bilan to’ldirish orqali leksemashaklning nutqiy birlik holati yuzaga kelishi va segment birlikka aylanish. Leksemashakllarning turkumlar bo’yicha ayrim ko’rinishlari tahlili. Birikmaning leksema kabi nominativ birlik hisoblanishi. Birikma asosan leksemashaklning leksemaga tobe sintaktik bog’lanish bilan tuzilishi. Lisoniy birlik sifatida birikma miyaning til xotirasi qismidagi  ramzga tengligi, ana shu ramzda birikma tuzish formulasi haqida axborot mavjudligi. Birikma tuzish formulasi nosegment birlik bo’lib, aniq bir leksemashakl va leksema bilan to’ldirilganida segment birlikka aylanishi. Birikmaning asosiy ko’rinishlari haqida. Gap (to’g’rirog’i-gapshakl) til qurilishining eng muhim, fikr anglatish birligi ekanligi. Lisoniy birlik sifatida gapshakl ham miyaning til xotirasi qismida ramz sifatida aks etgan bo’lib, ana shu razmda gapshakl tuzish formulalari haqida axborot bo’lishi. Gapshakl odatda leksemashakl bilan leksemashaklning sintaktik aloqasi kirishuvi bilan tuzilishi, nutqiy birlik holatida jumla deb nomlanishi. Gapshakl bo’lishning asosiy sharti predikativlik ekani. Predikativlikning turlicha talqin qilinish. Predikativlik gapshaklning kesim bo’lagida aks etishi, shunga ko’ra kesimning o’zini gapshakl sifatida ishlatish mumkinligi; lekin asosiy, birlamchi holat-gapshaklning ega va kesimdan tarkib topishi. Qo’shma gap (qo’shma gapshakl) til qurilishining alohida birligi emas, gapshaklningbir ko’rinishi ekanligi.

	 Til qurilishining asosiy birliklari orasidagi munosabatlar
 	1. Ierarxik munosabatlar. 2. Til birliklari qismlarida aranjirovka (o’rin va tartib). 3.Til birliklari orasidagi zich sintagmatik munosabatlar; ma’lum ta’sir oqibatida alloleksemalarning, allomorfemalarning yuzaga kelishi, shunday o’zgarishlar natijasida allofonemalarning voqe bo’lishi va h.k.; 4. Grammatik shakl ko’rsatkichlarining ishlatilishidagi ayrim xususiyatlar; grammatik shaklning; a) “yashirin”ishi  (belgisiz) ishlatilishi, b) umumlashtirishi, v) yoyiq sintaktik birliklarga yaxlitlovchi shakl sifatida qo’shilishi; 5. Til birliklarida sintaktik bog’lashuv;  kengaytiruvchilar nazariyasi; sintaktik bo’lakning turlari; sintaktik bo’lakning ifoda materiali va sintaktik tahlil. 6. sintaktik aloqaning turlari. 7. Sintaktik birliklarda transformatsiya. 8. Til birliklarida paradigmatik munosabatlar masalasi va h.k.

Amaliy mashg’ulotlarni tashkil etish bo’yicha
ko’rsatma va tavsiyalar

Amaliy mashg’ulotlarda talabalar turli til birliklari, til va jamiyat,  tilning ijtimoiy funktsiyasi, til va nutq, til va tafakkur, til strukturasi masalalarini o’rganadilar.
O’zbek tilshunosligida til qurilishini tuzum (tizim) sifatida o’rganib yaratilgan ilmiy asarlarni mutolaa qilib, ma’ruza matnlari tayyorlash va ularni magistrantlar davrasida muhokama qilib, ayrim xulosalar chiqarish.
Amaliy mashg’ulot uchun tavsiya etiladigan mavzular quyidagicha: 
1. Til qurilishini bir butun sistema sifatida talqin qilish.
2. F.de Sossyurning “Kurs obhey lingvistiki” kitobining nashr qilinishi.
3. F.de Sossyur ta’limoti ayrim jihatlarining o’zbek tilshunosligiga tatbiqi.
4. Til: lison va nutq.
5. Til birliklarining adabiyotlardagi talqini.
6. Asosiy til birliklariing umumiy tasnifi.
7. Tilning bir jihatli birliklari (tovush, fonema).
8. Tilning ikki jihatli birliklari. Segment til birliklari.
9. Tilning ikki jihatli birliklari. Nosegment til birliklari.
10. Til qurilishi bosqichlari.
11. Til birliklari orasidagi ierarxik munosabatlar.
	Izoh: Mazkur ro’yxatdagi mavzulardan amaliy mashg’ulotlar uchun ajratilgan soatlar hajmiga mos holda foydalanish tavsiya etiladi.

Seminar  mashg’ulotlarni tashkil etish bo’yicha 
ko’rsatma va tavsiyalar

	Seminar mashg’ulotlarda talabalar til qurilishining asosiy birliklari, ular o’rtasidagi munosabatlar xususida F.de Sossyur, L.V.Shcherba, N.A.Slyusareva, V.I.Koduxov, A.Reformatskiy, A.Smirnitskiy, V.Solntsev, H.Ne’matov, A.Abduazizov, Sh.Rahmatullaev, A.Hojiev, A.Nurmonov kabi olimlar ilgari surgan fikr va mulohazalar haqida amaliy ko’nikma va malaka hosil qiladilar.
	Seminar mshg’ulotlari uchun tavsiya etilayotgan mavzular:
1. F.de Sossyur ta’limotidagi til – nutq va nutq faoliyatining izchil farqlanishi.
2. Til birliklarining mavjud adabiyotlarda turlicha talqin qilinishi.
3. Bir jihatli til birliklari.
4. Ikki jihatli til birliklari.
5. Nominativ-signifikativ birliklar.
6. Leksemashakllarning formulalari.
7. Birikma formulalari.
8. Gap shaklining formulasi.
9. Gap shaklidagi ierarxik munosabat.
10. Sintaktik transformatsiya.
	Izoh: Mazkur ro’yxatdagi mavzulardan seminar mashg’ulotlari uchun ajratilgan soatlar hajmiga mos holda foydalanish tavsiya etiladi.

Mustaqil ishni tashkil etishning shakli va mazmuni

Talaba mustaqil ishni tayyorlashda fanning xususiyatlarini hisobga olgan holda, quyidagi shakllardan foydalanish tavsiya etiladi:
·   amaliy mashg’ulotlarga tayyorgarlik;
·   seminar mashg’ulotlariga tayyorgarlik;
· darslik va o’quv qo’llanmalar bo’yicha fan boblari va mavzularini o’rganish;
· tarqatma materiallar bo’yicha ma’ruza qismini o’zlashtirish;
· maxsus adabiyotlar bo’yicha fan bo’limlari yoki mavzulari ustida ishlash;
· talabaning o’quv, ilmiy-tadqiqot ishlarini bajarish bilan bog’liq bo’lgan fan bo’limlari va mavzularni chuqur o’rganish;
· faol va muammoli o’qitish uslubidan foydalaniladigan o’quv mashg’ulotlari;
· masofaviy ta’lim.
           Mustaqil ish uchun quyidagi topshiriqlarni bajarish tavsiya etiladi:
1. Til birliklari orasida aranjirovka (o’rin va tartib masalasi).
2. Leksemakshakllarda grammatik ko’rsatkichlar aranjirovkasi.
3. Til birliklarida voqelanadigan sintagmatik munosabatlar.
4. Tovush jarayonlarining leksemada voqelanishi.
5. Tovush jarayonlarini morfemada voqe bo’lishi.
6. Grammatik shakl hosil qiladigan ko’rsatkichlarning flektiv va agllyutinativ tip tillaridagi xususiyatlari.
7. Til birliklari orasidagi paradigmatik munosabatlar.
8. Til birliklari orasidagi zich sintagmatik munosabatlar.
9. So’z valentligi.
10. Sintaktik transformatsiya.
11. Sintaktik bo’lakning ifoda materiali va sintaktik tahlil.

Dasturning informatsion-metodik ta’minoti

[bookmark: _GoBack]Dasturdagi mavzularni o’tishda ta’limning zamonaviy metodlaridan keng foydalanish, o’quv jarayonini yangi pedagogik texnologiyalar asosida tashkil etish samarali natija beradi. Bu borada zamonaviy pedagogik texnologiyalarning “Klaster”, “Matbuot konferentsiyasi”, “Bumerang”,  “Keys-stadi”,“Elpig’ich” hamda «Muammoli ta’lim» texnologiyasining «Munozarali dars» metodi, shuningdek, tilshunoslik nazariyasi va umumiy tilshunoslikka doir slaydlardan foydalanish, didaktik va rolli o’yin usullarini qo’llash nazarda tutiladi. 

Foydalaniladigan asosiy darsliklar va 
o’quv qo’llanmalar ro’yxati

Asosiy darsliklar va o’quv qo’llanmalar
1. Abduazizov A.A. O’zbek tili fonologiyasi va morfonologiyasi. “O’qituvchi”, -T., 1992; “Universitet”, 2010.
2. Ne’matov H., Bozorov O. Til va nutq. T.: “O’qituvchi”, 1993.
3. Ne’matov H., Rasulov R. O’zbek tili  sistem leksikologiyasi asoslari.
4.  -T.:O’qituvchi, 1995.
5. Ne’matov H., Sayfullaeva R., Qurbonova M. O’zbek tili struktural  sintaksisi asoslari. Toshkent. “Universitet», 1999.
6. Rahmatullaev Sh. Til qurilishining asosiy birliklari. -T.: “Universitet”, 2002.
7. Rahmatullaev Sh. Sistem tilshunoslik asoslari. Til qurilishini tizim sifatida o’rganish masalalari. –T.: “Universitet”, 2007.
8. Hojiev A. O’zbek tili molrfologiyasi, morfemikasi va so’z yasalishining nazariy masalalari. T.: “Fan”, 2010.

Qo’shimcha adabiyotlar
9. Rahmatullaev Shavkat. Hozirgi adabiy o`zbek tili (darslik). -T.: Universitet, 2006.
10. Qurbonova M.M. Hozirgi zamon o’zbek tili (sodda gap sintaktikasi uchun materiallar).- T., 2002.
11. Qurbonova M., Sayfullaeva R., Boqieva G., Mengliev B. O’zbek tilining struktural sintaktikasi (o’quv qo’llanmasi).- T., 2004.
12. Til qurilishi birliklari. O’UM, O’zMU 2011. O’zbek filologiyasi fakulteti kutubxonasi. 
13. http://en.wikipedia.org/wiki/Structuralism
14. http://www.utpa.edu/faculty/mglazer/Theory/structuralism.htm
15. http://www.eng.fju.edu.tw/Literary_Criticism/structuralism

